
Argument 


Integrarea socială a copiilor cu deficienţe a devenit o preocupare majoră în 
ultimele decenii atât în străinătate cât şi în tara noastră. În România, deşi cadrul 
legislativ s-a îmbunătăţit de-a lungul timpului și este în acord cu acquis-ul 
comunitar, integrarea școlară și socio-profesională a copiilor cu deficiențe în 
cadrul comunităţii largi, fără manifestarea vreunei discriminări, este de cele mai 
multe ori incompletă. Absolventul de şcoală specială, este pus în situația de a 
rezolva probleme cu care se confruntă în viaţa de zi cu zi, în căutarea locului de 
muncă și în cazuri fericite, la locul de muncă, în condiţiile în care școala a pus 
prea puțin accent pe găsirea celor mai adecvate metode și mijloace pentru 
dezvoltarea gândirii sale. În plus, tânărul cu deficiență mintală trebuie să se 
confrunte atât cu imposibilitatea constituţională de a-și depăși limitele de natură 
cognitivă, cât şi cu mentalităţile și atitudinile de respingere socială. Acest fapt 
determină de cele mai multe ori sentimente de inferioritate, frustrare, stigmatizare 
şi respingere. Acestea provin, de cele mai multe ori, de la eșecurile anterioare 
repetate și autoevaluarea negativă, de la respingerea pe care au suferit-o în 
societate, de la abuzurile cu care au avut de-a face. Deficientul mintal se va lovi de 
o multitudine de probleme, minore pentru ceilalți, dar insurmontabile pentru el, 
probleme pe care nu știe și nu poate să le rezolve. 

Perspectiva asupra educaţiei elevilor cu deficiență mintală a evoluat în mod 
considerabil în ultimii 50 de ani. Din punct de vedere istoric, s-a considerat că 
persoanele cu deficiență mintală sunt incapabile să învețe, drept consecință, au 
fost sistematic plasate în responsabilitatea unor instituții care se centrau mai 
degrabă pe îngrijirea acestora, decât pe educaţia lor. De obicei, familiile copiilor 
cu deficiență mintală erau sfătuite să plaseze copiii în astfel de instituţii la scurt 
timp după naștere iar cazurile de abandon erau extrem de numeroase. Cu toate 
acestea, încă de la sfârșitul anilor 1950 profesioniștii din domeniul educaţiei 
speciale au început să pună sub semnul întrebării institutionalizarea persoanelor 
cu deficiență mintală, aşa că importanța acordată educaţiei și instrucției a crescut. 
Concepţia conform căreia persoanele cu deficiență au aceleași drepturi ca orice 
altă persoană - de a fi participanţi activi în societate și nu doar subiecți ai 

diferitelor programe de suport şi de a beneficia de serviciile educaționale, sociale 
şi medicale fără nici o restricţie - este relativ nouă, cu accent mai ales în ultimii 25 
de ani. Acest lucru nu presupune că aceste drepturi nu au fost recunoscute în 
diferite momente din trecut; ceea ce distinge situația contemporană este faptul că 
drepturile lor au fost acum afirmate în mod oficial în diverse declaraţii de 
drepturi şi legislaţie națională şi internaţională. Conceptele utilizate în abordarea, 
prezentarea şi descrierea persoanelor care prezentau diferenţe față de ceea ce în 
mod tradiţional era considerat obişnuit/normal marchează evoluţia valorilor şi 
factorilor atitudinali dintr-o societate în ansamblul ei. Legislaţia din România, 
Legea nr. 448 din 18 decembrie 2006 privind protecţia şi promovarea drepturilor 
persoanelor cu handicap, cea din ţările Uniunii Europene, precum şi din alte țări 
este bazată pe principiile care vizează respectarea drepturilor şi libertăţilor 
fundamentale ale oricărei ființe umane, a demnităţii persoanelor cu handicap, 
prevenirea şi combaterea discriminării, egalitatea şanselor pentru persoanele cu 
handicap, egalitatea de tratament, solidaritatea socială ș.a. 

]. Piaget a fundamentat, teoretic şi experimental, caracterul operatoriu al 
gândirii. Urmărind naşterea inteligenţei la copil şi dezvoltarea de la stadiul senzorio- 
motor la stadiul inteligenței abstracte, logice, el a demonstrat că trăsătura esenţială a 
gândirii logice este de a fi operatorie, adică de a prelungi acţiunea, interiorizând-o. 
Operatiile mintale pot fi înțelese ca nişte forme interiorizate ale operaţiilor concrete. 
Operația este elementul activ al gândirii, care asigură progresele esenţiale ale 
inteligenței. Orice operaţie se compune din operaţii parţiale, coordonate continuu 
unele cu altele şi constituie împreună cu alte operații sisteme de ansamblu coerente 
şi solide. Microoperatiile gândirii se referă la similitudini, sortări simple, trieri, 
grupări, asocieri, clasificări şi preclasificări, serieri-ordonări, comparare şi apreciere 
globală, corespondență termen cu termen, intersecţie de clase, incluziuni, 
transformări si conservări ş.a. Fiecare copil se îndreaptă, în ritmul său propriu spre 
stadiile superioare ale operativitütii gândirii, iar activitatea de antrenarea a 
microoperatiilor gândirii facilitează formarea marilor operații. 

Dezvoltarea operaţiilor gândirii este pregătită de antrenarea şi educarea 
tuturor proceselor psihice şi a microoperatiilor. „Nici o conduită nouă nu răsare, ex 
abrupto fără pregătire; în toate domeniile vieţii psihice, ea este totdeauna pregătită 
de un şir lung de conduite anterioare, mai primitive, față de care aceasta nu 
constituie decât o diferenţiere nouă şi o coordonare nouă” (Aebli, H., 1974). 

În majoritatea aspectelor dezvoltării, copii cu grad ușor şi moderat de 
deficiență mintală tind să funcţioneze la nivelul operaţiilor concrete. Ei înțeleg şi- 
şi reamintesc doar acele lucruri şi situaţii pe care le-au experimentat direct, aşa că 
toate conținuturile învăţării trebuie să fie semnificative pentru ei şi în legătură 

directă cu realitatea imediată. İn condiţii adecvate de mediu şi educație, numai o 
parte dintre elevii cu deficiență mintală operează la nivelul al operaţiilor 
concrete, o parte ating stadiul preoperational al dezvoltării cognitive, iar cei cu 
deficiențe profunde rămân în stadiul incipient, denumit de Piaget senzoriomotor. 
Este general acceptat faptul că în deficienta de intelect, gândirea este procesul 
psihic cel mai afectat; orice copil cu deficiență mintală nu atinge stadiul 
operaţiilor formale indiferent de intervenţiile educaţionale speciale, dar face 
progrese în domeniul dezvoltării gândirii, în condiţiile unui sprijin adecvat, în 
ritm propriu, într-un interval de timp mult mai mare decât la copiii normali. 
Analizând cauzele care ar putea sta la baza faptului că orice copil cu deficiență 
mintală nu reușește niciodată să depășească nivelul gândirii concrete, Sousa 
(2001) sugerează că acest lucru se întâmplă datorită faptului că factori organici, 
precum leziunile cerebrale, pot să modifice arhitectura neuronală, deci şi pe cea 
cognitivă, făcând informaţiile mult mai dificil de decodificat. În cazul persoanelor 
cu deficiență mintală tulburările de procesare de la nivelul gândirii determină 
scăderea eficienţei intelectuale uneori sub nivelul minim al adaptabilităţii. 

Educaţia incluzivă presupune integrarea cu drepturi depline a elevilor cu 
deficienţe în aceeași clasă cu elevii de vârstă cronologică asemănătoare, cu suportul 
și serviciile necesare pentru a beneficia de activități educative. Elevii cu deficiențe, 
chiar dacă nu reușesc să atingă performanţele medii ale colegilor de aceeași vârstă 
cronologică, pot dobândi cunoștințe şi abilități valoroase prin participarea la lecții. 
Elevul este sprijinit în a învăţa într-un mediu cu așteptări înalte și este foarte 
probabil să se implice cu o mai mare determinare în activitățile de învăţare. În 
general nu se aşteptă ca elevii cu deficiențe să învețe exact același conținut, în 
același mod ca și colegii de clasă, dar ar trebui să fie provocati să înveţe cât mai 
mult posibil. Colaborarea dintre cadrele didactice implicate în educaţia elevilor cu 
deficienţe (învățător, profesor de sprijin, psiholog, consilier școlar, logoped) este un 
semn distinctiv al educaţiei incluzive. Membrii echipei nu acționează în mod 
izolat, ci în colaborare, având întotdeauna în vedere nevoile de sprijin ale elevului 
cu deficiențe integrat în școala de masă. Această abordare presupune pregătirea cu 
atenţie a lecţiilor, care ar trebui să ia în considerare nevoile elevului și modul în 
care cunoștințele vor fi predate. Planificarea activităților instructiv-educative, astfel 
încât elevi cu nevoi şi abilități diverse pot avea acces și pot participa în mod activ la 
activităţile de clasă, este numită design universal pentru învățare (Rose & Meyer, 
2002). Intenţia este aceea de a valorifica şi tine seama de modul diferit în care elevii 
învață, astfel încât toți elevii să aibă acces la materialul prezentat. 

În cazul copiilor cu deficiență mintală este dificil să se facă aprecieri în 
legătură cu ceea ce sunt capabili să facă şi ceea ce nu pot face, indiferent de ariile 

de dezvoltare avute în vedere. Ca în cazul multor copii cu nevoi speciale, este 
mai uşor să se facă presupunerea că ei sunt mult mai neajutoraţi decât sunt în 
realitate. Când se constată că nu pot realiza anumite sarcini, inevitabil se va face 
presupunerea că potenţialul lor este limitat, lucru fals pentru că,la fel ca şi în 
cazul oricărei alte persoane, variabilitatea şi capacităţile copiilor cu deficiență 
mintală sunt diferite şi sunt influențate semnificativ de personalitatea fiecăruia. O 
parte dintre adulţi tind să devină nervoși și anxioşi atunci când intră în contact 
cu un copil cu handicap pentru prima dată. Acest fapt reprezintă o reacție tipică, 
ce are drept substrat nu atât lipsa de cunoştinţe despre deficiență în sine, ci mai 
ales o întreagă pleiadă de informaţii neverificate şi prejudecăţi legate de 
persoanele cu deficienţe. La primul contact cu un copil cu deficiență, cei mai 
mulţi se gândesc la acesta ca la un „copil handicapat”. Pe măsură ce petrec mai 
mult timp cu copilul, îl observă, lucrează cu el sau se implică în diverse activități 
şi jocuri cu acesta, ei constată că au început să se gândească la copilul respectiv ca 
la un „copil cu deficiență“, şi, în curând, vor descoperi că se vor gândi la acesta 
ca la un „copil“ pur si simplu. Odată depăşite prejudecățile şi barierele impuse 
de acestea, acceptarea faptului că un copil este doar un copil - indiferent de 
capacităţile lui fizice sau intelectuale - este una firească. Singura modalitate prin 
care se poate ajunge la integrarea firească a acestor copii este educarea societății 
în ansamblul ei. În momentul în care vor exista campanii eficiente de 
conștientizare şi informare care să aibă în centrul lor copiii cu deficienţe, va fi fost 
făcut primul pas către o societate tolerantă, care va accepta faptul că acești copii 
au aceleași drepturi ca orice ființă. 


I. Repere teoretice şi conceptuale 
ale deficienței mintale 


1.1. Deficienţă, handicap, dizabilitate - precizări terminologice 


Conceptele utilizate în abordarea, prezentarea și descrierea persoanelor 
care prezentau diferențe față de ceea ce în mod tradițional era considerat 
obișnuit/normal marchează evoluţia valorilor și factorilor atitudinali dintr-o 
societate în ansamblul ei. Legislaţia din România, Legea nr. 448 din 18 decembrie 
2006 privind protecţia și promovarea drepturilor persoanelor cu handicap, Publicat 
in Monitorul Oficial, Partea I nr. 1006 din 18/12/2006, cea din ţările Uniunii 
Europene, precum şi din alte țări este bazată pe principiile care vizează respectarea 
drepturilor și libertăţilor fundamentale ale oricărei ființe umane, a demnităţii 
persoanelor cu handicap, prevenirea şi combaterea discriminării, egalizarea 
şanselor pentru persoanele cu handicap, egalitatea de tratament, solidaritatea 
socială ș.a. 

Drumul parcurs în Europa în ceea ce priveşte mentalităţile şi realităţile 
raportate la persoana cu handicap este marcat și de schimbarea conceptuală de 
abordare a persoanei cu handicap, reflectată în terminologie. Trecerea de la 
modelul medical de protecţie socială la cel social a fost marcată de contribuția 
ştiinţifică marcantă a dr. Philipp Wood care face distincţia între deficiență, 
incapacitate şi handicap, valorizată și diseminată de Organizaţia Mondială a 
Sănătăţii (OMS). În anul 1982, Organizaţia Naţiunilor Unite (ONU) lansează 
„Programul mondial de acţiune privind persoanele cu handicap”. Definiţiile 
recomandate surprind distincția esențială pentru înțelegerea faptului că 
problemele unei persoane cu deficiențe nu depind numai de aspectele medicale 
şi de factorii personali ci, în mare măsură de factorii sociali, educationali, de 
politicile de integrare socială şi profesională. Deficiența (engleză=impairment; 
franceză=deficience) reprezintă orice pierdere sau anomalie a structurii sau 
funcţiei psihologice, fiziologice sau anatomice. Incapacitatea (engleză=disability; 
franceză=incapacit6) se referă la orice restricție sau lipsă (rezultând dintr-o 
deficiență) a capacităţii de a efectua o activitate în maniera sau în cadrul a ceea ce 

se consideră normal pentru fiinţa umană. Celor doi termeni folosiți curent li se 
adaugă conceptul de handicap recomandat pentru a fi folosit în toate țările 
membre ONU. Handicapul (engleză=handicap; franceză=handicap) reprezintă un 
dezavantaj pentru o persoană, rezultând dintr-o deficiență sau o incapacitate, 
care limitează sau împiedică îndeplinirea unui rol care este normal, depinzând de 
vârstă, sex, factori sociali şi culturali pentru acea persoană. „Handicapul este o 
funcţie a relaţiei dintre persoanele cu deficiențe şi mediul înconjurător. Apare 
atunci când acestea întâlnesc bariere culturale, fizice sau sociale, care le împiedică 
accesul la diferitele sisteme ale societăţii şi care sunt disponibile altor cetățeni. 
Astfel încât handicapul este pierderea sau limitarea ocaziilor de a lua parte la 
viaţa comunităţii la un nivel egal cu al celorlalți”. 

Definiţia handicapului a declanșat procesul de ridicare a barierelor care 
stau în calea integrării școlare, sociale și profesionale a persoanelor cu handicap. 
În legislaţia naţională handicapul este definit astfel: „Handicap înseamnă pierderea 
sau limitarea şanselor unei persoane de a lua parte la viaţa comunităţii la un nivel 
echivalent cu ceilalți membri. El descrie interacțiunea dintre persoană şi mediu. 
Persoanele cu handicap sunt acele persoane cărora, din cauza unor afecțiuni fizice, 
mentale sau senzoriale, le lipsesc abilităţile de a desfășura în mod normal activități 
cotidiene, necesitând măsuri de protecţie în sprijinul recuperării, integrării și 
incluziunii sociale” (Legea nr. 448 din 6.12.2006). Legea nr. 448 din 18 decembrie 
2006 debutează cu terminologia care reflectă principiile egalităţii de şanse, 
integrării şi incluziunii sociale şi responsabilitatea societății. În Strategia Naţională 
pentru protecţia, integrarea şi incluziunea socială a persoanelor cu handicap în 
perioada 2006-2013 „Şanse egale pentru persoanele cu handicap - către o societate 
fără discriminări“, se recomandă evitarea folosirii termenilor handicapat, 
irecuperabil, needucabil, incapabil de muncă, în toate actele administrative, oficiale 
şi legislative. „În folosirea termenilor sau în procesul de introducere sau definire a 
unor termeni noi, se va urmări eliminarea tendinţelor discriminatorii sau a celor 
care induc riscul de stigmatizare prin conotatiile negative, categoriale sau 
depersonalizatoare”. Legea 448/2005 introduce termenul de dizabilitate - termenul 
generic pentru afectări/deficienţe, limitări de activitate si restricţii de participare, 
definite conform Clasificării Internaţionale a Funcţionarii, Dizabilităţii şi Sănătății, 
adoptată şi aprobată de Organizaţia Mondială a Sănătăţii, şi care relevă aspectul 
negativ al interacțiunii individ-context. Conceptul de deficienti/afectare este 
utilizat în psihopedagogia specială pentru a cunoaşte particularitötile individuale 
ale unui copil sau adult care decurg din orice pierdere, lezare sau anomalie a 
structurii sau funcţiei psihologice şi pentru a interveni cu cel mai adecvat sprijin în 
procesul educaţional, de recuperare/reabilitare, compensare şi integrare şcolară şi 

profesională. Conceptul de handicap ne impune: să cunoaștem şi toate 
dezavantajele pe care le are un copil din cauza factorilor din mediul fizic, 
atitudinal, social (de ex. insuficiența sprijinului acordat de legislaţie pentru 
integrare școlară și socială), educațional (de ex. neadaptarea curriculară, un sistem 
de evaluare neadecvat care nu ia în considerare particularitötile şi progresul 
fiecărui copil, neidentificarea în timp util a cerințelor educaționale speciale şi 
nesatisfacerea lor adecvată, ș.a.); să găsim soluții științific fundamentate pentru a 
reduce dezavantajele în diferite planuri pe care le are o persoană cu handicap. 


1.2. Deficiența mintală din perspectivă istorică 


Deficiența mintală reprezintă o insuficiență globală, un complex de 
manifestări foarte eterogene ce vizează întreaga personalitate, structură, 
organizare, dezvoltare intelectuală, afectivă, psihomotrică, comportamental- 
adaptativă.. Procesul psihic cel mai afectat în deficienta mintală este, de fapt, 
procesul cel mai important în ceea ce priveşte procesarea superioară a informaţiei 
și anume gândirea, Statisticile OMS arată că deficienta mintală este întâlnită la un 
procent de 3-4% din populaţia infantilă, având diferite grade de intensitate şi 
variate forme de manifestare clinică. 

Primele referinţe cu privire la deficienta mintală datează din anul 1552 î.e.n 
şi au fost scrise pe papirusuri egiptene la Teba (Harris 2006). Filosofii greci şi 
romani, care susțineau că gândirea este una dintre principalele calități ale omului 
îi considerau pe cei cu deficienţe intelectuale ca fiind mai degrabă la nivel 
subuman. Cea mai veche menționare a deficienței mintale din punct de vedere 
fiziologic a fost în scrierile lui Hipocrate la sfârşitul secolului al V-lea î.e.n. Acesta 
credea că întârzierea în dezvoltarea intelectuală era cauzată de un dezechilibru 
între cele patru umori din creier. 

Până în perioada iluministă, în Europa îngrijirea și azilul pentru persoanele 
cu deficiență mintală au fost asigurate de familii şi biserica (în mănăstiri şi alte 
comunități religioase), cu accent pe asigurarea nevoilor fizice de bază, cum ar fi 
hrană, adăpost şi îmbrăcăminte. Stereotipurile negative au fost proeminente în 
atitudinile sociale ale timpului, iar în secolul al XIII-lea, Anglia declara 
persoanele cu deficiență mintală ca fiind incapabile de a lua decizii sau de a 
gestiona afaceri. Acestea este motivul pentru care a apărut tutela, alte persoane 
fiind cele care le-au preluat afacerile şi finanţele. 

În secolul al XVII-lea, Thomas Willis a realizat prima descriere a dizabiltății 
intelectuale ca boală. Acesta credea că este cauzată de probleme structurale ale 


16 VIOREL AGHEANA 


creierului. Conform lui Willis, întârzierea mintală era cauzată de probleme 
anatomice cu care subiecţii se nășteau sau de unele survenite ulterior pe 
parcursul vieţii. În secolele XVIII şi XIX, adăpostirea şi îngrijirea persoanelor cu 
defciente intelectuale s-a mutat din familie spre aziluri specializate. Copiii cu 
dizabilități intelectuale și anomalii comportamentale au fost scoşi din familiile lor 
şi plasați în instituţii specializate care au oferit educație de bază minimă și care 
au supravieţuit pe baza serviciilor furnizate rezidentilor. 

Jean-Marc Itard este considerat fondatorul primului program sistematic de 
intervenţie pentru persoanele cu deficiență mintală, în Franţa, la sfârșitul secolului 
al XVIII-lea, iar primul centru de acest fel a fost înființat la mijlocul secolului al 
XIX-lea, în Elveţia. La sfârșitul secolului al XIX-lea, ca răspuns la „Originea 
speciilor” a lui Charles Darwin, Francis Galton a propus reproducerea selectivă a 
oamenilor, pentru a reduce numărul celor cu deficiență mintală. Testele 
psihologice care testau coeficientul de inteligenţă au fost dezvoltate abia în secolul 
XX, ceea ce a dus la identificarea a din ce în ce mai multe cazuri de persoane cu 
deficiență mintală. 

Din perspectivă istorică, studiul deficienței mintale a condus la folosirea 
unor termeni diferiţi care indică deficienta mintală. În secolul al XVIII-lea 1. 
Esquirol folosește termenul de „idiotism” iar mai târziu E. Seguin introduce 
noțiunile de „idiot“, „imbecil“ şi „înapoiat sau întârziat mintal“ pentru a desemna 
diferitele grade ale deficienței mintale, 

La sfârşitul secolului al XIX-lea E. Kraepelin introduce termenul de 
„oligofrenie“ pentru a descrie formele de dezvoltare psihică insuficientă. 

“Brissand (1904) foloseşte termenul de „encefalopatie infantilă“ pentru a descrie 
stările cronice sau foarte lent evolutive, ca urmare a leziunilor cerebrale din 
perioada intrauterină, de la naştere sau din primii ani de viaţă, iar in 1909 Dupre 
introduce noţiunea de „debilitate mintală“ pentru a desemna gradul cel mai uşor 
de deficit mintal. 

A. Busemann (1966) operează cu termenii de „deficiență mintală“ care 
comportă ca trăsătură fundamentală trebuinta subiectului de a fi ajutat în 
activităţile cognitive. 

Termenul de oligofrenie este folosit curent în literatura rusă de specialitate 
ca o formă a întârzierii mintale determinată de tulburarea dezvoltării sistemului 
nervos central care s-a produs în timpul dezvoltării intrauterine sau în perioada 
precoce a copilăriei şi se exprimă prin trei forme; debilitate, imbecilitate, idiotie. 

Termenul „retard mintal“ a fost introdus de către asociația americană 
pentru retard mintal în 1961, iar curând după aceea a fost adoptat de către 
asociaţia de psihiatrie americană (APA) în manualul de diagnostic şi statistică 

pentru tulburările mintale (DSM). Retard mental înlocuiește termeni mai vechi, 
cum ar fi ,idiotenie” și „subnormalitate mentală“, care au devenit peiorativi. 

Multă vreme în Statele Unite ale Americii s-a folosit termenul de mental 
retardation, dar terminologia folosită în documentele oficiale şi legislaţie în cazul 
deficienței mintale diferă de la un stat la altul. Termenul de retardare mintală, 
foarte folosit în literatura de specialitate de limbă engleză, a pierdut teren în 
ultimii ani, o ilustrare a acestui trend fiind și schimbarea titulaturii asociației 
americane din American Association on Mental Retardation în American 
Association on Intellectual and Developmental Disabilities (AAIDD). De 
asemenea, în ultima ediție a Diagnostic and Statistical Manual of Mental 
Disorders (DSM-5) termenul mental retardation (retardare mintală) este înlocuit 
de dizabilitate intelectuală (intellectual disability). 

Noul termen propus în DSM-5 este dizabilitate intelectuală (ID), iar noua 
categorie din DSM-5 este sinonimă cu propunerea ICD-11 de diagnostic a 
problemelor fizice, prin aceea că se referă la o stare de sănătate sau la o serie de 
tulburări. În ICD-11 s-a propus înlocuirea termenului „retard mintal” cu „tulburări 
de dezvoltare intelectuală” (PDD), un termen ce definește ca fiind „un grup de 
probleme de dezvoltare caracterizate prin afectare semnificativă a funcțiilor 
cognitive, care sunt asociate cu limitări de învățare, comportament de adaptare și 
aptitudini“. 

În Anglia era preferată denumirea de „Mental Handicap”, care ulterior a 
fost modificată în „Intellectual Disability”. 

İn tara noastră Emil Verza foloseşte termenul „handicap de intelect” prin 
care se pune în evidenţă tulburarea primară (originară), adică deficitul de intelect, 
caracteristic deficienței mintale, termenul de „handicap intelectual” a fost utilizat 
de C. Păunescu şi 1. Muşu (1997) iar Gheorghe Radu (2000) foloseşte termenul de 
deficiență mintală. 

/ În literatura de specialitate s-au utilizat ( si se mai întâlnesc uneori) o serie 
de termeni sinonimi pentru a desemna deficienta mintală, dintre care cei mai 
frecvenți sunt: întârziere mintală, înapoiere mintală, oligofrenie, alienare mintală, 
insuficiență mintală, subnormalitate mintală, retard intelectual, handicap mintal, 
debilitate mintală, amentie, alterarea comportamentului adaptiv, alterări ale 
abilității/maturităţii de învăţare şi socializare etc. / 


1.3. Definiţii ale deficienței mintale 


"Deficiența mintală a fost definită diferit de-a lungul timpului de cercetători 
ai fenomenului, asociaţii de profil sau organizații internaţionale 

R. Zăzzo (1979) descrie deficienta mintală ca: „prima zonă a insuficientei 
mintale insuficiență relativă la exigenţele societăţii, exigente variabile de la o 
societate la alta, de la o vârstă la alta insuficienţă ai cărei factori determinanti 
sunt biologici şi cu efect ireversibil în studiul actual al cunoştinţelor“. 

A.R. Luria (1960) definește deficienta mintală ca „o atingere cerebrală gravă 
a copilului înainte de naştere sau în cursul primei copilării, ceea ce produce o 
tulburare a dezvoltării normale a creierului şi numeroase anomalii ale dezvoltării 
mintale“. 

Şerban Ionescu şi Valentina Radu (1973) arată că ,deficienta mintală este 
tipul de deficiență determinată de un complex de factori etiologici, cu acţiune 
defavorabilă asupra creierului în perioada de maturizare a acestuia, având două 
consecinţe principale: a) oprirea sau încetinirea ritmului de evoluţie a funcţiilor 
cognitive şi b) diminuarea competenţei sociale“ . 

Sora Lungu Nicolae (1980) consideră deficienta mintală „o stare de 
subnormalitate globală (intelectuală, afectivă, adaptativă) ireversibilă, având la 
bază o structură defectuoasă (leziuni ale creierului, disfuncţii ale acestuia), 
determinată de factori interni şi externi şi care se manifestă, în plan psihologic, cu 
o anumită specificitate“. 

“loan Druţu (1995) defineşte deficienta mintală ca pe „o insuficienţă globală şi 
un functionament intelectual semnificativ inferior mediei, care se manifestă printr- 
o stagnare, încetinire sau lipsă de achiziţie, determinate de factori etiologici- 
biologici şi/sau de mediu, care acţionează din momentul concepției până la 
încheierea maturizării şi care au consecinţe asupra comportamentului adaptiv”. 

Traian Vrășmaş (1996) dă următoarea definiţie a deficienței mintale: 
„Deficiența mintală se referă la limitări substanţiale în funcționarea prezentă (a 
unei persoane). Ea este caracterizată prin funcţionarea intelectuală semnificativ 
sub medie, existând corelată cu două sau mai multe dintre următoarele capacităţi 
adaptative: comunicarea, autoservirea, deprinderile gospodăreşti şi cele sociale, 
utilizarea serviciilor comunitare, orientarea în mediul înconjurător, sănătatea şi 
securitatea personală, petrecerea timpului liber şi munca“, 

Gheorghe Radu (2000) arată că ,deficienta mintală se referă la fenomenul 
lezării organice şi/sau al afectării funcţionale a sistemului nervos central, cu 
consecinţe negative asupra procesului maturizării mintale, al dezvoltării sub 
diferite aspecte, la individul în cauză”. 

Beirne-Smith, Ittenbach şi Patton (2002) descriu deficienta mintală în 
următorii termeni: 

„Deficiența mintală este un tip de dizabilitate de dezvoltare şi se referă în 
general la limitări substanţiale la nivelurile de funcţionare. Aceste limitări se 

manifestă prin întârzieri de dezvoltare la nivel intelectual, reacții imature sau 
nepotrivite la influențele mediului înconjurător și performanțe sub medie în 
domeniile academic, psihologic, lingvistic şi social. Aceste limitări creează 
dificultăți pentru individ în comparaţie cu cei de aceeași vârstă sau cu un 
background cultural şi social asemănător.” 

A. Ghergut (2007) consideră că „Deficiența mintală este înțeleasă ca o 
deficiență globală care influențează semnificativ adaptarea socioprofesională, 
gradul de competenţă şi autonomie personală şi socială, afectând întreaga 
personalitate: structură, organizare, dezvoltare intelectuală, afectivă, psihomotrice, 
adaptiv-comportamentală“. 

American Association on Intellectual and Developmental Disabilities (A AIDD) 
defineşte deficienta mintală astfel (2016): „dizabilitate intelectuală este dizabilitatea 
caracterizată de limitarea semnificativă a funcţionării capacităţii de elaborare a 
comportamentului adaptativ la nivel conceptual, social şi al deprinderilor practice. 
Dizabilitatea se manifestă începând cu vârste mai mici de 18 ani.” 


1.4. Caracteristicile funcțiilor și proceselor psihice 
la copilul cu deficiență mintală 


14.1. Atenţia 


C. Păunescu (1976) arată că atenția ca funcţie psihică de „activare, 
tonificare, mobilizare, orientare selectivă şi concentrare focalizată a proceselor 
psihocomportamentale în vederea unei optime şi facile reflectări sau/şi a unei 
intervenţii eficiente este foarte vulnerabilă la deficientul mintal. De asemenea, 
organizarea operaţională a atenţiei este afectată, pe de o parte, de capacitatea 
sistemului de filtrare a informaţiilor, iar, pe de altă parte, de complexul afectiv- 
motivaţional. La copilul cu deficiență mintală (comparativ cu copilul normal) 
atenția este uşor de distras, fixată rigid asupra unor elemente frapante dar puţin 
relevante, deficitară atât din punct de vedere cantitativ, cât şi calitativ. Fiind 
foarte influentabila de dispoziţia afectivă sau de interesele de moment, ea poate fi 
îmbunătăţită dacă se creează cadrul emoţional şi motivational propice unei 
activități educaţionale specifice. Copiii cu deficiență mintală au cel mai adesea și 
probleme de concentrare a atenției când vine vorba despre concentrarea la 
aspectele relevante ale situației de învățare (Detterman, Gabriel & Ruthsatz, 
2000). Spre exemplu, când profesorul îi arată unui elev cum să folosească foarfeca 
pentru a tăia hârtia, elevul este mai mult atras de ceasul pe care profesorul îl are 

la mână decât la acţiunea în sine/. Taylor, Stenberg și Richards (1995) au afirmat 
că această problemă are legătură directă cu faptul că un copil cu deficiență 
mintală este mai degrabă orientat către persoanele din jurul său decât către 
sarcinile care i se încredinţează. 

Fără o atenţie selectivă corespunzătoare fiecărei sarcini care i se dă, orice 
elev va eşua în a învăţa sau a-și reaminti ceea ce profesorul încearcă să-l învețe. 
Tendinţa de a se concentra pe detalii irelevante sau de a fi distras foarte ușor de 
la ceea ce are de făcut este o problemă serioasă atunci când un copil cu deficiență 
mintală va încerca să fie integrat în învățământul de masă fără o atentă şi 
îndeaproape supraveghere. Profesorul va trebui să folosească o serie de strategii 
prin care să-i capteze şi să-i menţină elevului cu deficiență mintală atenţia. 
Antrenamentul metacognitiv şi automonitorizarea pot ajuta elevul în cazul 
problemelor de atenţie selectivă pe care le are (Mash & Wolfe, 1999) dar acest tip 
de abordare este fezabil mai ales în cazul deficienţelor uşoare şi nu în cazul celor 
moderate și severe. 

Dockrell & MeShane (1992) au demonstrat că ceea ce elevul știe deja (din 
experiențele de cunoaștere anterioare) poate influența capacitatea de atenţie în 
cazul achiziţiilor de informaţii noi. Dacă deficientul mintal este familiarizat cu un 
anumit tip de stimuli, atenţia îi este mult mai ușor atrasă şi menţinută. Elevii cu 
deficiență mintală au totuși, de obicei, experienţe anterioare limitate şi capacitate 
de înțelegere foarte restrânsă a lucrurilor pe care le-au făcut deja; de aceea există 
şanse mari ca atenţia lor să fie mai degrabă orientată întâmplător decât selectiv. 
Heward (2003) arată că atenţia selectivă și susținută a elevului către o sarcină se 
va îmbunătăţi dacă va avea succes în execuţia unei sarcini date. După acest 
sistem, succesele și eșecurile în realizarea sarcinilor vor avea influențe 
semnificative în elaborarea tipurilor de comportamente ulterioare. 


[.4.2. Memoria 


Când se referă la memoria persoanei cu handicap mintal, psihopedagogia 
specială evidențiază atât afectările acestui proces psihic cât şi rolul pe care-l poate 
juca în adaptarea copilului/adultului la cerințele mediului în condiţiile unei 
educatii adecvate. De asemenea, este evidenţiată marea varietate individuală, pe 
fondul unor aspecte tipice. Capacitatea redusă de stoca informaţii şi de 
reamintire ulterioară a acestora, deci memoria pe termen lung, este una dintre 
principalele probleme identificate la elevii cu deficiență mintală. S-au remarcat și 
dificultăţi mari în manipularea informaţiilor acumulate de către memoria pe 

termen scurt şi capacitatea de a procesa doar o cantitate redusă de informații o 
dată (Heward, 2003). 

In cazul unei bune parti din copiii cu sindromul Langdon-Dovvn se remarcă 
că, pentru a dobândi anumite achiziţii absolut necesare este nevoie de strategii 
didactice şi de mijloace de învățământ special concepute. Despre acești copii, în 
terminologia comună se spune că învaţă greu, dar unele achiziții cognitive, deși 
sunt dobândite în timp mai îndelungat și cu un sprijin special suplimentar, pot fi 
trecute în blocul memoriei de lungă durată, păstrate şi recuperate. Acest adevăr 
este evident în cazul memoriei procedurale, în învățarea unor deprinderi (de 
autonomie personală, de efectuare a unor activităţi lucrative), care odată formate 
și trecute în blocul memoriei de lungă durată, prin repetiţie și prin prelucrare 
semantică (de ex. evidenţierea importantei/semnificatiei lor pentru viața 
cotidiană) rămân funcţionale mult timp, chiar toată viaţa. Se ştie că, in Alzheimer, 
memoria procedurală moare ultima. 

În ceea ce priveşte cele trei procese ale memoriei: encodarea, stocarea, 
reactualizarea, dezavantajele pot fi atenuate prin diferite activităţi de sprijin și 
proceduri. În ceea ce priveşte encodarea/întipărirea/ memorarea propriu-zisă, 
elementele însușite în mod activ, reprezentarea pe baza informațiilor ca amintiri 
ale activităţii musculare se uită mai greu şi se mentin prin repetiție. Materialele 
care interesează şi motivează copilul prin diferite modalități de prezentare și 
care-l motivează, se rețin mai ușor; memorarea unui material perceptiv sau 
verbal nelegat de preocupările, interesele şi mai ales de nivelul de înțelegere al 
deficientului mintal devine un exerciţiu obositor şi neproductiv (de altfel, și la 
persoana obișnuită, reținerea mecanică a unor termeni ştiinţifici, algoritmi 
matematici sau serii numerice aleatorii este dificilă şi rapid perisabilă). În cadrul 
procesului mnezic de păstrare a informaţiei nu numai repetiţia contribuie la 
prevenirea uitării, ci şi activitatea concretă cu informația respectivă. Dockrell și 
McShane (1992) afirmă că: „dacă există deficiențe atât în capacitate de a folosi 
memoria pe termen scurt sau în procesul de manipulare a informațiilor stocate 
de memoria pe termen scurt, atunci aceste aspecte influențează semnificativ 
performanţele cognitive ale elevului” (p.162). 

În procesul de recuperare a informaţiei, recunoașterea este cel mai puţin 
afectată. Această situație obligă cadrul didactic să utilizeze planul iconic pentru 
recunoaștere, situații expresive analoage celor în care s-a însușit informația. 
Reproducerea cu sens a informaţiei este importantă, dar este afectată. Informațiile 
reproduse au valoare pentru viața persoanei, a familiei, comunității (dacă își 
cunoaşte identitatea de exemplu). Sprijinirea reproducerii informaţiei solicită 
suport specific adecvat în cadrul proceselor mnezice anterioare. De asemenea, 

memoria semantică este afectată în toate cazurile. Memoria semantică conține 
informaţiile pe care le avem despre lume si mediul înconjurător și care nu sunt 
asociate cu un anumit context spatio-temporal. Stocarea semantică este net 
superioară celei nonsemantice, fapt care îl dezavantajează pe copilul cu deficiență 
mintală. În mai mică măsură este afectată memoria mecanică. Unii dintre copiii 
cu deficiență mintală prezintă chiar fenomenul de hipermnezie. Unii elevi 
memorează cu uşurinţă denumiri, poezii, roluri din scenete accesibile lor şi 
atractive. Dar, în multe cazuri o bună parte din elementele/denumirile memorate 
rămân doar simple clișee verbale, fără acoperire în însuşirea notelor esenţiale ale 
noțiunilor. Memorarea parţial mecanică are o valoare adaptativă pentru copilul 
cu handicap mintal, de exemplu în cazul respectării unor reguli de viață 
importante, a unor interdicții. 

Sistemul şi procesele memoriei au fost de asemenea studiate pe larg în 
relaţia lor cu procesul de învățare. O importanță deosebită îl are rolul pe care 
procesele executive le joacă în dezvoltarea strategiilor de memorare, de la cele 
mai scăzute nivele. S-a mai observat, de asemenea, că persoanele cu deficiență 
mintală folosesc extrem de rar strategii de bază pentru a memora şi a-şi reaminti 
(Omrod, 2003). 

Dificultatea de a păstra informații în memoria pe termen lung, sugerează că, cu 
cât capacităţile intelectuale ale elevului sunt mai scăzute, cu atât mai multe repetiţii 
sunt necesare pentru a-l face să reţină orice informație; deci, mesajul către profesori 
ar fi să le dea acestora cât se poate de multe oportunități și ajutor individual în toate 
zonele curriculare. Recapitularea foarte frecventă și învățarea permanentă reprezintă 
cheia în programele de instruire ale elevilor cu deficiență mintală. 


1.4.3. Motivația 


Motivația la deficientul mintal suferă de aceleaşi insuficiențe ca şi restul 
proceselor şi funcţiilor psihice. Nevoile primare iniţiază acțiuni de satisfacere 
imediată, adeseori în detrimentul intereselor pe termen lung (evidente pentru 
adultul din anturajul imediat, dar neconştientizate de către subiectul însuşi). Sub 
îndrumarea profesorului se poate declanşa procesul de modelare a unor interese 
concrete, cu importanţă pentru dezvoltarea personală şi pentru viitor, care se 
stabilizează doar prin repetiţie şi sugestionare activă. Totuşi, motivaţia 
extrinsecă, bazată pe conditionarea reflexă, este dominantă. Trăirile afective ce o 
însoțesc o pot activa rapid, dar, la fel de bine, o pot şi sabota, prin agitația 
psihomotorie generată. Motivarea pozitivă este mai eficientă decât cea negativă, 


DEZVOLTAREA COGNITIVA LA COPIII CU DEFICIENTA MINTALA 23 


copilul fiind mai relaxat şi mai receptiv la modelările educative atunci când ştie 
că îl aşteaptă o recompensă la sfârşitul activităţii. Centrarea interesului pe 
dobândirea acestei recompense este însă contraproductivă, cunoştinţele şi 
deprinderile ce s-au vrut a fi însuşite fiind strict asociate cu răsplata promisă. 
Voința necesară învăţării sau punerii lor în practică este extrem de redusă ca 
intensitate şi durată, ori lipseşte cu desăvârşire. Copilul cu deficiență mintală 
trăieşte în prezent, axat pe satisfacerea nevoilor actuale, incapabil de amânare 
pentru o perioadă prea îndelungată. Dacă este totuşi convins să o facă (spre 
exemplu: economisirea unei sume de bani), uită motivul pentru care s-a hotărât 
să renunţe la o plăcere imediată (cum ar fi procurarea unei jucării) şi, cu prima 
ocazie, cedează tentatiei. Dar, multi elevi cu deficiență mintală sunt dornici să 
facă ceea ce li se spune pentru că le place ceea ce li se cere sau pentru că plac 
profesorul atât de mult încât vor să-l mulțumească, sau pur şi simplu pentru că le 
place să fie ocupați cu ceva (Dever & Knapezyk, 1997). În alte cazuri, deoarece 
motivaţia naturală instinctivă şi încrederea în sine lipsesc, profesorul este cel care 
trebuie să le suplinească, prin recompensarea permanentă a reușitelor elevului, 
sau cel puţin a efortului acestuia. Așa cum s-a demonstrat deja, principiile 
comportamentale au mult mai multe de oferit în cazul învăţării elevilor cu 
deficiență mintală decât în cazul celor normali (Ashman & Elkins 1998). 

Elevii cu un grad de deficiență ușor și moderat au o motivație normală de a 
învăţa încă din primii ani, dar când ajung la școală și se lovesc din ce în ce mai 
des de dificultăți insurmontabile, frustrările care se adună fac ca și motivația 
pentru a învăţa să dispară. Mash şi Wolfe (1999) afirmă că: „în comparaţie cu 
copiii dezvoltați normal intelectual de aceeași vârstă, copiii cu deficiență mintală 
se așteaptă la o rată extrem de mică de succes când fac ceva, își setează obiective 
foarte mici pentru ei şi se demotivează chiar şi în cazurile când ar putea face mult 
mai mult. Această neajutorare dobândită este de cele mai multe ori accentuată de 
către adulţi, care presează copilul să obțină aceleași rezultate cu copiii cu o 
dezvoltare cognitivă normală pentru vârsta lor.” (p.351). O consecinţă în plan 
educativ al acestui fapt este solicitarea ca, în procesul de învățământ, să nu se 
coboare nivelul de aşteptare în ceea ce-i privește pe copii cu deficiență mintală; 
este necesar să se simplifice și adapteze sarcinile propuse, având în vedere 
nivelul atins de fiecare elev în aria respectivă; acest demers, corelat cu acordarea 
sprijinului necesar în rezolvarea problemei respective precum și cu precizarea 
reușitelor minimale și luarea lor în considerare în evaluare, determină, de regulă 
aceşti elevi să redevină motivaţi de succesele, fie ele şi mărunte, pe care le obțin 
în învățare. Este important ca şi efortul depus, chiar dacă nu se obțin rezultatele 
dorite, să fie evidențiat. 

1.4.4. Limbajul 


Limbajul este foarte important pentru dezvoltarea cognitivă și pentru 
învăţare - fără acesta orice individ nu se poate folosi de cel mai eficient sistem de 
codificare și decodificare de care este absolută nevoie atunci când gândim, facem 
raționamente și dezvoltăm concepte. Componentele schemei mintale sunt mult 
mai eficient depozitate şi reamintite când este nevoie dacă au reprezentări în 
cuvinte, în aceeaşi măsură în care le au și în senzații și percepții. Limbajul este şi 
principala unealtă cu ajutorul căreia se dobândesc cunoștințe şi se învață la 
școală. Limbajul este de asemenea esenţial și pentru dezvoltarea socială și pentru 
capacitatea de a exprima opinii, dorinţe și nevoi către alte persoane. Relationarea 
socială pozitivă cu cei din jur este dependentă de o comunicare eficientă. 

Una dintre principalele trăsături ale copiilor cu deficiență mintală moderată 
este greutatea cu care multi dintre ei dobândesc şi folosesc limbajul şi vorbirea. 
Chiar și copiii cu deficiență mintală ușoară pot rămâne serios în urmă cu 
achiziționarea limbajului față de copiii normali. O parte dintre copiii cu deficiență 
mintală severă nu ajung niciodată să-și însușească limbajul, de aceea este necesar 
să se dezvolte pentru ei metode alternative de comunicare (spre exemplu PECS, un 
sistem de imagini și simboluri cu ajutorul cărora să înveţe să comunice). 

Vocabularul copiilor cu deficiență mintală este mult mai redus decât cel al 
copiilor normali de aceeaşi vârstă, iar decalajul dintre forma pasivă şi cea activă 
este semnificativ. Frecvent, noțiunile abstracte sunt însuşite doar ca etichete 
verbale, ceea ce împiedică folosirea lor adecvată. Frazele sunt mai scurte şi 
defectuos alcătuite, cu multe dezacorduri, greşeli de topică sau omisiuni. 
Vorbirea copiilor cu deficiență mintală are un fals caracter de economicitate. 
Precaritatea limbajului şi a comunicării este amplificată de handicapul socio- 
cultural. Lipsa unor deprinderi de comunicare fiabile, în contexte sociale cât mai 
variate, blochează inițierea şi cultivarea unor relaţii interpersonale de calitate, 
mentinöndu:i pe copiii cu deficiență mintală într-o perpetuă stare de izolare. La 
deficienţele de comunicare se adaugă cele de conduită. Curiozitatea scăzută 
micşorează până la dispariţie interesul pentru intercunoaştere atât la copii cu 
deficiență mintală, cât şi la normali. Studiind dezvoltarea comunicării la copiii cu 
deficienţe mintale, D. V. Popovici (2000) remarca importanţa educării şi corectării 
limbajului la această categorie de subiecţi, deoarece „antrenând limbajul, mai ales 
sub aspect semantic, în strânsă legătură cu gândirea, contribuim în final la 
realizarea unor progrese în sfera personalităţii, realizând o mai bună adaptare a 
acestor indivizi la mediul de existenta”(p.85). 

Dezvoltarea vorbirii şi capacitatea de ascultare la elevii cu deficiență 
mintală sunt prioritare în orice curriculum şi stimularea limbajului va continua să 
fie vitală pentru aceşti elevi pe tot parcursul perioadei școlare. În timp ce limbajul 
este cel mai bine achiziționat pe cale naturală, prin folosirea lui pentru a exprima 
nevoile, pentru a obține informaţii și interacțiune socială, pentru unii elevi cu 
deficiențe este necesară o abordare diferită pentru achiziționarea acestuia 
(Beirne-Smith & al., 2001). Atunci când este posibil, toate oportunitățile care apar 
într-o zi obişnuită ar trebui folosite pentru repetarea şi fixarea limbajului. Această 
metodă este mult mai eficientă decât încercarea de a dobândi limbajul în cadrul 
orelor de clasă, într-un mediu care facilitează doar limitat dezvoltarea limbajului, 
neexistând aici reperele informaţionale de fiecare zi de acasă, de pe stradă, din 
interacțiunea socială. 

Majoritatea elevilor cu deficiență mintală au nevoie de asistența unui 
logoped, dar îmbunătățirile în pronunție, voce și modul de articulare al cuvintelor 
sunt destul de lente la aceşti copii. În plus, rămâne aceeași problemă a incapacității 
de a generaliza, problemă evidentă şi în cazul limbajului, care este de cele mai 
multe ori decontextualizat la clasă şi greu de utilizat. İn plan semantic, este 
prezentă sărăcia de idei, un dezacord între ceea ce exprima si realitatea ca si o 
înţelegere simplificata sau trunchiata a ideilor vehiculate. Fragilitatea si labilitatea 
conduitei verbale, o caracteristică a limbajului copilului cu deficiență mintală 
descrisa de E. Verza (1998) constă în neputinta copilului de a exprima logico- 
gramatical conţinutul situațiilor semnificative, incapacitatea de a se menţine la 
nivelul unui progres continuu şi de a-și adapta conduita verbală la schimbările ce 
apar în diverse împrejurări. De asemenea este posibil ca elevul cu deficiență 
mintală să poată vorbi relativ bine la un moment dat ca ulterior să manifeste 
dereglaje accentuate și chiar regres la nivelul limbajului şi al comunicării. 


1.4.5. Gândirea 


Psihologia secolului XX a valorizat gândirea ca fiind trăsătura distinctivă, 
cea mai importantă a psihicului uman, definitorie pentru om ca subiect al 
cunoaşterii logice, raţionale. Ea produce modificări de substanţă a informatiei cu 
care operează, modifică natura informaţiei, face saltul de la neesential la esenţial, 
de la individual şi particular la general, de la concret la abstract. De asemenea, 
gândirea antrenează toate celelalte disponibilitüti psihice în realizarea procesului 
cunoaşterii, nu doar de ordin cognitiv, ci şi afectiv-motivational şi volitional, 
Gândirea reprezintă un proces psihic fundamental pentru cunoaştere, prin ea 

realizându-se conştientizarea şi prelucrarea superioară atât a informaţiei 
nemijlocite, dobândită pe cale senzorial-perceptivă şi transformată în imagini 
mintale (primare, în momentul dobândirii) iar apoi în imagini secundare, adică în 
reprezentări, a informaţiei mijlocite, primită prin intermediul limbajului sau al 
altor modalităţi simbolice de vehiculare. Prin caracteristicile şi mecanismele sale, 
gândirea se profilează ca un proces psihic extrem de complex, care în stare de 
normalitate focalizează şi valorifică optim întreaga activitate cognitivă a fiecărui 
individ, asigurându-i acestuia un echilibru stabil şi adaptarea eficientă la 
condiţiile de mediu, la solicitările multiple ale acestuia. În cazul persoanelor cu 
deficiență mintală, gândirea suferă o serie de afectări. Tulburările de procesare de 
la nivelul gândirii, interactionand cu celelalte funcţii şi procese psihice, 
focalizează insuficientele întregii activităţi cognitive determinând scăderea, 
uneori drastică (in cazurile accentuate de deficiență mintală) a eficienţei 
intelectuale sub nivelul minim al adaptabilităţii. 

Analizând structura gândirii, P. 1. Galperin (1975) distingea între o parte 
orientativă (constând din operaţii de coordonare a acţiunii atunci când subiectul 
nu este familiarizat cu situaţia-problemă iar experiența sa anterioară se 
dovedeşte insuficientă) şi o parte executorie (reprezentând intervenţia propriu- 
zisă asupra problemei, conform scopului propus, recurgând la o strategie 
rezolvativă). P. L Galperin delimita patru caracteristici primare ale acţiunii 
(forma, gradul de generalizare, plenitudinea operaţională, gradul de asimilare), 
toate patru fiind afectate la deficientul mintal. Mai mult, baza orientativă a 
acţiunii se rezumă la primul tip de orientare, caracterizat printr-o insuficientă 
cunoaştere a notelor relevante ale situatiei-problemö, motiv pentru care procesul 
de însuşire a acţiunii decurge extrem de lent şi cu multe greşeli. Sarcina este 
abordată orbeşte, precipitat, fără un plan dinainte stabilit, soluția, dacă este găsită 
vreuna, apărând în mod întâmplător, prin încercare şi eroare. 

Vâscozitatea genetica este o caracteristică specifică a gândirii copilului cu 
deficiență mintală descrisă de B. Inhelder (1963) care se concretizează în 
dificultatea de a progresa de la niveluri inferioare ale operaţionalităţii mintale, la 
niveluri superioare, la stadiul gândirii formale. Copilul cu deficiență mintală nu 
poate recupera întârzierea în propria construcție, ceea ce-l face să atingă doar 
stadiul operaţiilor concrete si sa rămână centrat o perioada mai lunga de timp 
decât normal la nivelul punctelor fixate anterior. 

M. Roşca (1972) arată că elevii cu deficiență mintală din clasa întâi a şcolii 
speciale nu reuşesc să compare între ele obiectele familiare, rezumându-se la 
descrierea lor separată, iar, atunci când încearcă, nu remarcă corespondentele 
relevante. Stabilirea asemănărilor este mai dificilă decât intuirea deosebirilor. 

Insuficientele analizei şi sintezei împiedică atât desprinderea însuşirilor minime 
pentru o comparaţie validă, cât şi alte procesări ale informaţiilor asimilate. 

S.L Rubinstein (1979) arată una dintre cele mai frecvente manifestări ale 
dificultăţilor de abstractizare şi generalizare constă in concretismul excesiv al 
gândirii, în incapacitatea accentuată a elevului cu deficiență mintală de a se 
desprinde de concretul nemijlocit, de situaţia trăită in momentul dat, de a face 
generalizări şi de a verbaliza (conştientiza) propria experienţă. De asemenea, 
aceşti elevi se caracterizează printr-un scăzut spirit de observaţie, prin slaba 
manifestare a interesului cognitiv deci printr-o insuficientă curiozitate, ceea ce 
influențează negativ procesul antrenării lor in activitatea cognitivă, inclusiv in 
activitatea de învăţare la clasă. 

Păunescu şi 1. Muşu (1995) au descris modul defectuos în care copilul cu 
deficiență mintală operaţionalizează noţiunile: „evaluarea faptului că deficientul 
a achiziţionat o anumită noțiune este infirmată în condiţiile în care acesta trebuie 
să opereze cu ea pentru a soluţiona o problemă practică. în realitate, ne găsim în 
situaţia unui fals progres: noţiunile sunt înregistrate mecanic şi pur şi simplu le 
„recită”, fără a fi capabil de o veritabilă operare“ (p. 227). Kirk, Gallagher și 
Anastasiov (2000) arată că elevii cu deficiență mintală reușesc cu greu să lege idei 
şi concepte separate şi să recunoască temele comune și relaţia dintre ele. 

Inconsecventa în gândire este un alt aspect frecvent observat, tipic mai ales 
pentru subiecţii cu debilitate mintală exogenă. „Şcolarii cu asemenea deficiență 
pot începe corect o activitate - de exemplu, rezolvarea unei probleme accesibile 
lor, dar, la prima greşeală întâmplătoare, în virtutea inerţiei, se pot abate de la 
rezolvarea corectă, alunecând pe o pistă falsă, datorită unei asemănări de 
procedee cu cele cu care au fost deprinşi anterior“ (Gh. Radu, 2000, p. 170). 
Atunci când elevul cu deficiență mintală este pus în situația de a rezolva o 
problemă, memorarea, apoi reproducerea algoritmului reprezintă cea mai des 
utilizată strategie folosită de acesta. Pe de altă parte, algoritmul este folosit în 
rezolvarea de probleme într-un mod care demonstrează una dintre trăsăturile de 
specificitate ale copilului cu deficiență mintală şi anume rigiditatea, aşa cum a 
fost descrisă de către S. Kounin (1941). Elevul cu deficiență mintală va folosi 
algoritmul memorat făcând abstracţie de schimbarea condițiilor sau datelor de 
rezolvare a problemelor ducând astfel la erori absurde. Totuși, dezvoltarea 
gândirii algoritmice poate constitui un sprijin în recuperarea cognitivă a copilului 
cu deficiență mintală. 

Ca urmare a caracteristicilor menţionate, gândirea deficientilor mintala își 
pierde, frecvent, rolul de coordonare asupra activităţii desfăşurate de aceştia. 
Primind o sarcină (problemă) de rezolvat, ei nu o analizează, nu-şi stabilesc in 

prealabil momentele principale de parcurs, ci trec direct (impulsiv) la rezolvare, 
orientându-se după elemente întâmplătoare, după asemănări de formă cu alte 
situaţii etc. Prin urmare, elevilor cu deficiență mintală le lipseşte momentul de 
orientare în sarcina primită, adică de judecare în prealabil a condiţiilor de 
rezolvare a sarcinii respective. 

Elevii cu deficiență mintală au o mare problemă cu generalizarea 
informaţiilor, pe care nu sunt capabili să le folosească de la situație potențială la 
alta (Hunt & Marshall, 2002). Pentru orice persoană care învaţă, cel mai dificil este 
stadiul final al învăţării, generalizarea informațiilor dobândite. Pentru a fi capabil 
să ducă informaţiile dobândite, abilităţile și strategiile la un nivel automatizat, 
elevul trebuie să dobândească capacitatea de a folosi informaţiile şi cunoștințele 
dobândite şi în alte situaţii decât în cele pe care le-a întâlnit şi învăţat iniţial. 
Abstractizările şi generalizările de nivel incipient sunt posibile în condiţiile unui 
sprijin educativ adecvat pentru copilul cu deficiență mintală. Esenţial este însă ca 
acestea să fie legate de universul preocupărilor şi intereselor copilului pentru a fi 
fiabile şi durabile. 

Se recomandă ca profesorii să aibă-în vedere aspectul generalizării când 
pregătesc o lecţie pentru copiii cu deficiență mintală și, spre exemplu, să repete 
aceleași strategii şi informaţii în contexte diferite, pentru a-i provoca pe elevi să 
decidă ce strategie sau abilitate să folosească într-o situaţie nouă. Cu alte cuvinte, 
profesorul al trebui să anticipeze dificultăţile pe care le au acești elevi cu transferul și 
generalizarea şi nu ar trebui să fie surprinși când această imposibilitate este evidentă. 

Toate aceste particularităţi ale gândirii la copiii cu deficiență mintală nu se 
întâlnesc niciodată toate împreună şi nici in forme asemănătoare. Prezenţa, 
modul de îmbinare şi ponderea lor depinde atât de etiologia deficienței in cazul 
concret dat, cat şi de condiţiile ulterioare de mediu şi educaţie in care se 
desfăşoară dezvoltarea. 


1.5. Dezvoltarea psihică şi învățarea la copiii cu deficiență mintală 
15.1. Conceptul de dezvoltare umană 


Dezvoltarea umană reprezintă un proces complex şi dinamic, de acumulări 
cantitative şi transformări calitative ce urmează un sens ascendent, progresiv, pe 
tot parcursul vieţii. 

Referindu-se la conceptul de dezvoltare psihică, M. Zlate (1991) formula 
următoarea definiţie: „dezvoltarea psihică este procesul de formare şi restructurare 

continuă a unor însuşiri, procese, funcţii şi structuri psihocomportamentale prin 
valorificarea subiectivă a experienţei social-istorice, în vederea amplificării 
posibilităților adaptative ale organismului“ (p. 27). Dezvoltarea biologică constă în 
procese de creștere si maturizare fizica, în transformări ale biochimismului intern al 
organismului, în schimbări cantitative şi calitative ale activităţii nervoase superioare. 

Dezvoltarea psihică se referă la apariția şi manifestarea proceselor, 
însușirilor, stărilor şi structurilor psihice, în timp ce dezvoltarea socială implică o 
continua amplificare a posibilităţilor de relationare cu ceilalți şi o acordare cât 
mai bună a propriei conduite cu diversitatea cerințelor sociale. Dezvoltarea 
psihică are în ansamblu o direcţie calitativ ascendentă, dar ea nu prezintă o 
desfăşurare simpla, liniară. Dezvoltarea psihica este sistemică, adică apariția 
oricărei noi însușiri sau substructuri psihice se reflectă la nivelul întregului 
sistem psihic căruia îi modifica, într-o măsura mai mica sau mai mare, vechea 
organizare. Astfel, apariţia în preşcolaritate a reglajului voluntar se răsfrânge 
asupra tuturor celorlalte procese și funcții psihice. Tot aceeaşi caracteristică 
explică de ce o schimbare a unei dimensiuni psihice nu este absolut identică la 
toți cei aflaţi în același stadiu de dezvoltare. 

Dezvoltarea psihică este stadială. Dezvoltarea psihică nu este o trecere 
insesizabilă de la ceva la altceva, o simplă juxtapunere de elemente nou 
dobândite, ci este unitate a continuităților şi discontinuităţilor, ceva conservându- 
se, iar altceva schimbându-se, modificându-se, transformându-se, iar acest 
altceva fiind conţinutul unui nou stadiu psihic. Prin urmare, un anumit stadiu de 
dezvoltare psihică se deosebeşte de un altul prin nivelul și proprietăţile 
proceselor, însușirilor şi structurilor psihice, prin conexiunile dintre ele și prin 
eficiența lor adaptativă. Un stadiu este nu numai un moment care apoi dispare, ci 
el este precedat de procese preparatorii și, apoi, odată instalat, se pregătesc 
premisele pentru un nou stadiu, aceasta trecere fiind un indiciu de normalitate, 
în timp ce rămânerea într-un stadiu, peste anumite limite, este semnul întârzierii 
care precede handicapul. 

Dezvoltarea psihică este rezultatul interacțiunii factorilor externi și interni. 
Cei externi sunt constituiți din totalitatea acţiunilor și influențelor ce se exercită 
din exterior asupra dezvoltării şi formării personalității umane. Aceștia sunt 
mediul și educaţia. 

Factorii intemi sunt constituiți din totalitatea condiţiilor care mijlocesc şi 
favorizează dezvoltarea psihică. În categoria de „factori” sau „condiții interne” 
putem include patrimoniul nativ, transmis prin mecanismul genetic, efectele 
maturizării biologice, precum și totalitatea achiziţiilor realizate de-a lungul „istoriei” 
individuale, sedimentate prin intermediul mecanismului dezvoltării psihice 
(aptitudini, interese, trăsături caracteriale, sentimente, opinii, aspirații, idealuri etc.). 

Achiziţiile psihice se obțin numai pe fondul interacțiunii dintre individ şi 
mediu; cerințele externe, îndeosebi ale mediului social, se interiorizează, 
devenind astfel moduri de gândire, aspirații, atitudini, motive, valori etc. 

Ereditatea cuprinde un complex de dispoziţii virtuale sau scheme 
funcţionale ce se transmit de la antecesori la succesori prin intermediul 
mecanismelor genetice. Majoritatea autorilor sunt de părere ca zestrea ereditară se 
manifesta la om pe doua planuri, unul în determinarea unor trăsături generale ale 
speciei, cum ar fi structura anatomo-fiziologica a organismului, poziția bipeda, 
tipul de metabolism etc., iar celălalt în determinarea unor particularități 
individuale cum ar fi caracteristicile anatomo-morfologice (culoarea pielii, a 
ochilor, a părului etc.), amprentele digitale, grupa sanguină etc. Toate fenomenele 
psihice, începând cu cele simple sau elementare și încheind cu cele complexe sau 
superioare, sunt rezultatul interferenţei factorilor ereditari cu influențele de mediu, 
ponderea celor două categorii de factori cunoscând o dinamică variabilă de la un 
fenomen la altul şi de la un moment la altul. 

Mediul, ca factor al dezvoltării umane, este constituit din totalitatea 
elementelor cu care individul interacționează, direct sau indirect, pe parcursul 
dezvoltării sale. Mediul fizic reprezintă totalitatea condiţiilor bioclimatice în care 
trăieşte omul. Acţiunea sa se manifestă în direcția unor modificări organice cum ar 
fi maturizarea biologică, statura corpului, culoarea pielii, precum și în direcția 
adoptării unui regim de viață (alimentaţia, îmbrăcămintea, îndeletnicirile etc.). 
Mediul fizic nu acţionează izolat, ci în corelaţie cu mediul social care poate 
valorifica posibilităţile pe care le oferă mediul fizic sau modifica acțiunea sa în 
concordanţă cu nevoile organismului. 

Mediul social reprezintă totalitatea condiţiilor economice, politice şi 
culturale cum sunt factorii materiali, diviziunea muncii, structura națională și 
socială, organizarea politică, cultura spirituală, conștiința socială etc., care işi pun 
amprenta asupra dezvoltării psihice. Acţiunea lor poate fi directă prin modificările 
ce le declanşează în cadrul psihicului uman şi indirectă, prin influenţele şi 
determinările ce le are asupra acţiunii educaţionale. 

Rolul hotărâtor în dezvoltarea ființei umane îl are educația. Educaţia 
reprezintă acțiunea conștientă, organizată, desfăşurată în cadrul unor instituții 
speciale, în scopul formării şi informării viitorului (sau actualului) adult. Aceasta 
influențare conştientă și planificată e totdeauna îndreptată spre scopuri pe care 
fiecare societate şi le fixează potrivit unor cerințe proprii şi perioadei istorice 
date. Ca acțiune socială conștientă, educaţia poate stimula şi accelera aportul 
celorlalţi factori în procesul dezvoltării. Deoarece educaţia nu acționează în mod 
izolat, ci întotdeauna în corelaţie cu ceilalți factori, dezvoltarea este o rezultantă a 

acţiunii directe şi indirecte a lor, a interacțiunii dintre ei. Acţiunea indirectă a 
eredității se exprimă prin intermediul factorilor externi, în timp ce acțiunea 
indirectă a acestora se exprimă prin intermediul condițiilor interne. Rezultatul 
dezvoltării, concretizat într-o trăsătură particulară, nu poate fi explicat prin 
prisma unui singur factor, ci a ponderii şi a contribuţiei relative a tuturor 
factorilor. Ca atare, nici unul din factori, inclusiv educaţia, nu dispune de 
posibilităţi nelimitate, rolul fiecăruia fiind dependent de ceilalți. 


1.5.2. Manifestarea tulburărilor procesului de dezvoltare 
la persoanele cu deficiență mintală 


Dezvoltarea psihică este o latură fundamentală a procesului dezvoltării 
generale, care, după Ursula Șchiopu (1976), se caracterizează prin achiziţionarea, 
evoluţia, modificarea şi ajustarea unor atribute şi instrumente ale personalităţii la 
condiţiile mediului (biofizic şi cultural). „În dezvoltarea psihică pot avea loc opriri 
sau chiar regresii, sub influența unor factori determinanti, stresanti, tensionali etc. 
Întârzierile dezvoltării psihice pot fi întârzieri de apariţie a unor conduite 
superioare sau a unor conduite noi (întârzieri în structurarea vorbirii la copiii mici, 
spre exemplu) sau întârzieri în dezvoltarea psihică propriu-zisă (după ce 
conduitele s-au constituit). Fiind în cea mai mare parte dependentă de caracterul şi 
conținutul influențelor educative, dezvoltarea psihică constituie finalitatea 
principală a procesului de învăţământ“ (Dicţionar de Pedagogie, 1979, p. 124). 

Tulburările procesului dezvoltării la persoanele cu deficiență mintală sunt 
diferite de la o situaţie la alta, aceste diferențe rezultând din interacţiunea 
factorilor bio-functionali şi socioculturali proprii fiecărui individ şi se plasează 
într-o ierarhie, unele dintre ele având un caracter: primar, ca rezultat nemijlocit al 
lezării organismului, iar altele un caracter derivat (secundar sau terțiar), ce se 
adaugă ulterior, ca rezultat al interacțiunilor dintre organismul afectat primar şi 
mediul înconjurător (acestea reprezintă de fapt incapacităţile). 

Dereglările derivate reprezintă, de fapt, tulburări dobândite în condiţiile 
specifice ale dezvoltării, adică în prezența unor factori dereglatori ai acesteia. 
Între tulburarea primară şi consecinţele sale secundare în planul dezvoltării 
există o interacțiune complexă, rezultatele acestei interacțiuni depinzând, în mare 
măsură, de condiţiile de mediu în care se desfăşoară, precum şi de activismul 
sau, dimpotrivă, de pasivitatea cu care elevul deficient participă la procesul de 
educaţie compensatorie. 

Datorită caracterului lor, de regulă anatomo-fiziologic, afecțiunile primare 
sunt mai rezistente la intervenţia terapeutic compensatorie şi se tratează mai ales 
pe cale medicală. În schimb, afecțiunile derivate (cu caracter secundar sau terțiar) 
sunt mai puţin stabile, putând fi corectate, compensate sau chiar prevenite prin 
măsuri psihopedagogice adecvate, îndeosebi printr-un proces de învățare 
compensatorie iniţiat la timpul oportun. 

Tulburările specifice ale procesului de dezvoltare la copiii cu diferite categorii 
de deficienţe are loc în diferite paliere (sectoare) ale structurii personalității. 

Se impune cu necesitate ca intervenţia recuperatorie să se facă în perioada 
optimă de formare a funcţiei psihice (perioada optimă sau „senzitivă” de formare 
a limbajului este 2-5/7 ani). Datorită afecțiunii primare a scoarţei cerebrale, cu 
implicaţii asupra majorităţii subsistemelor personalităţii (în special în palierele 
cognitiv şi al limbajului), Gheorghe Radu (2000) consideră că deficienta mintală 
poate fi considerată un „sindrom de nedezvoltare mintală”. 

Tulburările procesului dezvoltării sunt diferite de la o situaţie la alta 
datorită interacțiunilor factorilor bio-functionali şi socio-culturali. 

La copiii cu deficiență mintală, fenomenul întârzierii cuprinde o arie largă 
de manifestări şi apare timpuriu, debuturile specifice micii copilării - apariția 
gânguritului, primele cuvinte, primii paşi etc. - lăsându-se îndelung aşteptate. La 
aceşti copii, fenomenul întârzierilor în procesul dezvoltării face parte din însăşi 
simptomatologia specifică a deficientei. 

Când copiii cu deficiență mintală nu sunt cuprinşi de timpuriu într-un 
proces organizat de modelare compensatorie are loc, sub o formă sau alta, o 
limitare, mai mult sau mai puțin accentuată, a accesului la informaţie, precum şi 
a capacităţii de prelucrare şi de transmitere a acesteia. De aici rezultă, îndeosebi 
la preşcolari sau la cei aflaţi în primii ani de şcolarizare, sărăcia sau caracterul 
unilateral al bagajului cognitiv, insuficienta dezvoltare a capacității de exprimare 
verbală, dificultăți de aplicare în practică a cunoştinţelor elementare însuşite etc. 

Activismul limitat, capacitatea redusă de automobilizare la activitate 
determină mari dificultăţi în a se antrena la activitățile specifice etapelor de vârstă: 
jocul, sub diferitele sale aspecte (în diferite perioade ale copilăriei), autoservirea, 
activitatea manuală, activitatea de învăţare etc. O influenţă negativă semnificativă 
asupra activismului copiii cu deficiență mintală o are experiența eşecurilor 
repetate, precum şi unele atitudini de respingere, de dezaprobare sau de exigente 
exagerate, dar şi de supraprotectie a celor din jur, mai întâi ale familiei, iar apoi ale 
şcolii, având drept consecință limitarea achiziţiilor operaționale, inclusiv a 
operaţiilor interiorizate, care influențează dezvoltarea capacităților intelectuale. 

Un alt factor care influenţează negativ dezvoltarea copiilor cu deficiență 
mintală, îl reprezintă limitarea relaţiilor interpersonale si de grup, prin izolare şi 

autoizolare. Asemenea relatii interpersonale negative se stabilesc atunci cand 
comunitatea din care face parte copilul cu deficiență mintală - inclusiv grupul 
şcolar de apartenență - nu are pregătirea necesară pentru a-i înțelege 
particularitötile dezvoltării, ale reacţiilor şi comportamentelor şi pentru a-i veni in 
întâmpinare, ajutându-l să-şi depăşească dificultăţile şi înlesnindu-i, astfel, 
adaptarea. În asemenea situaţii, copilul cu deficienţe îşi trăieşte mereu şi tot mai 
accentuat sentimentul de inferioritate faţă de cei din jur, adâncindu-şi starea de 
handicap. În acest context, multi copii cu deficiență mintală manifestă fenomene 
de inadaptare de tip reactiv, devin instabili, indisciplinati, nu se antrenează în 
activităţi cu ceilalţi copii, pe care le evită sau le părăsesc. 

O consecinţă şi mai generală o reprezintă scăderea şanselor de integrare 
şcolară şi socială a tuturor copiilor cu deficiență mintală, prin coborârea lor sub 
nivelul cerințelor minime ale adaptării sociale, în cazul în care nu beneficiază, la 
timpul oportun, de o abordare adecvată. În astfel de situaţii, pe fondul tulburărilor 
procesului dezvoltării se produce, de fapt, instalarea stării de handicap, cu atât mai 
frecvent cu cât exigenţele sociale, concretizate în solicitări de adaptare - la cerinţele 
şcolii, de exemplu - sunt mai ridicate. 

Tulburările procesului de dezvoltare la copiii cu deficiențe nu compromit, 
totuşi, în ansamblul lor, structurarea treptată a personalităţii. Activităţile 
educaţionale şi terapeutice pot susține procesele compensatorii care presupun o 
substituire a funcţiei lezate prin corectarea unor disfuncţii, folosirea funcţiilor 
altor componente; procesul de recuperare/reabilitare care dă persoanelor cu 
handicap posibilitatea să ajungă şi să-şi păstreze nivele funcționale fizice, 
senzoriale, intelectuale, psihiatrice şi/sau sociale optime, să se integreze social și 
profesional. Intervenţia psihopedagogică, în asociere cu terapia medicală, îşi 
propune să contribuie la declanşarea şi menţinerea mecanismelor compensatorii, 
în vederea diminuării sau chiar a înlăturării tulburărilor de dezvoltare. Eficienţa 
terapiei complexe depinde, însă, de declanşarea ei cât mai timpurie, în primii ani 
ai copilăriei, când rezervele compensatorii ale organismului, bazate pe o 
plasticitate mai bună a sistemului nervos central, sunt relativ păstrate, chiar şi la 
cei cu deficienţe accentuate. 

De asemenea, terapia poate fi eficientă numai dacă măsurile respective vor 
fi iniţiate şi se vor desfăşura în condiţii stimulative pentru dezvoltarea copilului. În 
familii dezorganizate, care nu-şi pot exercita rolul educativ, dar şi atunci când 
copiii sunt deprivati afectiv şi nu-şi pot forma experienţa comunicării multiple cu 
cei din jur - fiind asistați în instituţii de ocrotire, prost organizate - dezvoltarea lor va 
fi influenţată negativ, eventualele potenţialități genetice rămânând nevalorificate. 

bb Învățarea 


Învăţarea a fost definită în mai multe feluri de-a lungul timpului: 


„O schimbare permanentă în comportament sau o comportare posibilă ce rezultă 
din experienţă“(G. R. Cross, 1974); 

,O sehimbare a comportamentelor şi performantelor” (H. Lövve, 1978), 

„Proces al cărui efect este mai mult sau mai puţin durabil, prin care 
comportamentele noi sunt achiziţionate sau comportamentele deja existente sunt 
modificate în interacţiunea cu mediul sau ambianța“ (Dictionnaire de l'evaluation 
et de recherche en education, 1979); 

„O modificare durabilă a comportamentului care nu poate fi în mod unic atribuită 
maturizării psihice; a învăţa înseamnă a modifica comportamentul“ (Raynal, Fr., 
Rieunier, Al, 1997); 

„Un proces al cărui rezultat constă într-o schimbare comportamentală produsă pe 
calea uneia dintre formele de obţinere a experienței: exersare, observare etc. dar şi 
în schimbări durabile, de toate tipurile, care au avut loc în comportamentul vizibil 
sau invizibil“ (L. Hand, B. F. Skinner, E. S. Tones, 2007). 


După cum se poate constata, specialiştii atribuie învăţării semnificaţia unui 
proces generator de comportamente (activităţi) noi sau de transformare a 
comporta-mentelor achiziţionate deja, ca urmare a trăirii unei experiențe noi 
oferită într-o situaţie dată. În alti termeni sunt schimbări sau seturi de schimbări 
în planul stocării de cunoştinţe, al manifestării abilităţilor mentale, motrice etc. 

loan Neacşu (Potolea et al., 2008) atrage atenţia asupra faptului că , în 
condițiile actuale, „învățarea înseamnă o atitudine fundamentală atât față de 
cunoaştere, cât şi faţă de viaţă, care pune accent pe inițiativa omului” și trebuie să 
fie orientată și spre achiziţionarea şi practicarea de noi metodologii, noi priceperi, 
noi atitudini şi noi valori necesare pentru a trăi într-o lume într-o continuă 
schimbare” (p.229). 

Privită ca activitate de însuşire de informaţii (latura informaţională) şi 
elaborare de operaţii (latura formativă), învăţarea este, în raport cu procesele 
psihice, atât premisă, cât şi produs. Din acest motiv, învăţarea nu poate fi redusă la 
nici unul din procesele implicate, dar nici nu poate fi concepută în afara lor. 
Asimilarea informațională este urmată de acomodarea operaţională, ceea ce 
permite includerea organică a noilor achiziţii în sistemul celor deja existente, 
„învăţarea şcolară are un pronunțat caracter secvențial (presupune trecerea de la 
starea de neinstruire la starea de instruire, de la secvenţe de instruire la secvenţe de 
verificare sau refacere - dacă este cazul - a ceea ce nu a fost suficient de bine 
asimilat), gradual (implică parcurgerea unor sarcini didactice cu grade diferite de 

dificultate, trecerea de la simplu la complex, de la senzorio-motor la logic-abstract, 
de la recunoaştere la reproducere, de la asimilarea mecanică la asimilarea logică, 
raţională), relational (se desfăşoară în cadrul relaţiei profesor-elev, înțeleasă ca 
relaţie de comunicare)“ (P. Popescu-Neveanu, M. Zlate şi T. Creţu, 1991, p. 73). 

Învăţarea eficientă se bazează pe înţelegere, pe descoperirea activă de cel 
care învaţă a demersurilor proprii domeniului studiat, pe căutarea de soluţii şi 
rezolvarea situaţiilor problemă. În plan intelectual, este vorba de transformări 
care determină sau susţin treceri ca cele: de la informaţie la cunoştinţe; de la 
imagini la concepte; de la cunoştinţe la acțiune; de la acţiune la gândire; de la 
reflectarea concret - senzorială la gândirea abstractă; de la date empirice la teorie; 
de la simple impresii la stări afectiv - atitudinale complexe sau stări emoţionale 
puternice; de la forme vechi de comportare la forme noi; de la un mod de 
funcţionare intelectuală la un altul mai suplu, mai viguros, mai economic, mai 
elegant şi mai eficace ş.a.m.d. Toate aceste modificări marchează o înaintare 
progresivă, în spirală, pe calea dezvoltării cunoaşterii şi a potenţialului de 
acţiune pe care individul o înregistrează. 

Prin învăţare, se acumulează nu numai cunoştinţe, ci şi operaţii şi chiar 
structuri cognitive şi procese psihice, reacţii psihomotorii şi comportamentale, 
simboluri şi semnificaţii, scheme de adaptare socială etc. 

Învăţarea se poate desfăşura ca un proces spontan, neintentionat, oarecum 
întâmplător. Această formă de învățare este proprie mai ales vârstelor mici, cât şi 
situaţiilor obişnuite, cotidiene, în care individul nu depune efort intenţionat de a 
înțelege ceva, de a trage o concluzie şi de a o aplica în practică ulterior. El învaţă 
empiric şi, de obicei, nu-şi conştientizează şi nu-şi sistematizează propriile achiziţii. 

Pentru etapele mai avansate de dezvoltare, este caracteristică, însă, 
învățarea intenţionată, conştientă, bazată pe înţelegere şi ale cărei rezultate se 
aplică şi se reflectă nu numai în comportamente voluntare ci şi în relatări verbale 
coerente. Acesta este nivelul spre care trebuie să tindem în activitatea şcolară cu 
elevii deficienti şi pe care trebuie să-l realizăm neapărat cu toţi elevii a căror 
cerinţe educative speciale se datorează unor întârzieri uşoare ale dezvoltării şi 
unor dificultăţi pasagere în activitatea de învăţare. 

Învăţarea îmbracă diferite forme sau este de diferite tipuri: 


- învăţarea cognitivă - constând în dobândirea de cunoştinţe, operaţii şi 
deprinderi intelectuale, iar la baza lor aflându-se înţelegerea şi exercițiul; 

- învăţarea psihomotorie - bazată pe însuşirea conştientă a unor scheme 
motorii şi implicând schemă corporală, orientare, coordonare, viteză, ritm; 

- învăţarea instrumentală - cea prin care se însuşesc mijloacele 
(instrumentele) specifice de comunicare implicate în limbajul verbal (oral 

şi scris), în însuşirea numeratiei şi a instrumentelor de calcul, în însuşirea 
semnelor rutiere şi a altor semne, cum ar fi cele cartografice etc.; 

- învăţarea afectivă - prin care se însuşesc reacţiile adecvate la stări şi 
situaţii afectogene; 

- învățarea practică - aflată la baza formării deprinderilor implicate în joc, 
în unele activităţi şcolare, în activităţi de autoservire şi gospodăreşti, în 
alte activităţi practice, manuale; 

- învățarea morală - constând în însuşirea conceptelor de etică, în formarea 
deprinderilor de conduită socială, în respectarea regulilor de convietuire 
în comunitate etc. 


Între toate tipurile de învățare există o strânsă interdependentü şi 
condiţionare reciprocă. Astfel, în mare măsură, învăţarea cognitivă este 
dependentă de prezenţa, la elevi, a produselor celorlalte tipuri de învăţare: 
instrumente, deprinderi, moduri de a reacţiona etc. La rândul său, învăţarea 
cognitivă potenteaza celelalte tipuri de învăţare, oferindu-le scheme logice şi 
operaţii care le fac mai eficiente. De asemenea, învăţarea afectivă imprimă un 
anume colorit emoţional celorlalte tipuri de învăţare, putând să le crească 
eficienţa, dar, în anumite situaţii, să o şi scadă. Învăţarea afectivă corelează strâns 
cu motivaţia, aceasta constituind un factor de orientare şi potentare a tuturor 
tipurilor de învățare. 

În cazul elevilor cu deficiență mintală, raportul obişnuit între formele de 
învățare amintite mai sus, cât şi între învăţarea spontană şi cea intenţionată este 
mai mult sau mai puţin modificat, aceasta depinzând de tipul şi gradul 
deficienței, precum şi de vârsta copiilor. E. Verza (1996) subliniază că, mai ales în 
perioadele incipiente de instruire, elevii cu deficiență mintală întâmpină 
dificultăţi majore în învăţarea cognitivă şi, de aceea, accentul trebuie pus pe 
învățarea „predominant afectivă şi motivaţională. Aceste forme de învăţare vor fi 
însoţite întotdeauna de alte două forme şi anume de învăţarea morală şi 


.. 


învăţarea motrică“ (pag. 34). 


1.5.4. Raportul dintre fenomenul de dezvoltare psihică 
şi procesul învăţării 


loan Nicola în Tratatul de Pedagogie (1994) considera că, „prin cerințele pe 
care le adresează şi le impune, educaţia se află întotdeauna înaintea dezvoltării, 
aceasta apărând ca un efect al ei ce se exprimă prin schimbări calitative ce apar 

pe plan psihic, prin trecerea de la un stadiu inferior la unul superior etc. Pe de 
altă parte, formularea şi dozarea exigentelor, atribute cu care este învestită 
educaţia, nu se face întâmplător, ci pornind de la nivelul atins în dezvoltarea 
psihică, de la cunoaşterea condiţiilor inteme acumulate până în acel moment. în 
această ipostază, dezvoltarea ne apare ca premisă a educaţiei“ (p. 88). 

Psihologii români (P. P. Neveanu, M. Zlate, T. Creţu) evidențiază relația 
dintre dezvoltare și învățare, definită drept „acel proces evolutiv, de esenţă 
informativ-formativă, constând în dobândirea (receptionarea, stocarea, 
valorizarea internă) de către ființa vie — într-o manieră activ-explorativă — a 
experienței de viaţă şi, pe această bază, în modificarea selectivă şi sistematică a 
conduitei, în ameliorarea şi perfecţionarea ei controlată şi continuă sub influența 
acţiunilor variate ale mediului ambiant” ( pag.71). 

Un concept important pentru relaţia dintre învăţare şi dezvoltare îl 
reprezintă zona proximei dezvoltări. Aceasta se defineşte drept ecartul dintre 
nivelul potenţial de dezvoltare (atestat de performanţa realizată sub îndrumarea 
unui adult competent) şi nivelul actual al dezvoltării psihice (ce denotă 
capacitatea subiectului de a rezolva în mod independent o situaţie-problemă). L. 
S. Vâgotski (1971) arăta că, „în calitate de indiciu esenţial, învățarea creează zona 
celei mai apropiate dezvoltări, adică provoacă, cheamă la viaţă şi pune în mişcare 
o serie întreagă de procese ale dezvoltării, care acum sunt posibile pentru copil 
numai în sfera interrelatiei cu cei din jur şi numai în cursul colaborării cu 
semenii, dar care, deschizând cursul intern al dezvoltării, devin apoi un bun 
interior al copilului”( p. 322). 

Existența unei zone ample a proximei dezvoltări reprezintă o condiţie 
necesară evoluţiei psihice pozitive a copilului, dar nu şi suficientă. A doua 
condiţie obligatorie, respectarea perioadelor optimale de învăţare, derivă din 
existenta asupra aşa-numitelor perioade senzitive ale dezvoltării. „Îndepărtarea 
de ele, în sus sau în jos, adică perioadele prea timpurii şi prea târzii ale învăţării 
sunt întotdeauna dăunătoare din punctul de vedere al dezvoltării, răsfrângându- 
se nefavorabil asupra cursului dezvoltării intelectuale a copilului“ (L. 5. 
Vâgotski, 1971, p. 302). 

L. S. Vâgotski consideră că, în calitate de factor esenţial al dezvoltării, 
învățarea creează zona proximei dezvoltări, punând î în mişcare o serie întreagă a 
dezvoltării, accesibilă copilului în momentul dat, dar numai în interacţiune cu cei 
din jur, adică în contextul unui mediu social obişnuit, al unor influenţe şi 
solicitări normale. 

Dezvoltarea se produce nu numai în baza învăţării, dar şi în baza situaţiilor 
sociale integrale, în care este inclus copilul în fiecare etapă a vieţii sale şi sub 

influența dezvoltării socioculturale. Gh. Radu (1999) afirmă că există o 
dependenţă strânsă între învăţare şi dezvoltare, dar nu sub toate aspectele acesteia 
din urmă, de exemplu, nu atât în ceea ce priveşte creşterea biologică şi nici 
maturizarea funcţională, ci mai ales între învățare şi socializare, adică acea latură a 
dezvoltării personalităţii, care este condiţionată prin implicarea individului în 
contextul relaţiilor sociale şi care presupune realizarea prin învățare a numeroase 
achiziţii cognitive, instrumentale, practice, morale, comportamentale, bazate pe 
experienţa acumulată de societate în decursul istoriei sale. Una dintre cele mai 
recente dezbateri se referă la întrebarea dacă problemele de învăţare la copiii cu 
deficiență mintală au legătură directă cu întârzierea generală în dezvoltare sau cu 
prezența unor defecte sau afecțiuni specifice (Burack, Hodapp & Zigler, 1998). 
Deficientele legate direct de prezenţa unor afecțiuni punctuale ar putea include 
probleme cu procesele de atenție, percepție, memoria funcţională, memoria pe 
termen lung şi reamintirea informaţiilor stocate de către creier. Anderson (2001) 
emite ipoteza conform căreia, spre exemplu, în cazul leziunilor cerebrale nivelul de 
procesare al informaţiilor este mult mai scăzut. 

Raportul dintre dezvoltarea psihică şi activităţile de învăţare, pe care elevii 
le desfăşoară sub conducerea personalului didactic-educativ, adică în condiţii de 
sprijin sistematic şi dirijare - constituie în psihologia şcolară modernă, inclusiv în 
psihologia şcolară pentru învăţământul special, o temă principală de studiu, 
deoarece activităţile organizate de învăţare, orientate corectiv-formativ sau 
terapeutic, reprezintă principala pârghie de declanşare şi susținere a dezvoltării 
compensatorii. Mecanismele dezvoltării compensatorii la copii cu deficiență 
mintală pot fi susținute eficient, când activităţile de învățare se sprijină pe un 
demers metodologic adaptat particularităţilor dezvoltării la elevii în cauză. İn 
cazul copiilor cu deficiență mintală, diada învăţare - dezvoltare se modifică, 
transformându-se într-o relaţie complexă cu trei factori de bază: învăţare - 
dezvoltare - compensare Astfel, învăţarea ne apare atât ca factor de dinamizare a 
proceselor dezvoltării psihosociale, în general, cât şi ca factor de echilibrare 
treptată, de corectare a abaterilor de la traseul obişnuit al dezvoltării; cu alte 
cuvinte, este un factor important pentru realizarea aceea ce numim dezvoltare 
compensatorie, în condiţiile unei învățări orientate formativ. 

La elevii cu deficiență mintală, în raport cu tipul şi gravitatea dificultăților 
întâmpinate sau de caracterul handicapului, atât înţelegerea, stocarea, cât şi 
aplicarea informaţiei şi a experienței sunt stânjenite sau chiar blocate. Didactica 
învățării pentru aceste categorii de persoane îşi propune să găsească sau să 
elaboreze acele modalităţi de abordare a elevilor respectivi, care să asigure 
deblocarea procesului învăţării, diminuarea dificultăţilor întâmpinate în acest 

proces, înlăturarea barierelor din calea adaptării. În acest scop, se pune un accent 
deosebit pe orientarea ludică şi afectivizarea activităţilor de învăţare, pe 
eşalonarea materialului de învăţat în secvențe bine delimitate, dar temeinic 
înlănţuite între ele, pe utilizarea îmbinată şi echilibrată a mijloacelor de lucru 
intuitive, verbale şi practice, pe asocierea şi integrarea activităţilor de învăţare cu 
activităţi de terapie complexă şi specifică (ergoterapie, meloterapie, terapia 
tulburărilor de limbaj, terapia tulburărilor de psihomotricitate). 


1.5.5. Procesul de învăţare la elevul cu deficiență mintală 


Învăţarea umană reprezintă o activitate psihică foarte complexă, deosebit 
de importantă pentru adaptare, constând în însuşirea de cunoştinţe (învățare 
cognitivă), de operaţii mintale (învățare formativă), de deprinderi în domeniul 
vorbirii, citirii, scrierii şi calculului (învăţare instrumentală), de sentimente 
(învăţare afectivă), de comportamente şi deprinderi manuale (învățare practică), de 
atitudini şi comportamente civice (învăţare morală). Învăţarea este rezultatul unei 
operaţii de organizare logică a cunoaşterii. În măsura în care această organizare nu 
este posibilă, nici procesul învăţării nu poate să se desfăşoare normal. 

Printre primele contribuţii din domeniul Psihopedagogiei Speciale se 
remarcă observaţiile privind ponderea diferită a rolului mediului și cel al educaţiei 
în dobândirea unor cunoştinţe funcţionale, în cazul copiilor cu handicap mintal și 
al celor cu intelect neafectat. Copilul obișnuit, în contextul comunicării cotidiene cu 
mama care nu și-a propus anumite obiective, conștientizează din acest mediu 
familial sensul unor cuvinte sau semnificația unor activități. Astfel, comunicarea 
cotidiană, (în cadrul căreia, de exemplu, mama îi cere să aducă bluza de acolo şi să 
o pună aici) îl determină pe copilul preşcolar să-și dea seama că „acolo” este un 
loc mai îndepărtat. Copilul cu deficit de intelect are nevoie de o anumită 
organizare logică a cunoaşterii acestor semnificaţii, de organizare a activităţii, de 
verbalizare, de feedback, de verificare prin problematizare. Rolul mediului în 
însuşirea spontană a unor achiziţii este mult diminuat. Plecând de la exemplul 
dat mai sus, trebuie să remarcăm că, în învățământul primar, cadrele didactice cu 
experienţă utilizează o gamă variată de exerciţii însoțite de mișcare şi imagini 
pentru ca să ajungă la conştientizarea termenilor legați de orientarea spațială, 
aici-acolo, sus-jos, in fatö-in spate, la dreapta mea ş. a. (performanță atinsă de 
ceilalți copii numai din mediu, fără întârzierea în timp care se remarcă în 
deficienta mintală). 

După Gh. Radu (1999) „învăţarea şcolară care reprezintă forma tipică 
specifică prin care se efectuează învăţarea la om, forma ei completă cea mai 

înaltă, deoarece la nivelul ei învăţarea nu decurge pur şi simplu de la sine, ci este 
concepută, anticipată şi proiectată să decurgă într-un fel anume, ca activitate 
dominantă” (pag.69) este hotărâtoare în sens absolut pentru actualizarea şi 
dezvoltarea potențialului biopsihic al copilului cu deficiență mintală, formarea 
competenţelor care-i vor asigura integrarea școlară ulterioară şi cea socială. 

Există o dependenţă strânsă între învăţare şi dezvoltare, dar nu sub toate 
aspectele acesteia din urmă, de exemplu, nu atât în ceea ce priveşte creşterea 
biologică şi nici maturizarea funcţională, ci mai ales între învăţare şi socializare, 
adică acea latură a dezvoltării personalităţii, care este condiţionată prin 
implicarea individului în contextul relaţiilor sociale şi care presupune realizarea 
prin învăţare a numeroase achiziţii cognitive, instrumentale, practice, morale, 
comportamentale, bazate pe experienţa acumulată de societate în decursul 
istoriei sale. Astfel, învăţarea ne apare atât ca factor de dinamizare a proceselor 
dezvoltării psihosociale, în general, cât şi ca factor de echilibrare treptată, de 
corectare a abaterilor de la traseul obişnuit al dezvoltării; cu alte cuvinte este un 
factor important pentru realizarea a ceea ce numim dezvoltare compensatorie, în 
condiţiile unei învăţări orientate formativ. Învăţarea eficientă se bazează pe 
înţelegere, pe descoperirea activă de către cel care învaţă a demersurilor proprii 
domeniului studiat, pe căutarea de soluţii şi rezolvarea situaţiilor problemă. 

Didactica învăţării pentru elevii cu deficiență mintală îşi propune să 
găsească sau să elaboreze acele modalităţi de abordare a elevilor respectivi, care 
să asigure deblocarea procesului învăţării, diminuarea dificultăților întâmpinate 
în acest proces, înlăturarea barierelor din calea adaptării. În acest scop, se pune 
un accent deosebit pe orientarea ludică a activităţilor de învăţare, pe eşalonarea 
materialului de învăţat în secvențe bine delimitate, dar temeinic inlöntuite între 
ele, pe utilizarea îmbinată şi echilibrată a mijloacelor de lucru intuitive, verbale şi 
practice, pe asocierea şi integrarea activităţilor de învăţare cu activităţi de terapie 
complexă şi specifică (ergoterapie, meloterapie, terapia tulburărilor de limbaj, 
terapia tulburărilor de psihomotricitate). Prin urmare, obiectivele recuperării în 
cazul persoanelor cu deficiență mintală sunt următoarele: 


“atingerea unui nivel satisfăcător al autonomiei personale şi sociale care să 
permită integrarea persoanelor cu deficiență mintală printre cele normale 
(adică atenuarea până la inobservabil a inabilităţilor de acţiune şi 
relationare socială); 

ə formarea unor deprinderi funcţionale de comunicare verbală (orală şi 
scrisă); 

e formarea unor deprinderi funcționale de autocontrol comportamental; 

einsuşirea unor cunoştinţe şi deprinderi minim necesare prestării unei 
activităţi salarizate; 

e definirea unei imagini de sine corecte, concomitent cu formularea unor 
interese realiste, ce iau în considerare atât potenţialul cât şi limitele 
propriilor abilităţi; 

econsolidarea unei personalităţi coerente, stabile şi rezistente la 
destabilizările factorilor externi (ambientali, sociali) sau interni 
(pulsionali). 


Deși aceste obiective nu pot fi atinse în totalitate, la persoanele cu deficiență 
mintală uşoară ele sunt accesibile în mare măsură. Ideea de bază este aceea că nu 
copilul cu deficiență trebuie subordonat obiectivelor, ci acestea din urmă trebuie 
adaptate la posibilităţile lui reale şi la contextul de viață cotidiană în care 
urmează să se integreze. Recuperarea se face prin învăţare, psihoterapie şi terapie 
ocupaţională (adăugând ergoterapiei activităţi specifice de ludoterapie, 
artterapie, stimulare polisenzorială etc.). 

Activitatea de dirijare a învăţării în context didactic trebuie proiectată având 
în vedere „echilibrarea treptată a raportului între cei doi parametri fundamentali ai 
eficienței: ritmul de lucru şi calitatea execuţiei“ (Gh. Radu, 2000, p. 125). „Înseamnă 
că, în activitatea de învăţare, nu va trebui să cerem unui elev cu handicap mintal să 
realizeze concomitent atât o creştere a vitezei de lucru, cât şi o ameliorare a calității 
execuţiei, adică să lucreze şi mai repede, şi mai bine decât a făcut-o în încercarea 
precedentă. Cerându-i îmbunătăţirea treptată a calității execuţiei (rezolvării), vom 
păstra, pentru moment, ritmul deja consolidat, viteza cu care s-a deprins, şi, invers, 
cerându-i creşterea vitezei, accelerarea ritmului de lucru, vom căuta să-l menţinem 
la nivelul calitativ al încercărilor anterioare“ (Gh. Radu, 2000, p. 125-126). 

Elevul cu deficiență mintală are nevoie de mult mai multe repetări, iar 
conţinutul de învățat trebuie atent împărțit în secvenţe. În şcoala specială folosirea 
doar a metodelor expozitive în activitatea didactică cu elevii deficienti mintal nu 
produce rezultatele scontate, ele trebuind completate cu cele demonstrative şi 
susținute de planul practic-aplicativ. „Apare clar necesitatea stimulării şi exersării 
temeinice a cognitiei primare la copiii cu deficiențe mintale, printr-un sistem 
coerent de educaţie senzorial-perceptivă, de formare, precizare şi corectare a 
reprezentărilor, ceea ce se constituie într-unul din obiectivele centrale ale terapiei 
complexe la copiii respectivi, mai ales în anii preşcolarităţii şi ai debutului şcolar“ 
(Gh. Radu, 2000, p. 161). Expunerea verbală trebuie însoţită de demonstraţie 
practică, dar fără a se suprapune una cu cealaltă, pentru că, departe de a se 
potenta reciproc, în mintea copilului cu deficiență mintală ele tind să se eclipseze 

prin cerința de comutare a atenţiei de pe aspectele simbolice pe cele senzoriale şi 
viceversa. Este utilă dublarea învăţării cognitive de către cea afectivă însă fără 
exagerări, deoarece accentuarea elementelor afective poate duce la o fixare 
emoţională a interesului deficientului mintal pe aspecte de detaliu, cu ignorarea 
celor esenţiale pentru formarea unor reprezentări complete şi corecte. 

Elevii cu deficiență mintală moderată nu au capacitatea de a se angrena la 
un nivel superior de gândire şi de a rezolva probleme, de aceea curriculum-ul 
pentru școala normală le este mai greu accesibil. Tocmai de aceea au existat 
tentative de a le îmbunătăți strategiile cognitive pentru a-i ajuta să rezolve mai 
ușor problemele care au fost prezentate la clasă, la un nivel mult mai simplificat. 
Acest aspect a devenit din ce în ce mai important, cu atât mai mult cu cât tendința 
în învățământ în ultimii ani a fost spre incluziune şi învățământ integrat, iar 
posibilitatea acestor elevi de a beneficia de prezenţa în clase normale depinde de 
capacitatea lor de a avea acces la diferite forme ale curriculum-ului. Când un 
curriculum pentru copiii normali se adaptează pentru copiii cu deficiență mintală, 
sau când se realizează un curriculum pentru o școală specială, este esenţial să ne 
asigurăm că tot conţinutul rămâne în continuare relevant pentru elevi, pentru că 
altfel tot procesul este inutil (Westwood, 2001). 

În educaţia specială, rezultatele învăţării depind în mod hotărâtor de luarea 
în considerare a particularităţilor unice şi irepetabile ale elevului respectiv şi de 
măsura în care s-au identificat și satisfăcut nevoile specifice de sprijin, cerinţele 
educative speciale (CES). Tratarea individualizată este cu atât mai presantă în 
cazul subiecţilor cu deficiență mintală severă. Pentru toate categoriile de elevi cu 
handicap mintal, realizarea studiului de caz care identifică, prin evaluare 
multidisciplinară, problemele cu care se confruntă un elev şi cerințele educative 
speciale, precum şi elaborarea, pe această bază a proiectului educaţional de 
intervenţie personalizată (PIP) sunt activităţi ale cadrelor didactice care, în 
condiţiile respectării unor norme metodologice asigură progresul dorit al elevului. 
Verginia Creţu (2001) a propus un modul curricular destinat educaţiei speciale a 
acestei categorii de persoane, bazat pe rezultatele obținute îndeosebi în activități de 
formare a autonomiei personale la copii cu sindrom Down. În opinia autoarei „în 
sistemul educaţiei speciale a copiilor cu handicap sever este important să existe 
activităţi specifice care-şi propun prin excelenţă în contextul activităţilor cotidiene 
dezvoltarea gândirii sau învățarea perceptivă (de exemplu: creşterea sensibilităţii 
absolute şi diferenţiale a analizatorilor, ameliorarea capacității de explorare a 
mediului apropiat), precum şi ameliorarea proceselor mnezice. Astfel de activităţi 
dezvoltă capacităţi care presupun alte modalități de funcţionare. Stabilirea unui 
conţinut curricular înseamnă de fapt explorarea potenţialului acestuia de a 

contribui la îmbogățirea instrumentală”, la dezvoltarea capacităţilor de cunoaştere 
şi acţiune ale copilului cu handicap într-un program mai larg de terapie complexă, 
în vederea autonomiei personale în mediu protejat“(pag. 22). Concluzionând, 
„structurarea programelor şcolare pe baza definirii operaţionale a obiectivelor (în 
lumina unor obiective generale şi corelat cu evidenţierea unor obiective 
transdisciplinare) luând în considerare rezultatele 'evaluării de preînvăţare' [...] 
oferă o altă paradigmă şi altfel de soluţii pentru asigurarea tratării diferențiate a 
elevilor decât elaborarea programelor de învăţământ la modul tradiţional“ 
(Verginia Creţu, 1993, p. 54). 


1.5.6. Particularităţi ale metacognifiei 
la elevii cu deficiență mintală 


Termenul metacognitie are în principal două accepţiuni de bază. În una 
dintre ele termenul se referă la procesele prin care elevul poate lua cunoștință de 
propria activitate cognitivă şi in particular de activitatea de învăţare 
(automonitorizare, cum ne vom referi la acest aspect ulterior). În cea de-a doua 
acceptie metacognitia se referă la mecanismele autoreglării, adică la autocontrolul 
cognitiv al regulilor și strategiilor pe care elevul le foloseşte pentru a memora, 
înţelege și a rezolva probleme (Campione și Brown, 1978). 

Conform definiţiei lui Flavell (1979) metacognitia reprezintă cunoașterea 
functionalitatii propriei activități cognitive, prin urmare, metacogniția este un 
instrument de control şi de ghidaj a unei activităţi cognitive. İn plus, metacognitia 
este un instrument cognitiv eficient de organizare, planificare şi structurare a 
procesului intelectual care permite adaptarea și reglarea activităţii cognitive. 

Principalele procese metacognitive implică capacitatea de a controla 
rezultatele tentativelor de rezolvare a unei probleme şi de a modifica pe 
parcursul desfășurări procesului următorii pași, pentru a regla şi spori 
eficacitatea acţiunii și de a evalua și îmbunătăţi propriile strategii de învăţare. 
(Campione, Brown, Ferrara, 1982). 

La elevii cu deficiență mintală, principala diferenţă față de copiii normali este 
dificultatea generală de a recurge la strategii precum repetiţia sau regruparea 
itemilor. Elevii cu deficiență mintală nu au capacitatea necesară pentru a elabora 
planuri mnezice, fapt care este mai evident mai ales atunci când au de rezolvat 
probleme (Campione, Brown, Ferrara, 1982). S-a demonstrat experimental că, la 
elevii cu intelect liminar sau la cei cu deficiență mintală ușoară, funcționează 
anumite strategii mnezice, problema transferurilor și generalizărilor rămânând 
greu de rezolvat doar la copiii cu deficiență mintală gravă. 

Campione și Brown (1978) sugerează posibilitatea folosirii unui model de 
intervenţie psihopedagogică care să faciliteze generalizare abilităţilor dobândite 
într-o situație, în alte situaţii. În prima etapa a acestui gen de abordare, elevul 
trebuie să conștientizeze necesitatea unei strategii care să-i simplifice sarcina, 
ținând cont şi de limitele propriului sistem cognitiv. Pasul al doilea ar fi 
evaluarea complexității sarcinii și recurgerea la colecția de rutine sau deprinderi 
intelectuale și cunoștințe pe care le are deja, pentru a le alege pe cele potrivite 
situaţiei cu care se confruntă. După ce a ales o strategie care pare potrivită 
situaţiei în care se află, elevul trebuie să o aplice, urmărind în același timp să o 
eficientizeze pe parcursul aplicării ei. Informaţiile dobândite în urma aplicării 
acestui tip de strategie vor fi utilizate pentru a elabora strategii viitoare. 

La elevii cu deficiență mintală se remarcă dificultăți de diverse grade atât în 
elaborarea unei strategii eficiente, cât și în abandonarea acelei strategii care se 
dovedește inutilă, aceștia perseverând adesea în erori din cauza rigiditütii şi 
inertiei gândirii. În plus, elevii cu deficiență mintală prezintă şi un tip special de 
dificultăţi, de natură neurofiziologică şi psihofiziologică, în culegerea şi 
organizarea informaţiei, manifestând cel mai adesea şi o insuficientă dezvoltare a 
proceselor de tratare a informaţiei. 

Elevii cu deficiență mintală ușoară au dificultăţi şi la nivelul planificării 
acţiunii şi a strategiilor rezolutive, dar aceste dificultăţi ar putea fi atenuate dacă 
ar fi antrenate pentru a dezvolta strategii cognitive generale. Este extrem de 
importantă antrenarea acelor proceduri şi rutine de învăţare care produc 
modificări notabile și durabile și care sporesc randamentul proceselor psihice 
implicate în rezolvarea de probleme şi, în general, în învățare. 

Strategiile cognitive pot fi privite ca planuri de acţiune mentale pe care cel 
care învaţă le dezvoltă pentru a-l ajuta să abordeze orice sarcină sau problemă pe 
care le are de rezolvat. O strategie cognitivă eficientă îl ajută pe cel care învață să 
facă un plan a ceea ce urmează să facă și să-și monitorizeze şi să-şi modifice 
propriile gânduri şi acţiuni pe măsură ce execută planul de acţiune. Spre 
exemplu, un elev care încearcă să rezolve o problemă, se poate gândi: „ceea ce fac 
nu funcționează, ar trebui să încerc şi altă metodă“. Asta înseamnă că acest elev 
efectiv se monitorizează şi se adaptează la un nivel superior de performanţă. Un 
copil care se gândeşte: „trebuie să scriu asta ca să nu uit“ demonstrează, de 
asemenea, că posedă o strategie metacognitivă de adaptare la problemele noi 
ivite. Procesele metacognitive care controlează şi supervizează procesele 
cognitive sunt uneori doar procese interne executive, care se fac după un set de 
reguli predeterminate (Gourgey, 2001). Aceste procese executive dau elevilor 
posibilitatea de a face planuri, de a monitoriza şi evalua performanţele în timpul 
executării unei sarcini. 

Metodele practice pentru îmbunătăţirea folosirii strategiilor cognitive şi 
metacognitive sunt studiate din ce în ce mai mult de către cercetătorii din 
domeniul științelor educaţiei. S-a demonstrat că este posibil să înveţi elevii să 
folosească strategiile cognitive mai eficient, acest lucru crescând semnificativ rata 
de succes a nivelului de învăţare şi de înțelegere (Graham & Harris, 2000). În 
general, strategiile cognitive sunt predate prin explicaţii directe și exemplificare, 
cu profesorul care „gândeşte cu voce tare“, demonstrând efectiv care este cea mai 
eficientă strategie de rezolvare a unei probleme. Elevii sunt încurajați să observe 
și să dezvolte acest gen de gândit cu voce tare pentru a aplica cât mai eficient noi 
strategii cognitive şi metacognitive. În primele faze, vor primi feedback de la 
profesor, până va fi clar că metoda de lucru a fost pe deplin înțeleasă. Eforturile 
se vor concentra pentru ca pe viitor să fie recunoscute situaţiile care necesită 
aplicarea unei anumite strategii cognitive. Acum se pun și bazele principiilor 
generalizörii şi transferului de informații. Elevii vor fi de asemenea încurajați să- 
și monitorizeze şi să evalueze eficiența propriilor lor strategii cognitive. 

Copiii care sunt conştienţi de existenţa strategiilor cognitive sunt capabili 
să işi planifice modul în care rezolvă o sarcină şi să monitorizez evoluția acesteia. 
Se consideră că metacognitia este cea care ajută un elev să realizeze dacă poate să 
înțeleagă sau să înveţe ceva. Un elev care își poate monitoriza propriile acțiuni va 
detecta nevoia de pauză, de repetiție, de reverificare a metodelor pe care le 
folosește, ba chiar va fi capabil să știe când să ceară ajutor din altă parte 
(Kershner, 2000). Pentru copiii care se dezvoltă normal, conştientizarea faptului 
că strategiile metacognitive există și pot fi folosite îi ajută să aibă performanţe 
mai bune în timpul anilor de școală. Pentru elevii cu deficiență mintală, 
strategiile metacognitive sunt esențiale pentru evoluția lor intelectuală. 
Metacognitia este în mod evident asociată cu noțiunea de „strategii cognitive” și 
folosirea acestora — planuri mentale ale acțiunii care permit executarea de sarcini 
de învăţare în cel mai eficient mod. 

Metacognitia implică de multe ori utilizarea de instrucțiuni verbale 
interioare și autochestionarea în legătură cu problema de rezolvat și calea pe care 
trebuie rezolvată. Autoreglarea internă este o parte importantă a procesului și 
constă în învăţarea elevului să își spună singur care îi sunt nevoile, strategiile și 
dificultăţile pe care le întâmpină în procesul de învăţare sau de rezolvare a unei 
sarcini. Prin automonitorizare și adaptarea pe parcurs a strategiilor abordate 
eficiența executării unei sarcini creşte semnificativ. Capacitatea de a-și da singur 
instrucţiuni este foarte importantă pentru ca elevii să poată stăpâni cât mai bine 
autoreglarea și elaborarea de strategii metacognitive. Studiile efectuate de-a 
lungul anilor au demonstrat că elevii care au capacitate de autoreglare și folosesc 

strategii metacognitive se descurcă mult mai bine la şcoală decât elevii care nu au 
această capacitate sau care nu și-o exploatează suficient (Chan, 1991) şi sunt mult 
mai încrezători, mai eficienţi și mai motivaţi. 

Una dintre problemele comune ale elevilor cu dificultăți de învăţare este 
lipsa de încredere în capacitate lor de a controla procesul de învăţare și de a-l 
îmbunătăţi prin propriul lor efort sau iniţiativă. Învăţarea elevilor cum să își 
autoregleze acţiunile și cum să-și monitorizeze performanțele ar trebui să fie o 
parte importantă din orice program de intervenţie. 


II. Teorii relevante privind dezvoltarea gândirii şi 
dirijarea învăţării la copilul cu deficiență mintală 


II.1. Structuralismului genetic (T. Piaget) 


Pentru a forma inteligența, sentimentele sau voinţa elevului trebuie să 
cunoaştem modul în care se dezvoltă acestea de la o vârstă la alta, adică 
particularităţile lor psihogenetice. S-a conştientizat faptul că procesul de predare- 
învăţare trebuie orientat nu numai spre dobândirea de informaţii utile ci şi spre 
formarea capacităţilor intelectuale, spre dezvoltarea gândirii care asigură rezolvarea 
problemelor în condiţiile de continuă schimbare a mediului. Putem să intervenim 
conştient şi mai eficient în procesul de formare, de exemplu al inteligenţei, pe 
măsura îmbogăţirii cunoştinţelor noastre referitoare la geneza acesteia. În 
dezvoltarea inteligenței există, bunăoară, o succesiune stadială constantă şi 
acționează o serie de legităţi care trebuie cunoscute în pedagogia practică. 

]. Piaget a fundamentat, teoretic şi experimental, caracterul operatoriu al 
gândirii. Inteligența este privită, în concepţia piagetiană, ca o formă de 
interacţiune cu mediul, asupra căruia copilul acţionează. Pentru a cunoaşte 
mecanismele acestei elaborări trebuie să înțelegem modalitatea prin care se 
construieşte inteligenţa însăşi. Inteligența este concepută ca prelungire a 
mecanismelor biologice şi ca formă superioară de adaptare la mediu. Pe măsura 
intervenţiei asupra mediului schemele cognitive se multiplică şi se modifică in 
mod continuu, pornind de la reflexe înnăscute şi ajungând pană la activităţi 
mintale foarte complexe. Potrivit lui Piaget, schemele cognitive sunt acele pattern- 
uri sau unităţi de acţiune, pe care le construim pentru a da sens interacțiunii 
noastre cu lumea, pentru a ne adapta mediului înconjurător. 

Piaget considera că operaţiile gândirii sunt de fapt acţiuni interiorizate; 
individul explorează şi interacționează cu mediul său înconjurător şi tocmai 
aceste interacțiuni fizice devin acţiuni internalizate. În momentul in care 
aplicarea schemelor existente devine imposibilă, se produce o stare mintală de 
instabilitate, numită de Piaget dezechilibru. Această lipsă de echilibru este 
resimțită de individ ca neplăcută şi se remediază prin procesul psihic de 
echilibrare, de ajustare a schemelor prin asimilare şi acomodare, care, în final, 

conduc la adaptare. Asimilarea este văzută ca un proces de integrare de noi 
informaţii în schemele existente sau pur şi simplu ca un proces de aplicare a 
acestor scheme, pattern-uri pentru a oferi răspunsuri anumitor situaţii, provocări 
ale mediului. Acomodarea intervine în sensul modificării schemelor existente 
(devenite insuficiente) pentru a se potrivi cu noile informații. 

Funcționarea acestor două mecanisme conduce la adaptare, care este 
echilibrarea dintre structurile psihice anterioare şi cunoştinţele actuale. După 
echilibrare se ajunge la o nouă denivelare, între sistemul de cunoştinţe şi abilități, 
pe de o parte, şi stadiul structurilor psihice, sau nivelul mental, pe de altă parte. 
Aceasta este urmată apoi de altă echilibrare, astfel încât dinamica celor două 
mecanisme este una permanentă. (I. Piaget, 1965). 

Ontogeneza cognitivă, mai ales sub aspectul procesualităţii de tip logico- 
matematic - aspect care I-a interesat predilect pe Piaget, se prezintă ca succesiune 
de stadii. După Piaget, stadiul este un „decupaj“ în evoluţia genetică, decupaj 
care satisface următoarele condiţii: 


a) ordinea diverselor achiziţii este neschimbată (de ex. noţiunea de volum 
este achiziționată întotdeauna după noţiunea de greutate); 

b) fiecare stadiu se caracterizează printr-o structură şi nu printr-o simplă 
juxtapunere de proprietăţi; 

c) structurile construite la o anumită vârstă devin parte a structurii vârstei 
următoare, altfel spus, structurile inferioare se integrează în structurile 
superioare; 

d) fiecare stadiu comportă un moment preparatoriu şi un moment de 
închegare; 

e) se pot distinge procesele de geneză şi forme de echilibru finale, care sunt 
întotdeauna relative. 


Un stadiu cuprinde întotdeauna atât un substadiu de pregătire, cât şi unul 
de desăvârşire a noii structuri cognitive de ansamblu. Structura de ansamblu - 
care defineşte o perioadă oarecare - se află în curs de formare şi de organizare 
tocmai in subperioada de pregătire. Pentru acest motiv, în substadiul iniţial (de 
pregătire) conduita tinde să-şi piardă caracterul ei stabil şi organizat, pregătindu- 
se depăşirea, restructurarea treptată a inteligenţei, adică trecerea la perioada 
imediat următoare a dezvoltării mintale, perioadă în care structura cognitivă mai 
recentă formează din nou un ansamblu organizat şi stabil. 

Cercetările efectuate asupra dezvoltării psihice a copilului şi adolescentului 
în diverse culturi au confirmat sistemul stadialităţii elaborat de Piaget. 

Dezvoltarea intelectuală este văzută ca o succesiune stadială a evoluţiei gândirii. 

Stadiul senzorio-motor (0-2 ani). Stadiul senzorio-motor este prima 
perioadă a dezvoltării cognitive în care copilul organizează şi interpretează 
informaţiile din mediu prin intermediul organelor de simţ. În această perioadă se 
dezvoltă coordonarea motorie, începe totodată şi dezvoltarea schemei corporale 
şi, tot acum, copilul îşi dezvoltă percepţia permanentei obiectului (capacitatea de 
a realiza că obiectele există în timp şi spaţiu, chiar dacă nu sunt în câmpul nostru 
perceptiv). Inteligența copilului are, în acest stadiu, un caracter practic şi se 
bazează pe acţiunea cu obiectele. Este stadiul în care copilul dovedeşte că este 
capabil de a-şi reprezenta obiectele şi atunci când lipsesc de lângă el. Copilul trece 
treptat de la autocentrism la alocentrism. La începuturile ei, activitatea cognitivă a 
copilului este ,prizoniera” datelor perceptive, a configurației lor statice. Principalul 
„instrument“ psihic al adaptării la realitate este schema senzorio-motorie, în timp 
ce principala „achiziţie“ este permanenta obiectului. Inteligența, care începe să se 
manifeste cu evidenţă în conduitele copilului spre sfârşitul primului an de viaţă, 
are la bază mobilizarea schemelor senzorio-motorii şi coordonarea lor până la 
găsirea alternativei eficiente. Această inteligenţă rămâne însă legată de acțiunea 
efectivă a copilului, fiind pur practică. La sfârşitul celui de al doilea an, odată cu 
maturizarea reprezentării ca proces psihic începe să se manifeste posibilitatea 
combinării mintale a schemelor. Este punctul din care se desprinde, evident în fază 
incipientă, inteligenţa de acţiune (de exemplu trage fața de masă pentru a ajunge la 
obiectul dorit, sau utilizează un scăunel pentru a explora ce este în vitrină). 

Perioada preoperatorie (2-7/8 ani). Acesta are două substadii principale. 
Astfel, de la un an şi jumătate la 4 ani (gândirea este formă evoluată a inteligenţei) 
copilul dispune de o gândire simbolică şi preconceptuală. Gândirea se manifestă 
prin cuvinte (simboluri ale obiectelor) şi prin jocul simbolic (copilul călăreşte băţul, 
acesta fiind simbolul calului). Se caracterizează prin preconcepte, care reprezintă 
ceea ce înțelege copilul prin primele lui cuvinte, adică seminotiuni. În al doilea 
substadiu (4-7 ani) se constituie gândirea intuitivă. Această formă a inteligenţei 
este elementară, redusă la nivelul reprezentărilor, este o gândire în imagini, în care 
schema de grup nu este încă formată şi nici reversibilitatea (capacitatea gândirii de 
a executa aceeaşi acţiune în două sensuri de parcurs) nu este completă. Câteva 
dintre achiziţiile fundamentale ale acestui stadiu sunt capacitatea de a utiliza 
limbajul, capacitatea de imitație şi de angajare in jocuri simbolice. Se remarcă 
câteva limite în ceea ce priveşte gândirea logică. Limitele se referă la incapacitatea 
de decentrare şi conservare, precum şi la deficiențe de viziune asupra lumii - 
egocentrismul. Egocentrismul, în opinia lui Piaget, nu este egoism ci acea - 
incapacitate a copilului de a adopta punctul de vedere al altcuiva, sau, altfel spus, 

simpla credinţă că toţi oamenii văd lumea asemeni perspectivei copilului. Când 
copilul reuşeşte să înțeleagă că pot exista mai multe unghiuri de vedere (aparent 
opuse), se spune că deține abilitatea cognitivă de decentrare. Ea se centrează în 
jurul funcţiei semiotice (sau simbolice), manuale. Pentru a ajunge la operaţie 
mintală (acţiune interiorizată, reversibilă şi structurată) este necesar pentru copil să 
poată şi să înveţe să exprime o realitate semnificată (obiect, persoană, situaţie etc.) 
cu ajutorul unui substitut evocator (semnificantul: cuvânt, desen, comportament, 
imagine mintală). Tocmai acest lucru se întâmplă în perioada în care jocul simbolic, 
desenul şi mai ales limbajul apar şi se consolidează ca principal „material“ al 
construcţiei psihice cognitive. Spre vârsta de 6-7 ani copilul trece de la acţiunea 
imediată la operaţie (acţiune mintală reversibilă). Funcţia semiotică sau simbolică 
(înțelegerea şi memorarea simbolurilor, operarea cu simboluri) permite copilului 
interiorizarea acţiunii externe. Intuitia articulată, încă rigidă şi ireversibilă, ca şi 
întreaga gândire intuitivă, prevesteşte prezenţa latentă a operaţiei, dominate încă 
de percepţie. Intuiţia articulată se dezvoltă în direcţia mobilităţii reversibile şi astfel 
pregăteşte operaţia. În calea formării operaţiei apar obstacole care constau în 
dificultatea reconstruirii experienţei practice şi a decentrării cognitive pe planul 
reprezentării, precum şi a coordonării intra şi interindividuale a operaţiilor. Copilul 
ajunge la constituirea unei logici şi a unor structuri operatorii pe care Piaget le 
numeşte concrete pentru că ele nu cuprind încă propoziţiile şi enunturile verbale, ci 
numai obiectele pe care le clasează, le seriază etc., operaţiile care iau naştere sunt 
legate încă de acţiunea efectivă sau abia mentalizată cu obiectele. Totuşi, aceste 
operaţii se organizează deja în structuri reversibile şi de aceea putem spune că la 
această vârstă apare reversibilitatea actului mintal, adică gândirea operatorie. 
Stadiul operaţiilor concrete (7/8-11/12 ani) când începe să se manifeste, mai 
evident, structura de grup a gândirii. Acest tip de gândire sau inteligenţă este 
propriu elevilor din primele clase. Proprietăţile de grup (compozabilitatea, 
asociativitatea, reversibilitatea) se transformă treptat în proprietăţi depline ale 
acţiunilor mentale. Devin astfel posibile operaţiile de clasificare şi seriere, ceea ce 
facilitează elaborarea conceptului de număr. Totuşi, şi la acest nivel, operaţiile 
inteligenţei nu se pot desfăşura decât prin raportarea directă la obiectele concrete. 
Este vorba deci de „operaţii concrete“ şi nu de operaţii formale, abstracte. 
Mobilitatea crescută a structurilor mintale permite copilului luarea în considerare a 
diversității punctelor de vedere. Faptul se datorează cristalizării operaţiilor mintale, 
care au la bază achiziţia reversibilităţii. Copilul poate de acum concepe că fiecărei 
acțiuni îi corespunde o acțiune inversă care permite revenirea la starea anterioară. 
Ceea ce diferenţiază acest prim stadiu logic de următorul este faptul că 
operaţiile mintale rămân dependente şi limitate de conţinutul pe care îl pot 

prelucra: materialul concret. De aici şi caracterul doar categorial-concret 
(notional) al gândirii şcolarului mic. Conceptualizarea numărului şi a operaţiilor 
aritmetice exprimă totodată gruparea operaţiilor mintale concrete, adică 
organizarea noţiunilor în unităţi ierarhice mobile, ca urmare a dobândirii negaţiei 
(inversiunii) şi reciprocitatii, forme complementare şi ireductibile ale 
reversibilităţii. De acum înainte copilul înţelege că operaţia inversă adunării este 
scăderea, iar împărţirea este operaţia inversă inmullirii. Totodată el poate înțelege 
reciprocitatea unor relaţii ca simetria sau compensarea unor modificări. 
Mobilitatea crescută a structurilor mintale permite copilului luarea în considerare a 
diversităţii punctelor de vedere. Faptul se datorează cristalizării operaţiilor 
mintale, care au la bază achiziţia reversibilităţii. Copilul poate de acum concepe că 
fiecărei acţiuni îi corespunde o acţiune inversă care permite revenirea la starea 
anterioară. İn baza operaţionalităţii crescânde a gândirii, pasul spre logicitate este 
făcut şi prin extinderea capacităţii de conservare a invariantilor. Această achiziţie 
permite saltul de la gândirea de tip funcţional la cea de tip categorial. 

Dezvoltarea continuă a structurii operatorii concrete determină apariţia 
cauzalităţii raţionale şi a previzibilităţii, în felul acesta se construieşte treptat - 
arată ]. Piaget şi B. Inhelder — noţiunea de probabilitate, care se desăvârşeşte 
abia după vârsta de 11-12 ani. Începând de la aceeaşi vârstă preadolescentul 
înţelege şi rezolvă probleme de natură preformală . 

Stadiul operational-formal (11/12 - 15/16 ani). În acest stadiu, gândirea 
copilului este asemănătoare cu cea a unui adult, în sensul în care este capabil să 
opereze cu logica abstractă, să elaboreze raționamente ipotetico-deductive, să 
utilizeze noţiuni abstracte în gândire. 

După vârsta de 12 ani copilul trece la operaţiile cu propoziţii. Aceasta este 
etapa gândirii abstracte, formale. Operatiile formale sunt denumite şi operații „la 
puterea a doua“, adică operaţii care se realizează asupra operaţiilor concrete care, 
la rândul lor, se desfăşoară asupra obiectelor palpabile, acestea din urmă fiind deci 
operaţii „la puterea întâi“. De asemenea, operaţiile formale sunt complet 
reversibile. Un raţionament formal are însuşirea de a pătrunde mai profund în 
structura internă a obiectelor materiale şi a construcțiilor ideale. 

Capacitatea operatorie a inteligenţei constă în natura ei combinatorie, în 
faptul că poate combina datele unei probleme în toate situaţiile posibile. Gândirea 
concretă nu poate depăşi concretul decât din aproape în aproape. Spre deosebire 
de aceasta gândirea abstractă (formală) cuprinde toate posibilităţile deschise de 
condiţiile date. De aceea, natura operatorie a gândirii formale permite şi facilitează 
mersul de la posibil la real, procedând ipotetico-deductiv. 

Numai în această perioadă a operaţiilor formale adolescentul devine capabil 
să rationeze în mod abstract, prin ipoteze, şi devine capabil să vizeze toate cazurile 

posibile şi să considere cazul real ca unul particular, ca o manifestare concretă a 
generalului. La stadiul operator formal, gândirea coordonează deja două 
ansambluri distincte de operaţii concrete (grupări de clase şi de relaţii), pe care le 
poate reduce la un singur sistem de operații. 

Progresul operaţionalităţii gândirii este evident, raţionamentul se desprinde 
de materialul concret, putându-se axa pe abstractiuni. Pe lângă operarea nuanțată 
cu clase de obiecte şi cu relaţiile dintre ele (stadiul anterior), se naşte acum 
posibilitatea operaţiilor cu operaţii. Conservarea invariantelor - capacitatea de a 
sesiza că esenţa unor realități concrete nu se schimbă odată cu schimbarea unor 
atribute. Aparenta nu mai blochează sesizarea esentialului (exemplu: două lungimi 
egale, dar diferit prezentate - cerc sau linie - sunt recunoscute ca echivalente, fapt 
pe care copilul din stadiul anterior nu îl sesizează). 

În teoria sa, Piaget a afirmat că indivizii de pretutindeni parcurg, aceste 
patru stadii, în aceeaşi ordine. Delimitările de vârstă referitoare la stadii oferite de 
Piaget trebuie considerate ca fiind granițe flexibile, în sensul că un copil poate să 
avanseze mai devreme sau mai târziu spre stadiul următor de dezvoltare. Esenţial 
este faptul că fiecare stadiu implică o modalitate superioară de gândire din punctul 
de vedere al calităţii şi complexităţii faţă de cel anterior, pe care îl înglobează în 
structura sa. Cele mai importante contribuţii ale tezelor lui Piaget se referă la 
problema învăţării şi dezvoltă problema centrală a învățământului. El subliniază 
influența „modificatoare“ a mediului asupra dezvoltării intelectuale a copilului. 
Astfel: „În funcţie de nivelul dezvoltării individului, schimburile pe care el le 
întreține cu mediul social sunt de natură foarte diversă şi modifică, deci, la rândul 
lor, structura mentală individuală, de asemenea, într-un mod diferit“ (. Piaget, 
1965, 199). În „schimburile“ cu „mediul social” sunt incluse şi acelea cu educaţia 
şi învăţarea, şi ele fenomene sociale, iar aceste din urmă schimburi modifică 
realmente structura mentală a elevului. De aceea, „nivelul dezvoltării individului” 
stă la baza oricărui proces de instruire şi educare. Acest nivel sau stadiu de 
dezvoltare constituie temelia ştiinţifică solidă a elaborării planurilor şi programelor 
de învățământ începând cu şcoala primară şi terminând cu studiile superioare din 
universități. Conținuturile fiecărei discipline de învăţământ este necesar să fie, deci, 
adaptate la stadiul de dezvoltare al structurilor cognitive ale elevului. 

Precizarea pe care o face Piaget şi o confirmă cercetări ulterioare independente 
indică faptul că, nivelul formal logic al inteligenţei nu este decât ca potentialitate un dat 
general uman. În absenţa unui antrenament sistematic acest nivel poate să nu fie atins, 
Chiar în cadrul normalitütii dezvoltării. 


DEZVOLTAREA COGNITIVA LA COPIII CU DEFICIENTA MINTALA 53 


I[.1.1. Formarea operaţiilor mintale 


Jean Piaget oferă o bază ştiinţifică pentru soluţionarea vechii probleme 
pedagogice a raportului informaţie-formaţie, pentru educarea şi adaptarea omului 
în condiţiile accelerării schimbării mediului. În concepția piagetiană, adaptarea 
presupune un moment de asimilare şi unul de acomodare. Asimilarea este actul de 
încorporare a noilor date ale realităţii la vechile structuri intelectuale; asimilarea 
este urmată, în anumite condiţii de acomodare, de o modificare a structurilor 
psihice ale subiectului, potrivit realităţilor cu care s-a aflat în contact. 

Elementele fundamentale ale gândirii nu sunt imaginile statice, copii ale 
obiectelor exterioare ci schemele de acţiune, operaţiile interiorizate la construirea 
cărora acțiunea directă a subiectului are un rol covârşitor. 

Psihologia lui Jean Piaget demonstrează că la nivelurile sale superioare, 
gândirea este un sistem de operaţii logice, fizice (spatio-temporale) şi numerice. 
Operația este un concept central în sistemul lui Piaget: „Noi numim operaţii 
acţiunile mintale interiorizate, reversibile şi coordonate în structuri totale.“ (. 
Piaget, 1998, p. 68). 

Operația este elementul activ al gândirii care asigură progresele esenţiale ale 
inteligenței. Fiecare cunoştinţă şi informaţie specifică are în spatele ei o mulțime de 
operaţii: de a pune din aproape în aproape anumite elemente, de a le pune într-o 
succesiune definită, de a suprapune, de a strânge sau a desfăşura, de a îndoi, de a 
dezdoi, de a mări, de a micşora, de a stabili asemănări, deosebiri, de a detaşa 
elemente identice etc., de a afirma echivalenta a două grupuri în configurații 
perceptive diferite. 

Orice operaţie se compune din operaţii parţiale coordonate continuu unele 
cu altele şi constituie împreună cu alte operaţii sisteme de ansamblu coerente şi 
solide. Mobilitatea operaţiei exprimă caracterul ei reversibil (o operaţie inversă e 
inteligenţa) şi este înțeleasă psihologic odată cu operaţia directă, fiind aceeaşi 
transformare dar în sens invers. Reversibilitatea este indicatorul care distinge 
operaţia de deprindere (a inversa o deprindere înseamnă a căpăta o nouă 
deprindere). 

În construcţia intelectuală, conform teoriei piagetiene „operaţia constituie un 
mod de lucru neuropsihic, dispoziţie instrumentală, acţiune interiorizatd, 
transformare senzoriomotorie sau mintală care se defineşte nu izolat sau de sine 
stătător, ci prin apartenenţa la o structură de ansamblu, dotată cu reversibilitate“ (J. 
Piaget, 1998, p. 72). 

Gândirea propriu-zisă se dezvoltă odată cu dezvoltarea operaţiilor mintale. 
După cum s-a arătat, o operaţie este o acţiune mintală reversibilă. Activitatea 

cognitivă devine operatorie prin dobândirea unei atari mobilități care permite 
„anularea“ mintală a unei acţiuni efective (de adăugare, de clasificare ş.a.) sau a unei 
transformări percepute în lumea fizică (schimbarea formei bulgărelui de pastă, 
vărsarea volumului de lichid dintr-un pahar în alte două pahare mai mici etc.). 

Limitele de vârstă stabilite de /. Piaget pentru apariţia unei anumite 
structuri intelectuale sunt doar orientative, întrucât copiii pot prezenta ritmuri de 
dezvoltare diferite în funcţie de condiţiile lor educative, însă succesiunea 
stadiilor este obligatorie pentru fiecare copil în parte. 

Inteligența se constituie din operaţii care, psihogenetic, provin din 
interiorizarea acţiunilor practice. Pentru a asimila socotitul, copilul învață întâi sa 
ordoneze practic obiectele, să le grupeze, să le recunoască, să le despartă etc. Deci, 
în formarea operaţiilor mintale la copii punctul de plecare îl constituie acţiunea 
externă cu obiecte concrete. După cum spune şi Piaget, acţiunea efectivă realizată 
de subiect constituie materia prima a oricărei adaptări intelectuale. La copiii mici 
acţiunea în discuţie este relativ „deschisă“ (externă), adică senzoriomotorie. 
Adunarea în cadrul primei zeci de unităţi, de exemplu, ia forma unui act 
senzoriomotor; se deplasează şi se adaugă în mod real un grup de obiecte la altul, 
după care copilul le considera împreună. Evident, activitatea este organizată de 
adult, iar copilul îşi exteriorizează actul propriu de gândire într-o formă obiectuală 
desfăşurată. Acesta este planul acțiunii materiale. Dacă la început el se 
concretizează sub forma mişcării exteme (cu degetele), ulterior numărarea şi 
adăugarea de obiecte sunt însoţite numai de mişcările privirii. Procesul îşi pierde 
treptat caracterul de acţiune cu obiecte şi începe să se desfăşoare pe planul 
limbajului extern — sub forma dialogului între elev şi învăţător — fără să se 
sprijine pe obiecte; exteriorizarea în conversaţie permite în continuare controlul 
operaţiei şi corectarea imediată. În final, procesul se transpune pe planul limbajului 
intern, adică pe planul mintal propriu-zis, în care operaţia se realizează ca act de 
gândire. Ca urmare a acestui fapt, operația mintală se detaşează de condiţiile 
concrete, neesentiale (de pildă, betişoarele) şi dobândeşte un caracter generalizat, 
fiind aplicabilă tuturor obiectelor. 

În perioada senzoriomotorie activitatea de clasificare, de exemplu, se reduce la 
reunirea sau separarea obiectelor după criterii funcţionale. La nivelul activităţilor 
preoperatorii copilul are tendinţa să formeze „colecții figurale“. Abia în momentul 
apariţiei structurii operatorii concrete el include în clasă — simultan şi după un 
singur criteriu — toate elementele acesteia, diferentiindu-le totodată in mod specific 
de elementele unei alte clase complementare, în sfârşit — în stadiul operaţiilor 
formale — adolescentul descoperă în mod progresiv posibilitatea punerii claselor în 
relaţii aditive (ierarhice) şi multiplicative (tabele cu dublă intrare). 

Aceste „descoperiri“ implică mobilitatea anticipativă şi retroactiva a 
activităţilor operatorii, ceea ce constă în capacitatea adolescentului de a cuprinde 
toate elementele, adică de a opera simultan şi după mai multe puncte de vedere 
cu elementele care urmează să fie clasificate (B. Inhelder, 1969). 

Pe plan psihologic, operaţiilor logice de clasificare şi de seriere le corespund 
operaţiile mintale de integrare şi de ordonare. Psihologic vorbind, a opera în mod 
concret înseamnă a clasifica, a seria obiecte concrete, manipulabile (sau imaginabile 
in mod direct) după unul sau mai multe criterii (clasificări şi serieri aditive şi 
multiplicative). Pus în fata unei colecţii de obiecte, copilul în vârsta de 7 ani va stabili 
între ele — sau între echivalentele lor imaginate şi mintale — raporturi de ierarhie, 
de includere, de suplinire, de simetrie, de corespondenţă etc., de tipuri diferite, astfel 
încât o altă serie de raporturi anulează precedentele prin inversare (în cazul claselor) 
sau prin reciprocitate (în cazul relaţiilor). Deci, reversibilitatea se prezintă drept 
caracteristica esenţială a activităţii cognitive operatorii, diferentiind-o pe aceasta de 
toate celelalte în tipuri de activităţi mintale. 

Din punct de vedere psihogenetic, operaţiile formale sunt rezultatele 
restructurării operaţiilor concrete. Operaţiile formale sunt operaţii „la puterea a 
doua“, întrucât ele revin la operaţiile de clasificare, de seriere etc., dar de acum 
înainte acestea se realizează într-un mod nou şi în sânul unor ansambluri 
structurale mai largi; totodată, ele sunt „mai complet“ reversibile. Această 
restructurare conferă operaţiilor formale unele caracteristici specifice, diferenţiate 
faţă de operaţiile concrete. Astfel un raționament formal este mai abstract decât 
unul bazat pe operaţii concrete, deoarece primul este mai ,relational” decât cel din 
urmă. Cel formal este totodată ipotetico-deductiv, deoarece fiind mai abstract 
depăşeşte uşor limitele şi detaliile unei situaţii concrete pentru a atinge astfel 
generalitatea. În fine, raţionamentul formal este de natură combinatorie, ceea ce 
exprimă din nou caracterul lui abstract şi general, întrucât în prelucrarea mintală a 
datelor unei probleme prin intermediul operaţiilor combinatorii subiectul se 
desprinde de realitatea imediată pentru a se baza pe posibil şi, în consecinţă, 
pentru a realiza o abstractizare şi mai mare în cursul activităţii sale mintale. 

Gândirea se realizează prin operaţii iar prima caracteristică a acestora este că 
ele provin din interiorizarea acţiunilor practice; a doua, că operaţiile nu sunt 
niciodată izolate, ci organizate în sisteme, adică în structuri de clase (grupări de 
operații) şi în structuri de relaţii care, din punct de vedere structural, sunt izomorfe 
cu structurile logico-algebrice şi de ordine. 

„La nivelul operaţiilor concrete, legate de manipularea obiectelor şi care nu 
comportă decât anumite operaţii cu clase şi relaţii („grupări“ elementare), nu există 
încă nici o structură de ansamblu care să fuzioneze într-un acelaşi sistem de 

transformări inversiunile (proprii structurilor algebrice) şi reciprocităţile (proprii 
structurilor de ordine). Dar — în medie pe la 11 -12 ani — acestor operaţii concrete 
li se adaugă un ansamblu de operaţii noi, aplicat de astă dată asupra propozitiilor, 
nu numai asupra obiectelor. Aceste operaţii interpropozitionale constituie o 
structură dublă, de grup şi de rețea, fiecare din aceste două aspecte ale ei 
conducând la împăcarea între inversiunea proprie structurilor algebrice şi 
reciprocitatea structurilor de ordine“. (]. Piaget,1971, p. 316) 

În concluzie, o operaţie nu poate exista în stare izolată, întrucât ca atare nu 
ar fi nici reversibilă, nici stabilă. 


II.1.2. Operaţiile fundamentale ale gândirii 


Analiza şi sinteza sunt operaţii corelative: analiza realizează dezmembrarea 
mintală a obiectului în elemente sau părţi componente, în vederea determinării 
proprietăţilor esenţiale, a semnificației fiecărui element în cadrul întregului şi 
permite delimitarea esentialului de neesential, a necesarului de întâmplător; 
sinteza recompune, reconstituie mintal obiectul, corelează dependentele 
obiectului pentru a-l reda ca întreg, potrivit cu legile lui de organizare, mişcare şi 
evoluţie. În planul categorizării: analiza este orientată spre finalitatea diferentierii 
însuşirilor; ea degajă noțiunile şi judecăţile abstracte dintr-un ansamblu mai mult 
sau mai puţin organizat; sinteza este operaţia de relationare logică a insuşirii 
obiectelor, de dezvăluire a specificului acestuia şi de includere într-o clasă prin 
desprinderea unui principiu logic de dezvoltare şi interacțiune. 

Abstractizarea şi generalizarea produc saltul de la concret la abstract şi de 
la acesta la concretul logic, gândit. Abstractizarea înseamnă retinerea a ceva, mai 
precis abstragerea însușirilor esenţiale ale unei categorii de elemente din sfera 
unei noțiuni şi lăsarea deoparte a altceva, a însuşirilor neesentiale. Generalizarea 
înseamnă fie trecerea de la însuşiri concrete, particulare la însuşiri din ce în ce 
mai generale (aspect calitativ, intensiv), fie extinderea însuşirilor asupra unei 
categorii de obiecte (aspect cantitativ, extensiv). Abstractizarea este o analiză a 
esentialului, izolarea pe plan mintal a unor aspecte sau relaţii esenţiale dintre 
obiecte şi fenomene; în abstractizare există conştiinţa că un anume aspect 
aparţine unei clase întregi de obiecte asemănătoare. Formele simple, elementare 
ale abstractizării şi generalizării se produc când sunt reținute şi extinse însuşiri 
concrete, puternice din punct de vedere senzorial, cele legate de trebuintele 
practicii sociale imediate. Formele simple nu depăşesc sfera sensibilităţii şi nu 
duc la relevarea unor însuşiri noi, care să nu fi fost date senzorial. Formele 

superioare ale abstractizării şi generalizării sunt operaţii propriu-zise ale 
gândirii. Ele realizează reținerea şi extinderea însuşirilor esenţiale ale obiectelor, 
fenomenelor, evenimentelor. Au fost desprinse tipuri diverse de abstractizare: 
abstractizare prin izolare (desprinderea unui element de celelalte); abstractizare 
prin subliniere (elementul abstras este situat pe primul loc şi celelalte în plan 
secund); abstractizare analitică (prezentă în procesul de învăţământ, când elevul 
desprinde în mod conştient caracteristicile esenţiale şi pe cel neesentiale ale 
obiectelor şi fenomenelor şi le opune, prin cunoaşterea sintetică a 
caracteristicilor). Fiecare tip are o latură pozitivă (de reţinere a ceva, de regulă a 
esentialului) şi o latură negativă (înlăturare a ceva, de regulă a neesentialului). 

Strâns legată de abstractizare este generalizarea. Noi recunoaştem o 
caracteristică drept esenţială când este generală, comună multor fiinţe, obiecte, 
ceea ce implică o generalizare. În mod mai propriu, generalizarea este operaţia 
prin care extindem o relaţie stabilită între două obiecte sau fenomene asupra unei 
întregi categorii. Oamenii de ştiinţă au constatat, în repetate rânduri, prezența 
unor cutremure în preajma unui vulcan, precedând o erupție şi consideră că ele 
pot prezice totdeauna iminenta unei erupții. De obicei se mai vorbeşte de 
generalizare şi atunci când, în mod întemeiat, includem un dat particular într-o 
clasă de obiecte, fenomene sau însuşiri. 

Generalizarea dezvăluie legăturile cu grade variabile de profunzime, 
existente între însuşiri. Ea apare ca rezultat al „analizei împletite cu abstractia” şi 
este atât selecţie cât şi transformare. Astfel, geneza noţiunilor ştiinţifice se 
produce fie pe calea analizei (esentialul este separat de neesential), fie pe calea 
abstractiei (însuşirile comune, esenţiale sunt extrase din fenomene concrete şi 
„idealizate“). Generalizarea reuneşte sintetic, într-o nouă organizare, informaţia 
oferită de abstractizarea pozitivă şi face apel la inferente inductive şi deductive. 

Comparatia este operaţia care stabileşte mintal asemănările şi deosebirile 
esenţiale dintre obiecte şi fenomene pe baza unor criterii. Funcţionează la 
niveluri diferite şi poate opera cu însuşiri neesentiale, în plan practic actional, şi 
cu însuşiri esenţiale, la nivel logic, abstract. La nivel logic baza comparatiei o 
formează generalul, esentialul. Însăşi generalizarea se realizează prin comparaţie 
între asemănări (acceptate) şi deosebiri (respinse). Comparatia începe cu un act 
sintetic (corelarea însuşirilor), continuă cu unul analitic (desprinderea 
asemănărilor şi deosebirilor şi se finalizează printr-o nouă sinteză şi generalizare 
(ceea ce este comun uneşte însuşirile). Comparatia constă într-o apropiere pe 
plan mintal a unor obiecte sau fenomene cu scopul stabilirii de asemănări şi 
deosebiri între ele. De obicei se spune că ea ar consta în stabilirea similitudinilor 
şi diferenţelor dintre ele. Dar aceasta presupune analiză şi sinteză, comparatia 

fiind doar momentul iniţial al reflectiei, care necesită alăturarea mintală pentru a 
putea discerne potriviri ori nepotriviri. Pentru ca un elev să poată aprecia dacă 
pasărea aflată pe trunchiul unui copac din apropiere este sau nu o ciocănitoare, 
trebuie să-şi amintească ciocănitoarea din manualul său şi apoi să urmărească 
dacă diferite aspecte sunt similare: culoarea penelor, forma cozii etc. Acum el va 
face o analiză: separarea mintală a unor obiecte, fenomene sau a unor însuşiri, 
părţi, elemente ale lor. Dacă el constată o serie de detalii comune, va conchide 
asupra identităţii păsării, ceea ce implică o sinteză: o legătură stabilită între 
obiecte, fenomene sau diferitele lor părţi, elemente sau însuşiri. 

Concretizarea logică este atât un proces de ilustrare, exemplificare a unei 
legi generale cât şi „ridicarea de la abstract la concret, ca un efort al gândirii de a 
pătrunde cât mai adânc în concretetea obiectelor şi fenomenelor“ (M. Zlate, 2000, 
p. 271). Debutează cu acte de analiză şi sinteză (corelarea abstractiilor simple, 
desprinse prin analiză şi închegarea lor în legi), continuă cu corelarea acestor 
legi, ajungând la alte legi şi se încheie cu raportarea diverselor legi la condiţii noi 
sau chiar la condiţiile concrete pe care le presupune un fenomen. 


I1.1.3. Microoperatiile gândirii 


Problemele dezvoltării gândirii în procesul de învățământ, găsirea şi 
antrenarea verigilor intermediare care susțin şi conduc la dezvoltarea marilor 
operaţii ale gândirii s-au pus cu pregnanta odată cu părăsirea unilateralității 
pedagogiei clasice. Gândirea este un sistem de operaţii logice, fizice (spatio- 
temporale) şi numerice. Operația este elementul activ al gândirii care asigură 
progresele esenţiale ale inteligenței. Dezvoltarea operaţiilor gândirii este pregătită 
de antrenarea şi educarea tuturor proceselor psihice şi a microoperatiilor . „Nici o 
conduită nouă nu răsare, ex abrupto fără pregătire; în toate domeniile vieţii 
psihice, ea este totdeauna pregătită de un şir lung de conduite anterioare, mai 
primitive, față de care aceasta nu constituie decât o diferenţiere nouă şi o 
coordonare nouă“ (Aebli, H. 1974). 

Orice operaţie se compune din operaţii parțiale, coordonate continuu unele 
cu altele şi constituie cu alte operaţii sisteme de ansamblu coerente şi solide. 
Pedagogia clasică şi, corelat, formele de acțiune pedagogică, se centra pe analiza 
conținutului din perspectiva logicii sale proprii. Gaston Mialaret (1999) remarcă că 
în pedagogia clasică, a ameliora învăţarea însemna a ameliora prezentarea 
pedagogică sau analiza materiei de predat. Dificultăţile de învăţare sunt generate 
de diferența între nivelul atins de un anumit elev și operaţiile cerute/necesare 

pentru a învăța. Ameliorarea învăţării, subliniază G. Mialaret, presupune 
diagnosticarea operaţiilor psihologice care sunt sau nu bine recunoscute și învățate. 

Pierre Higele (1997) se raportează la principalele stadii de evoluţie pe care 
le parcurge copilul, aşa cum au fost descrise explicit în teoria lui Jean Piaget 
pentru a analiza diferitele activități solicitate de o anumită activitate școlară. Sunt 
analizate activităţile școlare începând cu grădinița până la sfârșitul școlii 
elementare la majoritatea disciplinelor școlare (limba maternă, matematica, 
științele naturii, istorie, geografie, educaţie fizică și educaţie artistică). Rezultatele 
analizate le repoziționează în cadrul de evoluţiei psihologice a elevului; constată 
că în raport cu stadiul de evoluţie la care se situează elevul, funcţia analizată se 
prezintă sub modalități diferite. 

P. Higele identifică şi exemplifică 15 operaţii cognitive utilizate începând 
cu stadiul preoperatoriu până în stadiul operațiilor formale. Este vorba de: 
corespondenţa termen cu termen, efectuarea sumei părților, operaţiile topologice, 
serierea, clasificarea, relaţia cauză - efect, incluziunea, noțiunea de 
complementaritate, construcția marilor numere, situațiile de conservare, operaţia 
de substituție, spaţiul proiectiv și spaţiul euclidian, implicarea, proportionalitatea, 
operaţii combinatorii. Higel€ precizează că sunt mult mai multe operaţii decât cele 
15 analizate de el deoarece apăreau cu frecvenţa cea mai mare în activitățile școlare 
care au făcut obiectul cercetării sale. 

G. Mialaret se raportează la contribuţia lui Pierre Higele evidențiind faptul 
că: lista operaţiilor cognitive nu este exhaustivă; orice operaţie trebuie 
considerată în raport cu stadiul de evoluție psihologică a subiectului. Noţiunea 
de complementaritate, de exemplu, poate fi utilizată la nivelul operațiilor 
concrete (7=4+3 şi 4=7-3), apoi în stadiul operațiilor formale (arb = c; b-a-c) şi, 
mult mai târziu, la nivelul studiului mult mai general al proprietăților 
matematice de reversibilitate; o operaţie poate avea doi, trei termeni sau mai 
mulţi - creșterea numărului de temeni determină ca operaţia respectivă să treacă 
de la nivelul preoperatoriu la nivelul concret. 

La noi în țară, psihologi, dar și cercetători din domeniul educaţiei speciale 
precum Ionel Mușu și Constantin Păunescu (1980, 1990) s-au referit la necesitatea 
cunoașterii mecanismelor detaliate ale gândirii, mecanisme ce asigură buna ei 
funcţionalitate, precum și la pașii intermediari care conduc la formarea marilor 
operaţii ale gândirii. Mielu Zlate (1999) demonstrează că abstractizarea depinde 
într-o multitudine de sarcini, mai simple sau mai complexe, cum ar fi: sarcinile 
de clasificare şi sortare (care presupun gruparea unor obiecte după unul sau mai 
multe criterii); sarcinile de modificare a clasificărilor (adică, regruparea 
elementelor clasificate deja după un alt criteriu decât cel folosit anterior). Astfel, 
nu numai că s-a definit și utilizat conceptul de microoperatii ale gândirii ci în 


60 VIOREL AGHEANA 


două metodici 1, Muşu (1980, 1982) prezintă exemple de microoperatii ale 
gândirii care procesează și ordonează informații şi contribuie la rezolvarea 
anumitor categorii de probleme. 

Identificarea este operaţia logică de recunoaştere a unui conţinut general 
într-un fapt particular sau de stabilire a unor coincidente de structură; în teoria 
modernă a percepţiei, identificarea denumeşte cea de a treia fază a procesului 
memoriei, echivalentă cu recunoaşterea. 

Alături de identificare, la copilul cu handicap de intelect este importantă 
stabilirea identităţii între un element din natură şi transpunerea lui într-o 
imagine, desen. 

Serierea constă în ordonarea crescătoare şi descrescătoare a elementelor 
unei colecţii, după o anumită însuşire dimensională sau de poziţie. Fiecare obiect 
este coordonat cu celălalt sub raportul unei singure însuşiri (de exemplu, mărime 
sau succesiune în timp). 

Clasificarea este procesul de stabilire a claselor de obiecte şi acțiuni sau de 
concepte, bazată pe anumite criterii de esentialitate, apartenenţă la genuri etc. 

Clasificarea rezultă dintr-un proces sistemic de comparaţie. După Jean 
Piaget este o activitate permanentă a gândirii ce realizează integrări la diverse 
niveluri: diferențieri înăuntrul unei mulţimi (de exemplu animale) prin gruparea 
de submultimi (animale domestice şi animale sălbatice) ce se definesc în calitate 
de clase, întrucât sunt disjuncte după criteriul ales. Elevul clasifică atunci când 
subsumează un element unui grup sau altul în funcţie de un criteriu dat sau 
când, dându-i-se o configuraţie intuitivă, o mulțime, le grupează în funcţie de un 
criteriu (stabilit în mod ştiinţific). Clasificarea desemnează atât acţiunea de a 
clasifica şi rezultatul ei, dar şi procesul mental ce conduce acţiunea. Forma 
superioară a clasificării este cea sistematică, bazată pe ierarhiile şi submultimile 
stabilite de o anumită ştiinţă. 

Comparatia (în latină comparatio = analogie, raport, confruntare, poziţie 
relativă a mai multor obiecte) este o operaţie a gândirii prin care, punându-se în 
legătură două sau mai multe obiecte, fenomene, procese se face o analiza între 
acestea spre a stabili asemănări şi deosebiri, caracteristici comune şi aspecte 
diferite, niveluri şi proporţii în trecut şi prezent, urmând ca deliberarea să 
sfârşească, printr-o concluzie privind raportul dintre ele. Comparatia se 
realizează pe baza unui criteriu, adică a unui punct de vedere. Materialul va fi 
supus unei analize comparative, prin acţiuni ale subiectului, în vederea 
abstractizării şi generalizării elementului comun. 

Transpozitia desemnează, in mod obişnuit, acţiunea de întruchipare a unui 
personaj şi de modelare a rolului. Acţiunea de transpozitie în acest sens este 


DEZVOLTAREA COGNITIVA LA COPIII CU DEFICIENTA MINTALA 61 


utilizată în şcoala ajutătoare pentru formarea unor corespondențe între 
comportament și situaţie, context dat (la piaţă, la magazin, de ziua onomastică), în 
compuneri se utilizează de asemenea transpoziţii. 

Transpozitia este definită drept transpunerea dintr-un sistem originar într- 
altul nou, a unui ansamblu de relaţii sau a unei structuri. În predarea aritmeticii 
este esenţială transpozitia mulţime-număr-cifră. 

Conservarea este operaţia de păstrare a unui invariant de substanţă, masă, 
volum, clasă, număr, indiferent de anumite modificări sau puncte de vedere. 
Conservarea este legată de transpozitie. Prin conservarea proprietăţilor 
invariante în cazul transpozitiei şi transformărilor, se evită erorile din activitatea 
intelectuală. Exemple de astfel de erori: copilul apreciază că este mai puţină apă 
dacă a fost turnată într-o eprubetă lungă şi subţire, sau că o bucată de lână, în 
echilibru pe cântar cu o bucăţică de plumb cântăreşte mai puţin. 

Corespondentele indică un raport, legătură între lucruri, fenomene, organe, 
părți ale unui întreg care se potrivesc între ele. În natură există corespondențe de 
tipul planta care se inmulteşte prin polenizare, albina care vizitează planta 
pentru polen, în matematică corespondenţa indică relaţia între două mulțimi, 
conform căreia fiecare element al unei mulțimi este pus în legătură cu unul sau 
mai multe elemente din cealaltă mulţime. Corespondenta termen cu termen între 
elementele a două mulțimi este esenţială pentru însuşirea numărului. Punerea în 
corespondenţă stă la baza scrierii, apoi a ordonării în serie crescătoare (de la 1 la 
10 şi descrescătoare), a adunării şi scăderii. 

În vorbire şi în studiul gramaticii, elevul trebuie să efectueze corespondenţa 
timpurilor, raportul de timp între predicatul unei propoziţii subordonate şi 
predicatul regentei. 

Incluziunea presupune cuprindere, înglobare, dar şi proprietate care constă 
în faptul că orice element al unei mulțimi date aparţine şi altei mulțimi. O vacă 
aparține mulţimii mamiferelor, animalelor domestice, cornutelor, erbivorelor, 
celor de culoare roşcată sau albă, după caz etc. Un om aparţine unei familii, unei 
comunităţi, unei națiuni. 

Intersecţia vizează totalitatea elementelor comune a două mulțimi. La 
intersecţia între mulțimea plantelor folositoare si mulţimea plantelor sălbatice se 
află plantele medicinale din flora spontană. Ele aparţin ambelor mulțimi. În 
concepţia lui Z. Dienes şi Fischbein conştientizarea apartenenţei unor elemente la 
două mulţimi care se intersectează constituie un moment crucial în dezvoltarea 
gândirii şcolarului mic. Un joc celebru antrenează treptat acest operator bazat pe 
identificarea figurilor geometrice, gruparea lor separată sau după alţi indicatori 
(de exemplu, culoarea, mărimea). 

Corelatia este relaţia de interdependenţă între doi termeni exprimată fie în 
faptul că unul nu poate exista fără celălalt, fie că modificarea unuia antrenează 
modificări ale celuilalt. Corelaţiile însuşite de elev devin idei-ancoră, în 
structurarea unui larg câmp de cunoştinţe. 

Gruparea este acţiunea de grupare şi rezultatul ei - realizarea grupelor 
- ansamblul de obiecte, animale, plante, piese de acelaşi fel aflate laolaltă, reunite 
pe baza caracteristicilor funcţionale şi alcătuind un tot; stabilirea părţii şi 
întregului, iar complementaritatea obiectelor corespunde grupărilor. 

Aprecierea este acţiunea de a aprecia şi rezultatul ei: a pretui pe cineva sau 
ceva pentru calităţile lui. Aprecierea este determinantă pentru formarea 
noțiunilor morale la copilul cu handicap mintal şi pentru atitudinea subiectului 
în funcţie de dihotomiile moral-imoral (bun-rău etc.). 

Tranzitivitatea este proprietatea unor relaţii logice sau matematice 
constând în faptul că relaţia respectivă se transmite, prin termenii intermediari, 
între primul şi ultimul termen ordonati pe baza acestei relaţii. Sesizarea promptă 
a unor relaţii între doi termeni prin surprinderea raporturilor de tranzitivitate are 
un rol deosebit pentru orientarea în lumea apropiată a copilului cu handicap 
mintal (lonel este frate cu Maria, Maria este soră cu Ilie, lonel este frate cu Ilie), 
pentru operaţii matematice (R=Y, Y =Z,R=Z) ş.a. 

Asociativitatea este proprietatea unei operaţii matematice de a fi asociativă, de a 
duce la acelaşi rezultat, indiferent cum au fost grupate elementele unui grup ordonat. 

Comutativitatea este proprietatea unei relaţii sau operaţii matematice de a 
fi independentă de ordinea elementelor pe care le conţine, în clasa I, alături de 
corespondență şi scriere, surprinderea comutativităţii este esenţială pentru 
însuşirea adunării nu ca pe o deprindere, ci ca o operaţie intelectualizată cu înțeles. 
Sunt numeroase cazuri în care copilul adună automat n+0, n+1, 4:1, 5:1, dar nu 
mai răspunde la cererea de a adăuga la un măr 4 mere şi de a avea rezultatul. 

Reversibilitatea reprezintă capacitatea mintală de a executa o acțiune în 
ambele sensuri. Reversibilitatea operaţiilor sau grupărilor de operaţii se 
deosebeşte de deprinderi. 

Unele obiecte de învăţământ permit evidenţierea reversibilităţii existente în 
natură (unele transformări se pot produce atât într-un sens cât şi în sens invers, 
fenomenul trecând succesiv prin aceleaşi stări pentru a ajunge la starea iniţială). 

Fiecare copil se îndreaptă, în ritmul său propriu spre stadiile superioare ale 
operativităţii gândirii, iar activitatea de antrenare a microoperatiilor gândirii 
facilitează formarea marilor operaţii. Chiar dacă un copil cu handicap mintal nu 
ajunge să stăpânească marile operaţii ale gândirii, prin educaţie şi suport specific, 
gândirea acestuia poate depăși faza preoperaţională şi atinge nivelul gândirii concret 
operatorii, în condiţiile unui antrenament sistematic a microoperaţiilor gândirii. 

IL1.4. Construcţia operatorie incompletă 
în deficienta mintală 


Jean Piaget arata că „principalele categorii“ de care se foloseşte inteligența 
spre a se adapta la lumea exterioară corespund unui anumit aspect al realității, aşa 
cum fiecare organ este în legătură cu un caracter special al mediului. „Gândirea se 
organizează adaptându-se la lucruri şi, adaptându-se, se structurează ea însăşi“, 
(M. Zlate, 2000, p. 260). Altfel, marea problemă a cunoaşterii în general, este 
crearea unităţii în multiplicitatea exorbitantă a datelor realităţii şi elaborarea de 
forme categoriale diferite. 

Pentru copiii cu deficiență mintală este caracteristică insuficienţa intelectuală, 
concretizată în incapacitatea lor de-a efectua generalizări, de-a stabili legături şi 
dependente între obiectele şi fenomenele realităţii înconjurătoare, de a le analiza şi 
sintetiza. Gândirea copilului cu deficiență mintală are un caracter intuitiv-concret, 
situational şi se deosebeşte printr-o serie de trăsături specifice. De exemplu, 
analizând un obiect, copilul cu deficiență mintală observă mai puţine trăsături 
caracteristice ale acestuia şi se referă nesistematic, mai ales, la elementele percepute 
intuitiv, care ies mai mult în evidenţă şi care, de regulă, nu sunt cele mai 
importante. De asemenea, aceşti copii întâmpină dificultăţi în a grupa într-o 
singură categorie, pe baza unei caracteristici dinainte stabilite, obiecte ce se găsesc 
la un moment dat în situaţii intuitive. 

La copilul cu deficiență mintală se manifestă deosebit de pregnant 
insuficiența proceselor de comparaţie, care au o imensă importanţă pentru dez- 
voltarea cunoaşterii, pentru însuşirea materialului şcolar. Toate acestea se şi află, 
de altfel, la baza acelor greutăţi pe care elevul cu deficiență mintală le întâmpină 
atunci când este cuprins în şcoala de masă. Încă din primele etape ale însuşirii citit- 
scrisului, aceşti copii întâmpină dificultăţi în raportarea sunetului la litera 
corespunzătoare, în îmbinarea complexă a sunetelor si a literelor şi, mai ales, în 
trecerea de la tehnica citirii la înțelegerea sensului celor citite. 

Insuficienta flagrantă a gândirii la aceşti copii se manifestă în însuşirea 
socotitului, deoarece până şi cele mai elementare operaţii necesită abstractizare, iar 
copiii cu deficiență mintală, fără instruire specială, sunt capabili să socotească 
numai cu ajutorul unui material concret. Fără a întâmpina dificultăți deosebite, 
elevii cu deficiență mintală îşi însuşesc numeratia ordinală până la 10-20, reuşind 
să reproducă cu uşurinţă şirul natural de numere în acest cadru. Ei înțeleg însă cu 
dificultate conținutul cantitativ al numărului, ceea ce determină greutăţi însemnate 
în rezolvarea celor mai simple exerciţii aritmetice de adunare şi scădere; de 
asemenea, diferenţiază anevoios semnele grafice „plus“ şi „minus“, confundând 

denumirile şi sensul operaţiilor pe care aceste semne le indică. Elevul cu deficiență 
mintală nu înțelege adesea sensul problemelor, nu pune în legătură conţinutul 
acestora cu datele cifrice pe care ele se bazează, cu reprezentările obiectelor reale şi 
raporturile dintre aceste obiecte. 

Deosebit de dificilă pentru copiii cu deficiență mintală este stabilirea 
sistemului complex de legături între textul unei probleme, datele ei cifrice şi 
denumirile obiectelor. Ei percep corect obiectele sau imaginile acestora, dar întâm- 
pină dificultăţi însemnate la stabilirea sistemului de legături dintre obiecte şi 
fenomene. Percepând o ilustrație tematică sau o serie de ilustraţii succesive, ei pot 
să denumească exact şi să enumere diferite elemente, dar nu pot să evidentieze 
trăsăturile esenţiale ale celor prezentate în ilustrație sau să stabilească legătura de 
sens între componentele seriei de ilustraţii succesive. Aceleaşi particularităţi se 
evidenţiază la copiii cu deficiență mintală şi în înţelegerea textelor literare; ei 
întâmpină dificultăți atunci când sunt puşi în faţa necesităţii de a stabili legătura 
dintre diferitele părţi ale textului, de a sesiza sensul povestirii, de a înțelege 
motivele acţiunii eroilor respectivi etc. 

La copiii cu deficiență mintală se observă o stabilitate pasivă şi perseverentă 
a conduitelor denumită prin termenii de „vâscozitate genetică” (B. Inhelder), 
„sindromul inerţiei oligofrenice“ (A. R. Luria), „rigiditatea conduitei“ (]. S. 
Kounin). De cele mai multe ori vorbirea, tonul, privirea, mimica, comportamentul 
psihomotor al copiilor cu deficiență mintală relevă o inerție dincolo de care 
subiectul puţin dotat se retrage uşor, mai ales atunci când problemele în curs de 
rezolvare depăşesc capacitatea sa de adaptare intelectuală imediată (A.R. Luria). 
Subiectul înţelege greu instructajul pe care, de cele mai multe ori, nu şi-l poate 
transforma în autoinstructaj, datorită insuficientei dezvoltări a funcţiei reglatoare a 
limbajului. Nu interiorizează sarcina, se abate uşor de la ea prin asociaţii spontane, 
întâmplătoare, nu conştientizează şi nu trăieşte insuccesul. 

Din perspectiva teoriei piagetiene, deficienta mintală poate fi definită printr- 
o construcție operatorie neterminată. Barbel Inhelder şi colab. (1977) au demonstrat 
că, de exemplu, deficientul mintal profund nu depăşeşte, la „apogeul” dezvoltării 
sale, nivelul inteligenţei senzori-motorii, cu alte cuvinte, acel nivel la care copilul 
normal dezvoltat se află în primii doi-trei ani de viaţă. De asemenea, copilul cu 
deficiență mintală severă nu depăşeşte, în evoluţia sa, nivelul preoperator al 
dezvoltării inteligenţei, adică aproximativ nivelul maxim al unui copil preşcolar, în 
vârstă de 3-5 ani, normal dezvoltat. În cursul ontogenezei, copilul cu deficiență 
mintală devine capabil doar de operaţii concrete, în opoziţie cu normalul, care, în 
jurul vârstei de 14-15 ani, prezintă deja o structură operatorie formală. Prin urmare, 
echilibrul final al dezvoltării inteligenței copilului cu deficiență mintală este un 

echilibru fals, care nu poate fi depăşit niciodată, spre deosebire de echilibrul 
dinamic observat la copilul normal. Este general acceptat faptul că, în funcţie de 
forma și gradul handicapului mintal, şi copiii cu deficiență mintală parcurg, aceeași 
secvenţă de stadii de dezvoltare ca şi copiii normali, de la senzoriomotor la cel al 
operaţiilor concrete dar timpul în care se face trecerea este mult mai mare decât la 
copiii normali (Dockrell & McShane, 1992). Analizând cauzele care ar putea sta la 
baza faptului că acei copii cu deficiență mintală nu reușesc niciodată să depășească 
nivelul gândirii concrete Sousa (2001) sugerează că acest lucru se întâmplă datorită 
faptului că factori organici, precum leziunile cerebrale, pot să modifice arhitectura 
neuronală, deci și pe cea cognitivă, făcând informaţiile mult mai dificil de 
decodificat. Copilul cu deficiență mintală îşi formează, chiar dacă cu întârziere, 
structura operatorie concretă, însă fără posibilitatea depăşirii ei ulterioare, astfel 
încât putem vorbi mai degrabă despre plafonare, decât despre încheierea - în sens 
operator - a dezvoltării inteligenţei. R. Zazzo (1979), arată că este posibil ca în 
condițiile unei temeinice activităţi terapeutic-recuperative, orice persoană cu 
deficiență de intelect se poate ridica cu o treaptă peste nivelul său iniţial, adică, de 
exemplu, de la nivelul sever - la cel moderat, de la cel moderat - la cel uşor, iar de 
la cel uşor la intelectul de limită. 


II.2. Constructivismul social şi zona proximei 
dezvoltări (L. S. Vâgotski) 


În concepţia lui Vâgotski dezvoltarea copilului este înţeleasă ca proces de 
asimilare a experientei culturale. Cultura, respectiv uneltele şi simbolurile, sunt, în 
concepţia lui Vâgotski, ceea ce ne deosebeşte pe noi ca oameni de animale. Cultura 
se dezvoltă şi exercită o influenţă foarte puternică asupra tuturor; ea este aceea care 
ne impune ceea ce învăţăm şi ce deprinderi trebuie să ne dezvoltăm. L. S. Vagotski 
consideră că procesele intelectuale apar prin medierea interacțiunii dintre copil şi 
mediu de către adult „Orice funcţie în dezvoltarea culturală a copilului apare de 
două ori: prima dată la nivel social şi apoi la nivel individual; mai întâi între 
indivizi (interpsihologic) şi apoi în interiorul copilului (intrapsihologic). Aceasta se 
aplică atât atenţiei voluntare, cât şi memoriei logice, precum şi formării de 
concepte. Toate funcţiile înalte apar ca relaţii între indivizi.“ (L.S. Vâgotski, 1978, p. 
57). De aici putem deduce, atât rolul pozitiv, pe care-l poate juca în dezvoltarea 
oricărui copil un solid mediu cultural de apartenență, cât şi rolul negativ, pe care-l 
joacă o eventuală privatiune a copilului de posibilitatea dobândirii, în condiţii 
optime, a experienţei culturale. 

Zona proximei dezvoltări se defineşte ca distanţa dintre nivelul actual şi 
nivelul potenţial de dezvoltare. Nivelul actual reprezintă ceea ce copilul este 
capabil să facă singur, iar nivelul potenţial reprezintă ceea ce copilul poate să facă 
sub îndrumarea adultului, chiar dacă respectiva activitate presupune sarcini care 
depăşesc nivelul de dezvoltare a copilului. Dezvoltarea copilului este fundamentată 
pe instruire şi colaborare cu adultul. Asimilarea caracteristicilor din zona proximei 
dezvoltări se face prin comunicare verbală. Vâgotski arată că, dacă se ia în 
considerație doar „nivelul actual al dezvoltării“ atunci învățarea şcolară nu va 
putea conduce la o nouă dezvoltare (la un nivel mai înalt al acesteia). Numai „zona 
proximei dezvoltări“ conduce la rezultate pozitive, este satisfăcătoare doar acea 
învăţare care creează de fapt zona proximei dezvoltări, ceea ce este posibil numai 
în interrelatia nemijlocită a copilului cu cei din jur (L. S. Vâgotski, 1971, p. 318). 

Dacă nivelul prezent de dezvoltare indică acele funcţii mentale care sunt deja 
certe, funcţionale, zona proximei dezvoltări indică acele funcţii care sunt în proces 
de dezvoltare, respectiv potenţialul copilului. Cu cât această zonă este mai largă, 
cu atât capacităţile şi potenţialul respectivului copil sunt mai dezvoltate. Zona 
proximei dezvoltări prezintă diferențe semnificative la copilul cu deficiență 
mintală față de copilul normal: în timp ce copilul cu intelect normal se 
caracterizează printr-o zonă proximă largă, dinamică, eficientă, sub aspectul 
realizării noilor achiziţii cognitive, la copilul cu deficiență mintală, zona proximei 
dezvoltări este limitată, lipsită de dinamism operaţional şi puţin eficientă sub 
aspectul achiziţiilor posibile, cu atât mai îngustă, mai restrânsă, cu cât gravitatea 
deficitului intelectual este mai mare. În cazul copiilor cu falsă deficiență mintală 
sau cu întârziere temporară în dezvoltarea inteligenţei, din punct de vedere a 
performanțelor intelectuale, se caracterizează prin faptul că se situează mai 
aproape de nivelul debilităţii mintale propriu-zise (cu care, adesea, se confundă), 
fiind mult rămaşi în urmă față de parametrii obişnuiţi ai dezvoltării la vârsta 
respectivă. Ca o consecinţă, în activităţile de învățare independentă, ei manifestă, la 
fel ca şi copiii cu deficiență mintală autentică, o eficienţă scăzută, dar dacă 
analizăm caracteristicile zonei proximei dezvoltări, aceşti copii se situează, însă, 
mai aproape de posibilităţile copiilor cu intelect normal. Ei dispun de perspective 
mai largi de dezvoltare, iar în învăţarea dirijată ei demonstrează o eficienţă 
superioară față de cea manifestată, în aceleaşi condiţii, de copiii cu deficiență 
mintală propriu-zisă. 

Particularităţile zonei proximei dezvoltări la copiii cu deficiență mintală nu 
sunt predeterminate şi nu rămân mereu aceleaşi, ci se formează treptat şi se 
modifică (în sens pozitiv sau negativ) în însuşi procesul dezvoltării ontogenetice şi 
în contextul interacțiunii dintre caracteristicile organismului dat şi caracteristicile 

mediului în care trăieşte individul respectiv. Obiectivul major al activităţilor de 
învăţare formativă şi de terapie complexă, în care sunt antrenați copiii cu 
deficiență mintală, îl reprezintă modelarea zona proximei dezvoltări, lărgirea 
dimensiunilor sale, apropierea de caracteristicile zona proximei dezvoltări ale 
copiilor fără deficienţe mintale. Condiţia esenţială pentru înfăptuirea unui 
asemenea deziderat maximal o reprezintă declanşarea, cât mai de timpuriu 
posibil, a activităţilor organizate cu deficientii mintal şi continuarea lor 
sistematică pe tot parcursul dezvoltării 

L. S. Vâgotski consideră că, în general, diferitele funcţii psihice se 
maturizează în ritm inegal, fiecare avand o perioadă ,senzitiva” de dezvoltare, în 
care ritmul acesteia este maxim şi în care celelalte funcţii se polarizează, parcă, în 
jurul său, imprimând un anumit specific vieţii psihice a copilului în fiecare etapă 
de vârstă. Trebuie avut în vedere faptul că perioadele optime sau „senzitive “ ale 
dezvoltării nu sunt predeterminate şi rigide, debutul, durata şi eficienţa lor fiind 
dependente, la fiecare copil, de particularităţile obişnuite pentru vârsta dată şi de 
caracteristicile individuale, inclusiv de particularităţile motivationale. İn plan 
general, ideea cu privire la existenţa în evoluţia fiecărui individ a unor perioade 
„senzitive“ de dezvoltare a diferitelor funcţii psihice pune în evidenţă necesitatea 
unui sistem de măsuri şi activităţi care, bazându-se pe antrenarea, mai ales, a 
funcţiilor ce se găsesc în perioada ,senzitiva”, să asigure fiecărui copil formarea 
treptată, dar armonioasă, a întregii personalităţi. În cazul copiilor cu deficienţe 
mintale, desfăşurarea în ontogeneză a etapelor de dezvoltare are loc într-un ritm 
încetinit, inegal, iar modalităţile de acţiune, proprii etapelor incipiente, întârzie să 
cedeze locul modalităţilor superioare, proprii etapelor finale. Perioadele 
„senzitive“ de dezvoltare a diferitelor funcţii psihice reprezintă, totodată, perioade 
optime pentru organizarea terapiei compensatorii a funcţiilor afectate de timpuriu. 
În absenţa terapiei complexe, la aceşti copii perioadele „senzitive“ ale dezvoltării 
devin, inevitabil, perioade „critice“, când se produc dereglări si destructurări ale 
unor funcţii care, conform vârstei, ar trebui să se afle în plin proces de formare şi 
de consolidare. 

L. S. Vâgotski arată că nu orice activitate este accesibilă copiilor la orice 
vârsta şi, prin urmare, nu orice activitate de învățare poate stimula, optim, 
dezvoltarea psihică, în orice moment al acestei dezvoltări. Spre exemplu, există o 
limită inferioară de vârsta, deci un nivel minim de dezvoltare psihică până la care 
activitatea de învăţare, într-un anumit domeniu, nu poate fi eficientă. Debutul 
învăţării într-un anumit domeniu nu poate fi grăbit peste măsură, nu poate fi 
plasat înaintea limitei naturale pe care o impune dezvoltarea biologică şi psihică a 
copilului în momentul dat. El poate fi „grăbit“, doar în sensul stimulării avansului 
spre „zona“ proximei dezvoltări. 

În planul activităţilor educative profesorul trebuie să cunoască dinamica 
dezvoltării elevilor şi să planifice activităţi care depăşesc uneori nu doar 
posibilităţile de muncă individuală ale acestora, ci şi capacitatea de învăţare în 
grup (fără îndrumare). Reperele de care va tine cont profesorul în realizarea 
planificărilor activităţilor sunt, pe de o parte, rezultatele anterioare ale elevilor, iar 
pe de altă parte, rezultatele în curs de achiziţie. Rolul proiectării de activităţi, care 
depăşesc nivelul actual de dezvoltare este de a stimula prestații (cunoştinţe, 
abilităţi) ce nu pot fi obținute în mod independent. Aceasta nu înseamnă că un 
copil este capabil să înveţe orice, ci sugerează faptul că doar acele activităţi care se 
înscriu în limitele zona proximei dezvoltări, promovează în mod autentic 
învăţarea. Exersarea unor abilităţi care depăşesc cu mult nivelul actual de 
dezvoltare al copilului sau introducerea unor concepte prea dificile sau prea 
complexe, din punctul de vedere al nivelului de dezvoltare al acestuia nu 
ameliorează învăţarea. Pentru a fi eficientă în sens formativ, învăţarea trebuie 
proiectată astfel încât să acţioneze în zona proximei dezvoltări, adică să-l solicite 
pe copil peste capacităţile lui de învăţare spontană. În această perspectivă, 
învățarea are un caracter intensiv, stimulativ şi urmăreşte nu atât acumularea de 
material informativ cât, mai ales, antrenarea capacităţilor operaţionale ale 
copilului, susținerea şi accelerarea dezvoltării sale intelectuale, cu alte cuvinte, 
transformarea continuă a zonei proximei dezvoltări în zonă a dezvoltării actuale. 
Forța motrică a acestei dezvoltări accelerate se găseşte în resursele interne ale 
învățării ca factor dinamizator, adică ale unei învăţări formative, dinamice. 

În planul activităţilor recuperatorii, neînlăturarea la timpul oportun, printr- 
un proces de învățare şi educaţie orientat terapeutic, a întârzierilor caracteristice 
pentru copiii cu deficienţe, dar şi pentru cei cu simple nevoi speciale (datorate 
întârzierilor în achiziţionarea limbajului etc.) poate avea o influență negativă 
majoră asupra dezvoltării, în continuare. De aici decurge necesitatea iniţierii unor 
măsuri educative şi terapeutice speciale pentru toţi acei copii care, în primii ani 
de viaţă manifestă anumite întârzieri şi abateri în dezvoltare. Prin intermediul 
unui sistem de măsuri şi activităţi care, bazându-se pe antrenarea mai ales a 
funcţiilor ce se găsesc în perioada „senzitivă“, se va putea asigura fiecărui copil 
formarea treptată, dar armonioasă, a întregii personalități, în planul concret al 
activităţii de instruire 

I1.3. Teoria genetic-cognitiva şi structurală ( 7. S. Bruner) 


Jerome Bruner fost interesat de identificarea manierei optime de învăţare a 
elevilor şi de dimensionarea practicilor educaţionale care să promoveze această 
modalitate de învăţare. 

Interesul lui Bruner pentru dezvoltarea cognitivă a copiilor derivă din 
preocuparea sa pentru modul de funcţionare a unor procese cognitive, referindu-se 
în special la formarea şi dezvoltarea conceptelor şi la capacitatea de rezolvare a 
problemelor. 

Referindu-se la primul proces menţionat, Bruner (1970) afirma că, la baza 
constituirii conceptelor se află procesul de categorizare: „A percepe înseamnă a 
categoriza, a conceptualiza înseamnă a categoriza, a învăţa înseamnă a alcătui 
categorii, a lua decizii înseamnă a categoriza.“ (p. 23). El a susţinut ideea că 
oamenii interpretează lumea în termeni de similarități şi diferenţe şi a lansat ideea 
unui sistem de codificare a cunoaşterii bazat pe aranjarea ierarhică a categoriilor de 
concepte. În ultimă instanţă, categorizarea stă la baza procesării informaţiei. 

]. S. Bruner accentuează rolul pe care îl are adultul în sprijinirea copilului 
care învaţă să rezolve o problemă sau să-şi organizeze conduitele. El este de 
părere că în procesul de instruire nu trebuie neapărat să se aştepte apariţia unui 
stadiu de dezvoltare cognitivă, că instruirea poate grăbi apariția acestui stadiu 
folosindu-se metode şi tehnici adecvate. Bruner (1970) afirmă „că oricărui copil, 
la orice stadiu de dezvoltare, i se poate preda cu succes orice obiect de 
învățământ într-o formă intelectuală adecvată “ (p. 59). 

În ceea ce priveşte perspectiva sa asupra dezvoltării şi învăţării, asemeni lui 
Piaget, Bruner recunoaşte rolul datului biologic asupra dezvoltării cognitive, în 
sensul că indivizii deţin la naştere o serie de sisteme biologice care se dezvoltă în 
complexitate odată cu trecerea timpului şi care fac posibilă interpretarea 
mediului înconjurător. 

Bruner consideră, la fel ca Piaget, că procesul de dezvoltare a individului 
trebuie să fie unul activ, că individul trebuie să-şi construiască propria înțelegere 
asupra universului având la bază cunoaşterea anterioară sau cea curentă. Cel ce 
învaţă selectează şi transformă informaţia, construieşte ipoteze şi adoptă decizii 
sprijinindu-se pe structurile sale cognitive. Astfel structurile cognitive (scheme, 
modele mintale) oferă organizare şi semnificație experiențelor şi permit 
individului să meargă dincolo de informaţia dată. 

Bruner recunoaşte aspectul social al învăţării, asemeni concepției lui 
Vâgotski şi evidenţiază rolul limbajului în dezvoltare, limbaj care nu numai că 
reflectă experienţa, dar o şi transformă. El avansează conceptul de „reciprocitate“ 

definit ca „o nevoie umană profundă de a da o replică altcuiva şi de a lucra 
împreună cu alţii pentru atingerea unui obiectiv“ (. S. Brunner, 1970, p. 69). 
Astfel, reciprocitatea este un stimulent al învăţării: „Când acțiunea comună este 
necesară, când reciprocitatea este activată în cadrul unui grup în vederea 
obţinerii unui rezultat, atunci par să existe procese care stimulează învățarea 
individuală şi care conduc pe fiecare la o competenţă cerută de constituirea 
grupului “ (]. S. Bruner, 1970, p. 70). 

Bruner a formulat câteva principii necesare pentru înţelegerea dezvoltării 
intelectuale: 


1. Dezvoltarea se caracterizează prin creşterea treptată, prin instruire şi 
autoinstruire a independenţei răspunsului față de natura imediată a 
stimulului. 

2. Dezvoltarea depinde de interiorizarea evenimentelor într-un sistem de 
depozitare corespunzător mediului, sistem care să permită achiziţii 
ulterioare. 

3. Dezvoltarea intelectuală implică o capacitate crescută a individului de a- 
şi exprima sieşi şi altora, cu ajutorul cuvintelor şi al simbolurilor, ceea ce 
a făcut sau va face. 

4. Dezvoltarea intelectuală se bazează pe o interacţiune sistematică şi 
contingentă între un îndrumător şi cel care învață. 

5. Predarea este facilitată de limbaj, care intervine ca instrument cu ajutorul 
căruia individul ordonează realitatea înconjurătoare. 

6. Dezvoltarea intelectuală se caracterizează prin creşterea capacităţii 
individului de a opera simultan cu mai multe alternative, de a tinde către 
urmărirea mai multor succesiuni de fapte în aceeaşi perioadă de timp şi 
de a aloca timp şi atenţia corespunzătoare acestor solicitări multiple. 


Jerome Bruner subliniază că la fiecare stadiu de dezvoltare copilul are un 
mod propriu de a privi lumea înconjurătoare şi de a şi-o explica. Pornind de aici 
învățarea trebuie să se bazeze pe principiul că orice noţiune poate fi prezentată 
corect şi folositor copiilor potrivit modului lor de gândire. 

După opinia lui Bruner cunoaşterea şi învăţarea se desfăşoară prin trei 
modalităţi distincte: 


1) Modalitatea activă decurge prin acţiune, realizată prin manipularea liberă a 
obiectelor şi prin exersare, acțiuni indispensabile în formarea priceperilor şi 
a deprinderilor, dar şi în achiziţionarea primelor cunoştinţe (această 

modalitate este specifică primilor ani ai vieţii in care copilul învaţă să-şi 
controleze propriul corp şi mediul înconjurător prin acţiuni fizice asupra 
acestora); 

2) Modalitatea iconică se bazează pe imagini (în special vizuale) dar şi sonore 
şi olfactive, această modalitate fiind guvernată de principiile organizării 
perceptuale fără manipulare efectivă (se dezvoltă cu precădere între cinci şi 
şapte ani); 

3) Modalitatea simbolică reprezintă un important salt în dezvoltarea cognitivă 
şi constă în înlocuirea imaginilor cu simboluri ale lucrurilor (cuvinte sau 
alte semne convenţionale) care, prin semnificaţiile lor abstracte, sunt 
superioare acţiunii şi imaginii permiţând apariţia conceptelor, a noţiunilor. 
Cunoaşterea surprinde esentialul din obiecte şi fenomene, prin modalitatea 
simbolică (J. S. Bruner, 1970, p. 21-28). 


Aceste trei straturi ale cunoaşterii nu sunt separate, dimpotrivă, ele se află 
într-o înlănţuire logică (şi cronologică), fiecare servind drept sprijin celorlalte, fie 
urmând un drum inductiv (de la concret la abstract), fie unul deductiv (de la 
abstract la concret). În mod normal, fiecare individ este capabil să stăpânească 
toate aceste modalităţi de reprezentare şi de contact cu realitatea. 

Bruner (1970) sugerează că procesul de instruire trebuie să asigure 
participarea reală, activizarea elevului: „A instrui pe cineva nu este o chestiune 
de înmagazinare de rezultate (memorare de informaţii), ci presupune a-l învăța 
să participe la procesul care face posibilă crearea de cunoştinţe; nu predăm o 
materie oarecare pentru a produce mici biblioteci vii în acea materie, ci pentru a-l 
face pe elev să gândească el însuşi matematic, să privească fenomenele asemenea 
unui istoric, să ia parte la procesul de creare a cunoştinţelor. Cunoaşterea este un 
proces, nu un produs.“ (p. 41). 

O altă consecinţă ce rezultă din teoria lui Bruner se referă la faptul că eşecul 
şcolar al unor elevi poate să aibă şi alte explicaţii plauzibile, obiective, decât lipsa 
de pregătire şi interes a acestora. Există cel puţin două astfel de explicaţii în 
concepția autorului: 


1) Disciplinele pe care trebuie să le parcurgă elevii nu sunt predate într-o 
manieră care să satisfacă modalitatea de reprezentare a lumii, de 
cunoaştere specifică fiecărui elev (activă, iconică, simbolică). 

2) În proiectarea şi implementarea procesului de instruire se ignoră 
dimensiunea culturală a învăţării (există probleme şi modalităţi de 
soluţionare a acestora tipice unei culturi sau alteia). Altfel spus, dacă 

cele trei modalităţi de reprezentare a lumii oferă o explicaţie asupra 
învăţării individului „dinăuntru spre în afară“, dimensiunea culturală 
asigură o imagine „din afară spre înăuntru“. Prin urmare, recomandarea 
lui Bruner este ca predarea unei discipline să se facă astfel încât să 
reflecte modalitatea de gândire prin care operează copilul. Se desprinde 
de aici ideea lui Bruner cu privire la structurarea curriculum-ului în 
spirală: tratarea şi apoi reluarea unor concepte la vârste diferite, dar cu o 
mai mare complexitate. 


Prin teoria sa, Bruner a oferit educatorilor perspective deosebit de 
valoroase cu privire la felul în care învaţă elevii şi la modalităţile optime în care 
trebuie să conceapă procesul de instruire. 


11.4. Modificarea structurii cognitive şi dezvoltarea funcţiilor 
cognitive deficitare la individul cu performanţe de nivel scăzut 


IL4.1.Teoria lui Feuerstein 


Reuven Feuerstein, medic şi pedagog, israelian originar din România, a 
studiat la Universite de Genöve cu Jean Piaget şi Barbel Inhelder şi a fost coleg cu 
Lev Vâgotski. Partizan al teoriei conform căreia inteligenţa poate fi învățată şi 
autorul teoriei modificabilităţii cognitive structurale, acesta consideră că inteligența 
este plastică şi nu fixă şi că, prin urmare, poate fi învățată (modificabilitatea 
cognitivă structurală). De asemenea, a dezvoltat teoria „experienţei mediate de 
învăţare“ (inteligența poate fi dezvoltată cu ajutorul unui „mediator“ în procesul 
de învăţare, adică a unei persoane care, lucrând în relaţie directă cu subiectul, îl 
ajută pe acesta să dezvolte procese cognitive de natură să conducă la o gândire mai 
clară şi la ameliorarea procesului de învăţare în general. 

Lucrând cu copii aflați în dificultate, supraviețuitori ai holocaustului sau cu 
copii din nordul Africii sosiți in Israel, Feuerstein şi-a dezvoltat teoria pornind de 
la ideea că inteligenţa acestor copii poate fi dezvoltată, deci modificată structural. 
Inteligența se învaţă ca oricare alt tip de conduită iar în anumite condiţii poate fi 
blocată, inaccesibilă şi chiar inutilizabilă. Cea mai importantă cauză a blocajului o 
reprezintă însă ceea ce Feuerstein numeşte „deprivare culturală“. „Copilul deprivat 
cultural este cel care, din cauze foarte diverse, fie datorită unor bariere interne, fie 
datorită condiţiilor de viaţă diferite, n-a beneficiat de transmiterea culturală. Propria 
sa cultură nu i-a fost transmisă, sau condiţia lui de la un anumit moment dat nu 
i-a permis să o asimileze “ (Feuerstein, 1992, p. 54). 

Conceptul de „modificabilitate cognitivă structurală“ se referă la acea 
dezvoltare care ar fi determinată de factori genetici şi/sau neurofiziologici, mediu 
înconjurător şi educaţie cognitivă mediată pe baza unui program special gândit 
pentru a favoriza dezvoltarea (experienţa de învăţare mediată). 

Feurstein ilustrează diferenţa dintre o experienţă educativă obişnuită şi 
experienţa care produce modificare structurală, în felul următor: „Dacă eu îl învăţ 
(pe copil) un vocabular oarecare, aş putea să fiu mulţumit de faptul că a învăţat 
acel vocabular, dar aceasta nu va avea nimic structural. Dimpotrivă, schimbarea va 
deveni în mod real structurală, dacă învățând vocabularul individual îşi modifică 
modalităţile lingvistice, dacă el înțelege cum sunt formate cuvintele şi dacă ajunge 
să creeze ceea ce ar trebui să înveţe“ (R. Feuerstein, 1990, p.123). 

Aceasta este calea prin care se poate interveni, pentru a relua o dezvoltare 
nesatisfăcătoare şi a flexibiliza o structură stagnantă. 

Conceptul de „experienţă a învăţării mediate“ încorporează factorul uman în 
interacțiunea copilului cu mediul. Experienţa învăţării mediate este caracterizată ca 
un proces multidimensional şi complex, prin care stimulii din mediul interior sunt 
mediati de la un individ la altul. Fiinţa umană devine, pe această cale, mai iniţiată, 
mai capabilă să se autoorganizeze şi să organizeze mediul, mai eficient şi mai 
semnificativ. 

În cursul experienței învăţării mediate se produc continuu interacțiuni între 
mediator şi mediat. Mediatorul îl atrage pe mediat în activităţi şi procese de 
rezolvare a programelor şi situaţiilor. Astfel, stimulii, cerințele implicite şi explicite 
din mediu au efect asupra celui din urmă. El devine mai apt să facă faţă la sarcini şi 
probleme în mod eficient şi, totodată, îşi îmbogăteşte repertoriul de 
comportamente individuale autonome şi spontane. Învăţarea mediată, distinctă de 
învățarea prin expunere nemijlocita la stimuli, este procesul prin care mediul fizic 
si social este mediat copilului de către un adult sau de către o persoană competentă 
care înțelege nevoile, interesele şi aptitudinile copilului, rolul mediatorului fiind 
acela de a selecta stimulii reprezentativi, de a-i prezenta copilului într-o formă pe 
care acesta să-i poată asimila, iar ulterior să-i poată aplica şi in alte situaţii. 
Mediatorul are deci sarcina de a planifica, de a selecta, sau structura modul în care 
copilul interacționează cu mediul fizic sau social. 

Prin generalizare, principiile şi strategiile de organizare, câştigate prin 
experienţa învăţării mediate sunt transferate în alte domenii de activitate. Astfel, se 
îmbunătăţeşte capacitatea individului de a învăţa prin expunere directă la stimuli 
şi modificarea structurală este facilitată. 

Reuven Feuerstein (1979) definind operaţia drept „comportament interiorizat 
sau exteriorizat, o metodă sau un proces de performanță pe care individul îl 
elaborează pe baza configuraţiilor interne sau externe ale stimulilor“ (p. 58), a 

evidenţiat necesitatea ca orice obiect de învățământ, orice conținut vehiculat în 
procesul de predare-invatare trebuie să aibă o astfel de „configuraţie internă“ care 
să permită îmbogățirea repertoriului comportamental. 

Obiectul de învăţământ şi procesul de învățământ, prin modul de structurare 
a informaţiei trebuie să evidentieze operaţiile cognitive cerute de actul mental, iar 
actul mental este analizat în conformitate cu strategia sau regulile, cu ajutorul 
cărora informaţia este organizată, transformată, manipulată şi reprezentată pentru 
ca să dea naştere la o informaţie nouă. 


I1.4.2. Programul de îmbogăţire instrumentală 


Feuerstein lansează (inclusiv în România) un program de îmbogăţire 
instrumentală bazat pe folosirea sistematică a funcţiilor premergătoare operaţiilor 
cognitive, îmbogățirea instrumentală implicând operaţii cognitive care sunt 
considerate componente ale funcţiei cognitive la nivelul său aplicativ. 

Fiecare instrument vizează o funcţie cognitivă specifică dar se adresează şi 
altor eventuale funcţii. 

Programul îşi propune obiective ce tin de modificarea structurii cognitive a 
individului cu performanțe de nivel scăzut prin expunere la o anumita experienţă 
aplicată sistematic specific, prin remedieri şi reluări ale dezvoltării funcțiilor 
cognitive deficitare şi prin achiziţionarea programată de structuri şi operaţii 
mintale. Criteriile care direcţionează mediatorul în interacţiunile lui cu mediatul 
sunt în principal: 


a)  Intenţionalitatea şi reciprocitatea; 

b) Transcendenta care presupune depăşirea nevoilor imediate ale sarcinii 
posibilitatea de a atinge, astfel, scopuri mai îndepărtate. 

c) Medierea semnificației; 

d) Medierea sentimentului de competenţă; 

e) Medierea reglării şi controlului comportamentului. 


O altă unealtă conceptuală importantă în procesul de evaluare dinamică este 
nevoia de a întelege relaţia dintre caracteristicile sarcinii şi capacitate de rezolvare 
a elevului. „Harta cognitivă“ descrie actul mintal raportat la câţiva parametri care 
permit analiza şi interpretarea performanţelor intelectuale ale elevului prin 
localizarea zonelor cu probleme din creier şi modificarea proceselor cognitive 
corespunzătoare. Această capacitate de manipulare a parametrilor implicați în 
procesul cognitiv a căpătat o importanţă din ce în ce mai mare în interacţiunea 

dintre elev şi examinator, ajutându-l pe examinator să formuleze şi să valideze 
ipoteze privind dificultăţile de învăţare ale subiectului. Există şapte parametri ai 
hărţii cognitive: 


a) Universul de conţinut în jurul căruia se centrează actul mental. 

b) Limbajul în care este exprimat actul mental. 

c) Funcţiile cognitive cerute de actul mental. 

d) Operaţiile cognitive cerute de actul mental. 

e) Nivelul de complexitate (numărul de unităţi de informaţii, grad de 
noutate). 

f) Nivelul de abstractizare (distanța între actul mental şi obiectele şi 
evenimentele cu care se operează. 

g) Nivelul de eficacitate cu care actul mental este îndeplinit, măsurat în 
termeni de exactitate şi precizie (obiectiv/ sau prin efortul de executare a 
sarcinii - subiectiv). 


Obiectivele programului standard FIE (Feuerstein Instrumental Enrichment) 
sunt de a corecta deficienţele din capacitatea de gândire fundamentală şi de a oferi 
elevilor instrumentele, conceptele, strategiile şi tehnicile necesare funcţionării 
învăţării independente, creşterii motivatiei de învăţare şi dezvoltării metacognitici. 
Pe scurt, îi ajută pe elevi să înveţe cum trebuie să invete. 

Motivul pentru care cerințele şi instrumentele de lucru sunt lipsite de 
conţinut specific este faptul că acestea pot fi aplicate la orice situaţie de învăţare 
sau chiar la orice situaţie de rezolvat în viaţa de zi cu zi. 

Programele FIE au fost aplicate cu succes peste tot în lume, în următoarele 
domenii: 


e Programe curative pentru copii cu nevoi speciale 

e Reabilitare cognitivă a persoanelor care au suferit leziuni cerebrale sau 
celor cu probleme psihice 

e Programe de creşterea capacităţii de învăţare a imigranţilor şi studenţilor 
aparţinând unor minorităţi culturale 

e Programe de training profesional în domeniile militar, industrial şi business 


Feuerstein a dezvoltat o versiune BASIC a programului de îmbogățire 
instrumentală pentru a fi folosit încă din copilăria mică sau în cazul adolescenților 
cu probleme de dezvoltare cognitivă. Programul a fost aplicat în America, Israel, 
Marea Britanie, Italia, India şi Japonia, în special pe copiii mici şi pe elevii cu nevoi 

speciale, în scopul de a evita identificarea acestora ca fiind copii cu nevoi speciale 
(deficienti mintali). 

Feurstein susține cü problemele de învăţare pot fi prevenite printr-o 
intervenţie timpurie, lucru demonstrat şi de către cercetările neurologice. 
Deprinderile specifice sunt mediate şi transformate în concepte de lucru care 
construiesc subsecvente de învăţare în procesul de construire al modului de gândire. 

Cercetările referitoare la ameliorarea abilităţilor cognitive sunt de mare utilitate 
practică, de aceea ele au început să treacă pe primul plan al activităţii psihologilor. 

Scopul major al folosirii programelor de îmbogăţire instrumentală este de a 
creşte flexibilitatea structurilor cognitive faţă de experiențele de învăţare. Calea 
urmată este cea a stimulării funcţiilor cognitive deficitare, prin formarea unor 
structuri de operaţii pe baza unor noţiuni şi relaţii care să faciliteze aceste operaţii. 
Pe lângă dezvoltarea capacităţii efective de rezolvare a diverselor probleme 
cognitive (cele care solicită abilităţi ca: relaţii spaţiale, memoria vizuală şi 
numerică, formarea noţiunilor, comparații, orientare spaţială, capacitatea de 
abstractizare) programul îşi fixează ca scop creşterea motivaţiei persoanei în cauză 
faţă de sarcinile cognitive. 


I1.4.3. Funcţiile cognitive deficitare 


Feuerstein (1980) face referință la funcţiile cognitive deficitare pentru a 
explica performanțele scăzute ale unui copil şi la Experienţa de İnvötare Mediată 
(Mediated Learning Experience, MLE), ca modalitate de a lucra cu acesta, în scopul 
de a corecta funcționarea defectuoasă. MLE este, de asemenea, considerată drept 
ingredientul care determină diferențele de dezvoltare cognitivă dintre oameni, 
chiar dacă aceștia trăiesc în aceleaşi condiţii de stimulare, deoarece MLE 
influențează buna funcționare cognitivă a cuiva. Prin generalizare, principiile şi 
strategiile de organizare, câştigate prin Experienţa de Învăţare Mediată sunt 
transferate în alte domenii de activitate. Astfel, se îmbunătăţeşte capacitatea 
individului de a învăţa prin expunere directă la stimuli, iar modificarea structurală 
este facilitată. Educatorul, învățătorul şi orice alt agent al educaţiei formale ar 
trebui să joace rolul de veritabil mediator, generator de modificare structurală 
cognitivă, prin valenţele formative ale disciplinelor de învățământ. Interacțiunea 
mediată depăşeşte nevoile imediate ale sarcinii de lucru, urmărind achiziţionarea 
de principii generale, concepte şi strategii care vor fi folosite dincolo de cadrul 
restrâns al problemei prezente. 

Funcţiile cognitive deficitare (F.C.D.) sunt generate de absenţa sau 
insuficienţa experienţei învăţării mediate. Publicată de Feuerstein şi Rand în 1977 

şi republicată (1979, 1980), a fost întocmită pe baza observaţiilor clinice şi a 
analizelor funcţionării individului la un nivel scăzut. 

Feuerstein a clasificat funcţiile cognitive deficitare ținând seama de cele 3 
faze ale actului mental INPUT, ELABORARE, OUTPUT. În mod obișnuit acestea 
nu apar cu necesitate separat, ele intersectându-se. 

Funcţiile cognitive deficitare, care împiedică folosirea eficientă a datelor 
culese sunt: 


a. incapacitatea sesizării faptului că există o problemă şi că ea trebuie să fie 
definită; 

b. incapacitatea distingerii datelor pertinente atunci când se defineşte o 
problemă; 

c. lipsa comportamentului de comparare spontană sau limitarea exercitării; 
individul nu resimte în mod spontan nevoia de a compara, astfel încât el 
nu reuşeşte să depăşească experienţa perceptivă imediată, descriind 
separat fiecare stimul. 

d. îngustarea câmpului mental; individul reuşeşte să cuprindă simultan doar 
un număr redus de stimuli; stimulii sunt cuprinşi succesiv sau alternativ, 
ceea ce conduce la o lipsă de coordonare şi combinare a lor; 

e. înțelegerea episodică a realităţii care poate fi definită ca o insuficientă 
orientare spre căutarea şi proiectarea de legături sau/şi de a grupa, a 
organiza şi a recapitula evenimentele; 

f. lipsa sau afectarea nevoii de evidenţă logică; formularea nepotrivită a 
motivelor care conduc spre o concluzie; insuficiența trebuintei de a 
explica un fenomen neconvenabil; 

g. lipsa interiorizării care presupune netransferarea în planul reprezentării 
mentale a elementelor prezente în plan extern şi al acţiunii în act mental; 
individul se raportează mai curând realităţii concrete decât interiorizării 
sale, ceea ce afectează reprezentarea viitorului şi realizarea unei transformări; 

h. lipsa sau diminuarea capacităţii de a defini cadrul necesar în rezolvarea 
problemei; lipsa sau afectarea comportamentului de planificare conduc la 
inexistenţa unei legături între prezentul spaţial şi temporal şi scopurile 
viitoare, a căror realizare să poată fi, în etape, anticipată; 

i. lipsa elaborării unor categorii cognitive, datorită faptului că noţiunile nu 
fac parte din vocabularul persoanei la nivel receptiv sau nu sunt 
mobilizate la nivel expresiv; această afectare dezvăluie pregnant legătura 
dintre funcţiile celor 3 faze. Afectarea constă din faptul că individul nu 
organizează datele adunate în categorii supraordonate. 

În faza de elaborare sunt necesare compararea, recapitularea, folosirea 
datelor pertinente şi stabilirea de relaţii virtuale. Corectarea acestor funcţii 
cognitive deficitare este unul dintre obiectivele importante ale programului de 
Îmbogăţire Instrumentală (P.]..). 


III. Cercetare privind dezvoltarea microoperatiilor 
gândirii la elevii cu deficiență mintală 


IIIL1.1. Premisele teoretice care stau la baza 
desfășurării cercetării 


Din punct de vedere teoretic cercetarea a avut ca puncte de reper 
următoarele teorii relevante privind dezvoltarea gândirii şi dirijarea învăţării la 
copilul deficient mintal: 


a. Teoria psihogenetică (f. Piaget) — dezvoltarea intelectuală este văzută ca o 
„succesiune stadială a evoluţiei gândirii şi caracterul operatoriu al gândirii; 

b. Constructivismul social şi zona proximei dezvoltări (L. 5. Vâgotski) - 
dezvoltarea copilului ca proces de asimilare a experientei culturale şi 
zona proximei dezvoltări ca distanţa dintre nivelul actual şi nivelul 
potenţial de dezvoltare; 

c. Teoria genetic-cognitivă şi structurală ( ]. S. Bruner) - procesare 
cunoaşterii şi învăţării la nivel actional, iconic şi verbal, 

d. Teoria modificabilităţii cognitive structurale (R. Feuerstein) - conceptul 
de „modificabilitate cognitivă structurală“: dezvoltarea este determinată 
de factori genetici şi/sau neurofiziologici, mediu înconjurător şi educaţie 
cognitivă mediată pe baza unui program special gândit pentru a favoriza 
dezvoltarea (experienţa de învăţare mediată). 


Teoriile și conceptele prezentate mai sus au constituit fundamentul teoretic 
pentru cercetarea privind dezvoltarea microoperatiilor gândirii la elevii cu 
deficiență mintală. 

Astfel, s-au elaborat o serie de probe operatorii în care s-a avut în vedere, din 
punctul de vedere al designului, testele psihogenetice operatorii — niveluri de 
dificultate diferite, care corespund anumitor stadii psihogenetice. Spre deosebire 
de testele clasice, scopul acestor probe nu e de a-i clasifica pe copii unii în raport cu 
alţii ci de-a evalua stadiul atins de inteligenţă în dezvoltarea ei. Prin itemii lor 

aceste probe evidenţiază operaţiile de care copilul este capabil deja şi cele de care 
încă nu este capabil. Probele au fost concepute ţinându-se seama de cele trei 
modalităţi distincte prin care procesează cunoașterea şi învățarea așa cum au fost 
definite de ). Bruner: nivelul actional, iconic și simbolic. Probele au presupus 
identificarea şi antrenarea în activitate a microoperaţiilor gândirii la nivel actional 
şi imagistic, apoi, pe această bază făcându-se trecerea la operarea la nivel verbal. 

Programul de dezvoltare cognitivă, realizat pe baza probelor operatorii a 
avut drept fundament teoria modificabilităţii cognitive structurale a lui R. 
Feurstain. Programul a constat în antrenarea microoperatiilor gândirii în 
activităţi de învăţare la nivel actional, iconic şi verbal. 

În realizarea programului de dezvoltare cognitivă ne-am raportat la 
contribuţia lui Feurstein din mai multe motive: 


A. Din întreaga construcţie a lui Feurstein și a discipolilor săi reiese că orice 
pas în cercetarea problematicii dezvoltării gândirii, dar şi în practica 
educațională trebuie să bazeze pe o abordare pozitivă a copilului, pe 
încrederea cadrului didactic şi cercetătorului în posibilitățile de 
dezvoltare a unor modalităţi de funcţionare, altele decât cele utilizate 
obişnuit de către copil. De altfel medierea sentimentului de competentă, 
interiorizarea acestuia la copil se află printre cele şase criterii ale 
intervenţiei mediate. Feuerstein şi discipolii recomandă ca sarcinile 
structurate într-un mod care asigură îndeplinirea lor cu succes să fie 
însoțite de interpretarea celui mai mic semn de succes ca o creştere a 
competenţei mediatului. Subliniază că, pentru întărirea încrederii 
mediatului în competenţa proprie, mediatorul trebuie să îi atragă atenţia 
asupra elementelor din conduita personală, care i-au favorizat găsirea 
soluţiei corecte. 

B. Feuerstein operationalizeazi conceptul de mediere (de influență 
educativă dirijată care asigură depăşirea previzibilului şi tinde spre 
,modificabilitate cognitivă structurală” care semnifică o realitate, ce se 
depărtează considerabil de cursul neinfluentat al dezvoltării 
individului), prin numeroase exemple şi instrumente de lucru adaptate 
elevului cu handicap de intelect. 

C. Conceptul de hartă cognitivă şi elementele componente propuse - cei 
şapte parametri deschid o nouă direcţie de proiectare a lecţiei pornind 
de la obiective și a proiectelor de intervenţie educativă personalizată, 
întrucât organizează şi accentuează latura formativă şi atenționează 
asupra centrării pe elev prin flexibilizarea demersului. 

Prin programul de dezvoltare cognitivă am încercat să lărgim „zona 
proximei dezvoltări“ a copilului, altfel spus, să depășim nivelul actual al 
dezvoltării, reprezentat de ceea ce copilul este capabil să facă singur, încercând să 
atingem maximul potenţialului lui cognitiv, chiar dacă uneori sarcinile de 
învățare depăşesc nivelul de dezvoltare al copilului. 


IIL.1.2. Obiectivele cercetării 


1. Precizarea succesiunii temporale a microoperatiilor gândirii în funcţie de 
vârsta elevilor și gradul de deficiență mintală în procesul de rezolvare de 
probleme la nivel actional, iconic şi verbal; 

2. Determinarea gradului de utilizare a microoperatiilor gândirii la nivel actional, 
iconic şi verbal în rezolvarea de probleme la elevii cu deficiență mintală. 

3. Elaborarea şi testarea unui program de dezvoltare cognitivă a copiilor cu 
deficiență mintală, prin antrenarea succesivă a microoperatiilor gândirii 
(accesibile copilului, din punct de vedere al vârstei şi gradului de deficiență) la 
nivel actional, iconic și verbal. 

5. Formularea unor propuneri cu privire la accentuarea laturii formative a procesului 
de învățământ prin specificarea expresă în modulele curriculare a activităților 
prin care se trece de la asimilare la acomodare în învățarea cognitivă. 


II[.1.3. Tpotezele cercetării 


Cercetarea constatativă 

[.1. Prezumăm că posibilitatea de rezolvare a unei probleme de către elevii 
de o anumită vârstă, utilizând o anumită microoperatie a gândirii este diferită în 
funcție de nivelul actional, cel iconic şi cel verbal pe care-l presupune problema. 

[.2. Prezumăm că diferă vârsta elevilor, vârstă la care fiecare dintre 
microoperaţiile gândirii devine funcțională. 


Cercetarea experimentală 

Se prezumă că, în condiţiile unui antrenament cognitiv aplicat sistematic la 
nivelul microoperatiilor gândirii, prin procesarea succesivă a informațiilor la 
nivel actional, iconic şi verbal se va produce un progres semnificativ în ceea ce 
privește performanțele elevilor cu deficiență mintală în rezolvarea de probleme. 

[][.1.4. Descrierea eşantionului 


Orice cercetare se confruntă cu o imposibilitate practică, cea de a interoga 
individual toți membrii unei populaţii de interes, şi cu o posibilitate practică, care 
este cea de a descrie întregul prin parte. Această posibilitate de a descrie totul 
prin parte rezultă din aplicarea tehnicilor de eşantionaj: tehnicile probabiliste şi 
tehnicile non-probabiliste. Prin definiţie eşantionarea urmăreşte realizarea unei 
cercetări reprezentative prin studierea unei părţi din întreaga populaţie sau din 
întreg ansamblul care îl interesează pe cercetător. 

Există patru tehnici care permit precizarea probabilității de a include 
fiecare dintre elementele populaţiei în eşantion: 

1. Eşantionarea aleatoare simplă - eşantionarea aleatoare simplă constituie 
tehnica principală de eşantionare probabilistică. Atunci când se aplică această 
tehnică, fiecare individ are nu numai o şansă cunoscută, dar şi o şansă egală 
de a fi ales pentru a face parte din eşantion. Această tehnică seamănă cu cea a 
tragerii la loterie, a cărei caracteristică este că extragerea unui element trebuie 
să fie independentă de extragerea unui alt element ce aparţine populaţiei. 

2. Eşantionarea sistematică - tehnica de eşantionare sistematică este mai simplă 
decât cea a eşantionării aleatorii simple. Ea constă din a alege indivizii la 
intervale fixe într-o listă. Numai primul individ este ales la întâmplare. În 
acest tip de eşantionare nu există independenţa extragerilor pentru că primul 
individ ales determină alegerea restului. 

3. Eşantionarea cluster - eşantionarea cluster constă, într-un prim moment, în a 
alege sau a extrage la întâmplare grupuri de persoane şi nu de indivizi. Apoi, 
se supune analizei fie ansamblul acestor clustere fie o parte (un eşantion) din 
indivizii care le compun. Acest al doilea procedeu este numit „eşantionarea în 
a doua etapă”. Se poate de asemeni ajunge la a treia etapă. 

4. Eşantionarea stratificată - eşantionarea stratificată este tehnica de eşantionare 
cea mai rafinată. Ea constă în a împărţi populaţia studiată în sub-populatii 
numite straturi, apoi să extragem aleator un eşantion în fiecare din aceste 
straturi, ansamblul de eşantioane alese astfel constituind eşantionul final care 
va fi supus analizei. Această diviziune a populaţiei în straturi poate să se 
bazeze pe unul sau mai multe criterii. Odată ce este stabilit ansamblul 
straturilor, se realizează o eşantionare aleatoare simplă în fiecare strat şi aceste 
sub-grupuri de eşantioane sunt apoi reunite pentru a forma eşantionul global. 
Tehnica permite de asemeni să se constituie un eşantion non-proportional, 
ceea ce semnifică că un sub-grup va fi supra-reprezentat. 

În ceea ce priveşte cercetarea de faţă, am ales eşantionarea randomizată 
multistadial (cluster). Selecţia elementelor se face indirect, prin intermediul selecţiei 
grupurilor de care aparţin acestea. Utilizând această modalitate de selecţie, 
eşantionul obținut nu este alcătuit din elemente individuale, ci din agregate, clusteri, 
grupări de elemente în conformitate cu un cadru de eşantionare corespunzător. 

Astfel eşantionul a fost alcătuit din 220 de elevi cu deficiență mintală de 
diferite grade înscrişi la grădiniţă şi în clasele I-X, din Școala Speciala nr.11 
„Constantin Păunescu” din București: 

- Grădiniţă: 35 de copii cu vârste între 3 şi 8 ani; 

- Clasele I-IV: 77 elevi cu vârste intre 8 şi 13 ani, 

- Clasele V-VIII: 86 elevi cu vârste între 13 şi 18 ani; 

- Clasele IX-X: 22 elevi cu vârste între 18 şi 22 ani 


Tabel 1. Distribuţiile de frecvenţă a eşantionului în funcție de sex 
Distribuţia pe sexe 


Frequency Percent Valid Percent  Cumulative 
Percent 
Valid F 67 30,5 30,5 30,5 
M 153 69,5 69,5 100,0 
Total 220 100,0 100,0 


67; 30,5% 


ui M 
ME 

Figura 1. Distribuţia pe sexe a copiilor incluși în eșantion 

Tabel 2. Descrierea statistică a eşantionului în funcţie de vârstă 


N Valid 220 

Missing, 0 
Mean 11,66 
Median 12,00 
Mode ib 
Std. Deviation 3,477 
Variance 12,087 
Range 15 
Minimum 4 
Maximum 19 
Sum 2566 


Tabel 3. Distribuţiile de frecvenţă a vârstelor exprimate in ani 


Valid 


19 
Total 


Frequency Percent Valid 
Percent 

3 1,4 1,4 

6 2,7 2,7 

11 5,0 5,0 

11 5,0 5,0 

15 6,8 6,8 

IA 2 77 

20 9,1 əlil 

15 6,8 6,8 

27 12,3 12;3 

19 8,6 8,6 

18 8,2 8,2 

30 13,6 13,6 

14 6,4 6,4 

8 3,6 3,6 

4 1,8 1,8 

2 os) ar) 

220 100,0 100,0 


Cumulative 
Percent 
1,4 

4,1 

9,1 

14,1 
20,9 
28,6 
37,7 
44,5 
56,8 
65,5 
73,6 
87,3 
93,6 
97,3 
99,1 
100,0 


Elevii şi preşcolarii incluşi in studiu au varstele situate intre 4 şi 19 ani iar cei mai 
multi dintre ei prezintă pe lângă deficienta primară şi o serie de deficienţe asociate. 


[1[.1.5. Metode și instrumente de cercetare 


Experimentul: metoda experimentală se utilizează pentru a izola sau a 
delimita un proces ori o caracteristică psihică, pentru a stabili trăsăturile sale 
specifice prin construcţia unei situaţii artificiale. În lucrarea de față am folosit atât 
experimentul constatativ, urmărind consemnarea situaţiei existente la un 


DEZVOLTAREA COGNITIVA LA COPIII CU DEFICIENTA MINTALA 85 


moment dat cât şi formativ, urmărind introducerea unor factori de progres în 
vederea îmbunătăţirii performanţelor elevilor cu deficiență mintală 

Testul psihologic este o probă relativ scurtă care permite cercetătorului 
strângerea unor informaţii obiective despre subiect, pe baza cărora să se poată 
diagnostica nivelul dezvoltării capacităţilor măsurate şi formula un pronostic 
asupra evoluţiei lui ulterioare. Testele folosite în cercetare au vizat măsurarea 
capacităților cognitive și a nivelului de dezvoltare ale a elevilor implicați în studiu. 

Analiza statistică a fost necesară pentru prelucrarea datelor în vederea 
identificării relaţiilor dintre variabilele studiului. 

Corelatia: scopul studiilor corelationale este acela de a măsura şi a 
determina modul de asociere, de covariatie a unor însuşiri psihice. În cadrul 
acestui studiu am putut determina şi identifica relaţiile predictive prin măsurări 
sau evaluări ale covariantei între variabile, aşa cum evoluează ea în mod natural. 

Fişe de progres au fost folosite pentru a putea pune în evidenţă progresul 
școlar individual al elevilor cu deficiență mintală incluși în experiment după 
parcurgerea programului de dezvoltare cognitivă. 

Studiul de caz a fost utilizat pentru a ilustra diversitatea individuală a 
elevilor cu deficiență mintală din grupul experimental și progresul realizat în 
urma parcurgerii programului de dezvoltare cognitivă. 

Probele au fost alese ținându-se cont, pe de o parte, de obiectivele care au ghidat 
cercetarea de faţă, iar, pe de altă parte, de ipotezele care urmează a fi verificate. 

Bateria de probe a cuprins: 


1. Pentru testarea inteligenţei: 

Matricile Progresive Raven Color formează o probă perceptivă neverbală 
utilizată pentru examinarea inteligenţei generale. İn 1947 ).C. Raven construieşte 
„Matricele Progresive Colorate” (The Coloured Progresive Matrices, set A, Ab 
and B), publicate în 1949, revizuite în 1956, destinate examinării inteligenţei 
generale a copiilor (între 5 ani şi jumătate şi 11 ani) şi bătrânilor (între 65 şi 85 de 
ani). Rezolvarea corectă a celor 36 de itemi presupune înţelegerea structurii 
modelului (a Gestaltului), descoperirea principiilor de aranjare a figurilor în 
interiorul modelului şi evaluarea gradului în care una dintre cele 6, respectiv 8 
figuri particulare, aşezate sub model, ar putea completa lacune din model. Testul 
MP (c) constă din trei serii (A, Ab şi B) de câte 12 matrici. Seriile A şi B din proba 
MP colorat şi necolorat sunt identice, cu excepţia că seriile A şi B din MP (c) sunt 
prezentate pe un fond colorat. Seria Ab nu are corespondent în testul MP Standard. 
Fiecare matrice este formată dintr-o figură sau o succesiune de figuri abstracte. În 
colţul din dreapta jos lipseşte un fragment, sau unul din elementele componente 

ale matricei. Segmentul care lipseşte este dat, între alte desene, mai mult sau mai 
puţin asemănătoare, în partea de jos a foii, subiectul trebuind să-l indice. 

Probele din cadrul unei serii sunt de dificultate crescândă, dar ele se 
rezolvă pe baza aceluiaşi principiu (aceloraşi principii), pe care subiectul trebuie 
să-l (să le) descopere. 

Datorită faptului că rezolvarea primelor probe este deosebit de uşoară, 
subiectul înțelege sarcina cu o instrucţie prealabilă minimă şi-şi exersează tehnica 
de rezolvare în însuşi cursul parcurgerii probelor. 

Pentru ca proba să fie mai atractivă şi să menţină atenţia copiilor, figurile 
sunt desenate pe un fond viu colorat. În plus, în afară de prezentarea testului sub 
formă de caiet (obiectul studiului de faţă) s-a creat o variantă în care sarcina apare 
mai clară, deoarece matricea este dată sub forma unei planşete, iar piesele, între 
care se găseşte cea adevărată, sunt mobile, completarea având loc în mod practic. 

Testul Raven examinează deci spiritul de observaţie, capacitatea de a 
desprinde, dintr-o structură, relaţiile implicite, capacitatea de a menţine pe plan 
mintal informaţiile descoperite (memoria de scurtă durată) şi abilitatea de a 
opera cu ele, în mod simultan, pe mai multe planuri. Proba Raven, deci, este prin 
excelenţă intelectuală, evidențiind şi trăsături dinamice, temperamentale şi 
motivationale ale personalității. 


Testul Goodenough Goodenough a stabilit 51 de itemi conform cărora 
poate fi cotat desenul omuletului, totalul obţinut servind drept bază pentru 
constituirea unei scale de dezvoltare. Printre criticile aduse acestei variante de 
cotare, cea mai importantă se referă la faptul că sunt privilegiați copiii minutioşi, 
cei care execută desenul cu multe detalii. 

Pentru alcătuirea prezentei scale a fost reţinut un număr foarte mare de 
semne particulare ale desenelor provenite de la eşantionul de etalonare 
(aproximativ două sute de semne), pentru care s-a calculat frecvența de apariţie 
în funcţie de vârsta subiecţilor. În acest fel au putut fi stabilite următoarele 
categorii de semne: 

1. Un mare număr de semne care apar sporadic la toate vârstele şi a căror 
frecvenţă de apariţie nu se ridică la un nivel semnificativ şi nici nu se menţine la 
acelaşi nivel. Aceste semne au fost denumite semne sporadice. 

2. Semne ale căror frecvenţă de apariţie creşte constant odată cu vârsta, 
atingând un nivel semnificativ (fixat arbitrar la 75% din subiecţii celor două 
populaţii, masculine şi feminine) şi se menţine la acest nivel. Aceste semne au 
fost denumite senine evolutive. 

Pentru constituirea „Scalei de maturitate” au fost reținute numai „semnele 
evolutive”. Au fost excluse din scală semnele dificil de apreciat (cotarea lor a 
variat în funcţie de examinator). Astfel că în final au fost reţinuţi 70 de itemi. 

Pentru a scoate în evidenţă importanţa pe care o acordă subiecţii unor 
aspecte distincte în reprezentarea omuletului, scala globală a fost subdivizată în 
trei scale parţiale: 

1. Scala ,capul”, care cuprinde 23 de itemi; 

2. Scala „schema corporală”, care cuprinde 33 de itemi; 

3. Scala ,imbrücüminte”, care cuprinde 14 itemi. 

A patra scală nu constituie o scală distinctă, pentru că itemii corespunzători 
figurează în celelalte trei scale parţiale şi se referă la folosirea culorii. 


Pentru evaluarea performanțelor la nivelul microoperatiilor gândirii un 
set de probe operatorii — verbale şi un set de probe non-verbale (imagini) 
elaborate de către experimentator. 

În realizarea probelor operatorii s-a avut în vedere, din punctul de vedere 
al designului, testele psihogenetice operatorii — niveluri de dificultate diferite, care 
corespund anumitor stadii psihogenetice. Spre deosebire de testele clasice, scopul 
acestor probe nu e de a-i clasifica pe copii unii în raport cu alţii ci de-a evalua stadiul 
atins de inteligenţă în dezvoltarea ei. Prin itemii lor aceste probe evidenţiază 
operaţiile de care copilul este capabil deja şi cele de care încă nu este capabil. 

Probele operatorii au drept punct de plecare „Bateria experimentală 
privind nivelul de dezvoltare intelectuală a copiilor de 6-10 ani“ publicată în 1974 
de Institutul de Ştiinţe Sociale şi Politice şi „Fişe de dezvoltare a vorbirii şi 
gândirii“, elaborate de Creţu Verginia şi publicate de Ministerul Educaţiei 
Naţionale, Oficiul pentru Mijloace de Învăţământ, 1994. 

Compoziţia probelor, ca set de indicatori specifici, construiți ca atare pentru 
demersul practic al aprecierii, comportă o funcţie diagnostică de cunoaştere relativ 
precisă a nivelului la care se află copilul. Evaluarea are şi caracter pronostic, ne poate 
indica posibilităţile prospective, adică perspectivele dezvoltării copilului prin cotele 
pe care le poate realiza în demersul său evolutiv. Prin compararea în timp a 
propriilor performanţe ale copilului putem evidenția progresul realizat de la o etapă 
la alta. Toate aceste funcţii evaluative ne conduc spre componenta formativă care 
urmăreşte optimizarea şi perfecţionarea activităţii instructiv-educative. Prin 
evaluarea formativă, se stabileşte nivelul actual al dezvoltării, dar şi anticiparea 
„zonei proximei dezvoltări“ a copilului, adică explorează nu numai acel nivel la care 
copilul poate face faţă singur, ci şi capacităţile sale de învăţare în condiţiile acordării 
unui ajutor în desfăşurarea evaluării. 

Probele presupun identificarea şi antrenarea în activitate a microoperatiilor 
gândirii la nivel actional şi imagistic, apoi, pe această bază se poate face trecerea 
la operarea la nivel verbal. Succesiunea în activitate a celor trei nivele de 
structurare a informaţiei este necesară, pe de o parte pentru asigurarea antrenării 
microoperafiilor gândirii într-un context corespunzător profilului psihologic al 
vârstei şi al copilului cu deficiență mintală, iar pe de altă parte pentru a crea 
treptele necesare interiorizării acțiunilor concrete. 

Probele cuprind itemi care urmăresc identificarea, compararea, clasificarea, 
corespondențe etc. şi sunt administrate în succesiune, de la cele mai uşoare la cele 
mai grele. Examinarea trebuie realizată în condiţii identice pentru toţi copii, cu 
fiecare copil în parte, pentru a se putea vedea în ce măsură sunt receptivi la 
ajutorul dat de către examinator (pentru identificarea zonei proximei dezvoltări). 

În administrarea probelor cu operatori logici se porneşte în principal de la 
ideea identificării zonei proximei dezvoltări cu cât mai mare acuratețe. Într-o 
primă fază copiii sunt solicitati să răspundă la probele actionale. Dacă răspund 
corect la itemii din categoriile incluse, proba este administrată în continuare. 


IIL1.6. Designul cercetării 


Cercetarea s-a desfășurat pe parcursul anilor școlari 2011-2013 la Școala 
Gimnazială Specială „Constantin Păunescu ” din București. 

Într-o primă fază preșcolarii şi elevii au fost testati prin intermediul 
Matricilor Progresive Raven Color şi a testului Goodenough pentru măsurarea 
inteligenței generale. Testul Goodenough a fost folosit ca instrument 
complementar pentru măsurarea coeficientului de inteligență datorită faptului 
că, în cazul preşcolarilor cu deficiență mintală dar şi a elevilor cu deficiență gravă 
și profundă, la aplicarea Matricilor Progresive Raven nu se obţin răspunsuri sau 
aceste răspunsuri sunt date la întâmplare. 

În a doua etapă a cercetării am trecut la testarea valabilităţii ipotezelor 
formulate. 

Pentru testa valabilitatea ipotezelor cercetării constatative am evaluat copiii 
cu deficiență mintală din eşantion prin intermediul probelor cu microoperatii ale 
gândirii. Aceste probe presupun identificarea şi antrenarea în activitate a 
microoperaliilor gândirii la nivel actional şi imagistic, apoi, pe această bază se 
face trecerea la operarea la nivel verbal. În următoarea etapă a cercetării, pentru a 
testa prima ipoteză a cercetării experimentale, am trecut la alcătuirea grupului 
experimental și al grupului de control. Acestea au cuprins câte 47 de elevi cu 


DEZVOLTAREA COGNITIVA LA COPIII CU DEFICIENTA MINTALA 89 


vârste de la 4 la 19 ani și fost alcătuite ținându-se seama de coeficientul de 
inteligenţă, astfel încât grupurile să aibă un profil asemănător. 

După ce s-a făcut evaluarea inițială am desfășurat împreună cu elevii din 
grupul experimental un program intensiv de antrenament cognitiv. Acest 
program s-a desfășurat în grupe de 2-3 copii cu caracteristici de vârsta şi 
dezvoltare intelectuală asemănătoare pe parcursul anului școlar 2011-2012 și 
parţial anul 2013. Programul de antrenament cognitiv a constat în exerciţii de 
seriere, comparare, clasificare etc., realizate folosindu-se o gamă variată de 
mijloace: obiecte concrete, figurine, imagini, procedee verbale dar și calculatorul, 
prin intermediul unor programe dedicate. Funcţiile cognitive deficitare (F.C.D.) 
aşa cum au fost definite şi sistematizate de Feurstein, au direcționat alegerea atât 
a microoperatiilor gândirii cât şi a problemelor, jocurilor etc. Fiecare elev implicat 
în program a parcurs cel puţin o ședință săptămânal. 

După parcurgerea programului de antrenament cognitiv elevii din grupul 
de control și grupul experimental au fost testati din nou folosindu-se aceleași 
probe cu operatori logici. 

De asemenea, evoluția elevilor cu deficiență mintală din grupul experimental a 
fost evaluată și prin intermediul unor studii de caz. 

Toate rezultatele obţinute au fost prelucrate statistic cu ajutorul 
programului IBM SPSS Statistics 20 şi analizate atât cantitativ, cât şi calitativ. 


IIT.2.Analiza şi interpretarea rezultatelor la probele aplicate 


[1].2.1. Rezultate teste de inteligenţă 


În testarea inteligenţei s-au folosit două teste deoarece nu toţi copiii au 
putut fi testati doar prin intermediul Matricelor progresive Raven, astfel o parte 
din copiii din eșantion au fost evaluati și prin intermediul Testului Goodenough. 

Caracterizarea statistică a întregului lot este următoarea: 


Tabel 4. Descrierea statistică a rezultatelor obținute la testele de inteligență 


Statistics 

QI 

N Valid 220 
Missing 0 

Mean 49,40 


Std. Error of Mean ,817 
Median 48,00 

Mode 45 

Std. Deviation 12,120 
Variance 146,900 
Range 60 
Minimum 30 
Maximum 90 

Sum 10869 


Histogram 


Mean = 49,4 

Figura 1. Reprezentarea grafică a distributiilor de frecvenţă la testele de inteligență 


În fig. 2 se poate constata că la nivelul întregului lot există o distribuţie 
normală a rezultatelor, deşi datorită distanţei foarte mari dintre limita superioară 
a curbei şi cea inferioară se obține o abatere standard de 12,12. Oricum, chiar Şi în 
acest caz este respectată regula de aur a acestui tip de prelucrare statistică şi 
anume că media aritmetică să fie mai mare decât abaterea standard, condiţie care 
este îndeplinită: 49,2 > 11,12. 

IIL2.2. Cercetare constatativă privind microoperatiile gândirii 
la elevii cu deficiență mintală 


Obiectivele cercetării constatative au fost: 


1. Precizarea succesiunii temporale a microoperatiilor gândirii în funcție de 
vârsta elevilor și gradul de deficiență mintală în procesul de rezolvare de 
probleme la nivel actional, iconic şi verbal, 

2. Determinarea gradului de utilizare a microoperatiilor gandirii la nivel actional, 
iconic şi verbal în rezolvarea de probleme la elevii cu deficiență mintală. 


Ipotezele pentru cercetarea constativă au fost următoarele: 


11. Prezumăm că posibilitatea de rezolvare a unei probleme de către elevii de o 
anumită vârstă, utilizând o anumită microoperatie a gândirii este diferită în 
funcţie de nivelul actional, cel iconic şi cel verbal pe care-l presupune 
problema. 

1.2. Prezumăm că diferă vârsta elevilor, vârstă la care fiecare dintre 
microoperatiile gândirii devine funcțională. 


Cercetarea constatativă s-a desfășurat pe parcursul anului 2012 și s-au 
folosit următoarele instrumente: 


- pentru evaluarea performanţelor la nivelul microoperatiilor gândirii: un 
set de probe operatorii verbale şi un set de probe non-verbale (imagini) 
elaborate de către experimentator; 

- pentru realizarea analizei statistice s-a folosit programul SPSS. 


Pentru confirmarea/infirmarea ipotezelor am evaluat prin intermediul unor 
probe special concepute/selectate rezolvarea unei anumite probleme prin apelul 
la o microoperatie a gândirii. În primul rând, fiecărui elev i s-au propus pe rând 
probleme care antrenau rezolvarea problemei în planul acţional. De exemplu 
stabilirea de asemănări și deosebiri între frunzele a doi arbori diferiți sau între 
iarbă, un arbust şi un arbore pe baza unor observații în natură; sau potrivirea 
unor fragmente într-un joc de tip puzzle; sau potrivirea unor forme geometrice 
din trusa Dienes. Apoi s-au propus pe rând probleme formulate pe baza unor 
imagini; cerința următoare a fost de rezolvare a unei probleme care solicită 
aceeaşi microoperatie formulată în plan verbal. S-a testat utilizarea a tuturor 


92 VIOREL AGHEANA 


microoperaţiilor, a căror funcționalitate a fost studiată în cercetare. S-a asigurat 
un conținut accesibil elevilor din punct de vedere al informaţiei. 

Rezultatele obţinute la probelele cu microoperaţiile gândirii sunt 
reprezentate grafic astfel, în funcţie de vârsta subiecţilor: 

Figura 2. Reprezentarea grafică a rezultatele elevilor la proba de identificari 


Remarcăm decalajul de performanţă la nivelul verbal pentru proba 
„identificări”. Acest decalaj este recuperat odată cu înaintarea în vârstă a elevilor, 
astfel încât la nivelul vârstei de 10 ani răspunsurile la probele verbale sunt la 
același nivel cu răspunsurile la probele actionale şi iconice. 

Figura 3. Reprezentarea grafică a rezultatele elevilor la proba de seriere 

La proba de seriere am constatat că decalajul dintre planul actional și cel 
iconic este minim. Putem afirma că în momentul în care copilul este capabil să 
opereze cu obiectele la nivel actional el poate face același lucru şi la nivel iconic, 
deci folosind reprezentări ale acestora. În schimb, decalajul dintre planul actional 
și iconic și planul verbal se menţine indiferent de vârsta subiecților. 


ASEMĂNĂRI 

Figura 4. Reprezentarea grafică a rezultatele elevilor la proba asemănări 


Performanţele la această probă sunt semnificativ mai reduse, indiferent de 
vârsta subiecţilor. Există un progres lent până în jurul vârstei de 9 ani, când apare 
un adevărat salt în ceea ce priveşte performanţele la această probă. În continuare 
se menţine decalajul dintre planul actional și iconic şi planul verbal. 


DEOSEBIRI 

Figura 5. Reprezentarea grafică a rezultatele elevilor la proba deosebiri 

Spre deosebire de proba anterioară, performanţele elevilor sunt mai bune și 
se manifestă mai de timpuriu, ceea ce confirmă cercetări anterioare care arată că 
deosebirile sunt mai ușor de surprins decât asemănările. 


CLASIFICĂRI 

Figura 6. Reprezentarea grafică a rezultatele elevilor la proba clasificări 


La această probă se observă creşterea continuă a performanţelor, 
atingându-se un maxim în jurul vârstei de 16 ani. Se menţine decalajul dintre 
planurile actional şi iconic şi planul verbal 

Figura 7. Reprezentarea grafică a rezultatele elevilor la proba corespondente 

Pentru proba corespondențe constatăm o distribuţie similară cu celelalte 
probe: o creștere care își atinge un maxim la vârsta de 16 ani, urmată de o scădere a 
performanţelor până la vârsta de 19 ani, însoțită de un decalaj pentru planul verbal. 

În cercetarea de față am presupus că posibilitatea de rezolvare a unei 
probleme de către elevii de o anumită vârstă, utilizând o anumită microoperatie a 
gândirii este diferită în funcţie de nivelul actional, cel iconic și cel verbal pe care-l 
presupune problema. Din analiza datelor obținute putem afirma că ipoteza a fost 
confirmată. Din cercetare reiese următoarele: până la vârsta de 10 ani, 
identificările sunt greu de realizat, în plan verbal (de exemplu după caracteristici 
fizice a unei persoane cunoscute); şi în ceea ce privește stabilirea asemănărilor, 
există un progres lent până în jurul vârstei de 9 ani, când apare un adevărat salt 
în ceea ce privește performanţele la această probă, dar mai ales în plan actional și 
iconic; la proba de seriere în ordine crescătoare sau descrescătoare decalajul 
dintre planul actional și cel iconic este minim - în momentul în care copilul este 
capabil să opereze cu obiectele la nivel actional el poate face același lucru și la 
nivel iconic, deci folosind reprezentări ale acestora, rezolvarea majorităţii 
problemelor în plan verbal fiind practic nerealizabilă; folosirea microoperatiei - 
corespondenţă termen cu termen probe: se face lent cu o creștere care își atinge 
un maxim la vârsta de 16 ani, urmată de o scădere a performanţelor până la 
vârsta de 19 ani, însoţită de un decalaj pentru planul verbal. 

Rezultatele cercetării sunt importante în planul educaţional, deoarece 
indică nivelul de dezvoltare a microperatiilor gândirii la elevii integrați în școala 
specială, în momentul actual, şi directioneazü cadrul didactic în conceperea 
laturii formative a procesului de învățământ. 


xxx 


A doua ipoteză a cercetării constatative a fost următoarea: „Prezumăm că 
diferă vârsta elevilor, vârstă la care fiecare dintre microoperațiile gândirii devine 
funcțională.” 

Ipoteza nr. 2 a fost confirmată parţial. Din analiza datelor obținute, am 
constatat că deși există un decalaj între rezultatele la probele actionale și cele 
iconice, acesta este minim, astfel încât, putem afirma că în momentul în care 
copilul este capabil opereze cu obiectele la nivel actional, el poate face același 
lucru și la nivel iconic, deci folosind reprezentări ale obiectelor ş.a.. În schimb, 
decalajul dintre planurile actional şi iconic și planul verbal este semnificativ şi se 
menţine indiferent de vârsta subiecţilor. 

Elevii cu deficiență mintală, deşi sunt capabili să opereze cu obiecte, 
fenomene concrete sau reprezentări ale acestora în imagini, au mari dificultăți în a 

rezolva aceleaşi probleme care solicită aceeaşi microoperatie, dar sunt formulate 
numai în plan verbal. Considerăm că acest fapt se datorează insuficientei 
continuități între planul actional, iconic şi verbal în propunerea și rezolvarea 
aceluiaşi tip de probleme, dat fiind faptul că elementele comune pe care copiii cu 
deficiență mintală le desprind în procesul de generalizare sunt strâns legate de 
experienţa senzorială. O explicaţie o putem găsi și în plan didactic; nu se cere 
tuturor cadrelor didactice să definească obiectivele operaţionale ale lectiei care 
presupun nu numai centrarea pe elev, ci şi (dar nu numai) precizarea condiţiilor 
de realizare. În acest moment-cheie al procesului de predare — invütare-evaluare 
ar trebui să fie examinată continuitatea actional-iconic-verbal. lar formularea 
unei probleme numai în plan verbal să se întâmple numai atunci când copilul are 
suficiente reprezentări despre elementele care se interrelaționează și au formate 
schemele de acțiune exterioare care urmează să fie interiorizate. În diferite cazuri, 
în procesul de învăţământ se trece prea devreme la probleme formulate verbal, 
fără a parcurge recursul la planul actional şi iconic. Aceasta se datorează faptului 
că, o parte din copiii cu handicap mintal nu au memoria mecanică afectată și, 
astfel, în vocabularul lor activ au cuvintele corespunzătoare unei noţiuni, inclusiv 
unele din integratoarele superioare. Dar aceste cuvinte nu s-au transformat în 
noțiuni, ci rămân nişte „etichete verbale”. Copilul cu deficiență mintală nu ajunge 
singur la abstragerea și generalizarea notelor esenţiale ale unei noțiuni, dar poate 
fi îndrumat spre conştientizarea lor prin probleme în plan actional şi iconic care 
să pregătească interiorizarea schemelor şi rezolutivitatea în plan verbal. 


111.2.3. Cercetare experimentală privind microoperatiile 
gândirii la elevii cu deficiență mintală 


Prima ipoteză a cercetării experimentale a fost următoarea: 

„Se prezumü că în condițiile unui antrenament cognitiv aplicat sistematic la 
nivelul microoperafitlor gândirii se va produce un progres semnificativ în ceea ce priveşte 
performanţele elevilor cu deficiență mintală în rezolvarea de probleme.” 


Pentru început am trecut la alcătuirea grupului experimental şi al grupului 
de control. Acestea au cuprins câte 47 de elevi cu vârste de la 4 la 19 ani şi fost 
alcătuite ținându-se seama de coeficientul de inteligenţă, astfel încât grupurile să 
aibă un profil asemănător. 

Pentru început am selectat rezultatele obţinute de elevii din grupul 
experimental şi grupul de control la probele operatorii. 

Rezultatele la evaluarea iniţială la grupul de control se prezintă astfel: 

Figura 9. Rezultatele medii obţinute de elevii din grupul de control la 
probele operatorii - evaluarea inițială 


La evaluarea iniţială elevii din grupul experimental au obținut următoarele 
rezultate: 

Figura 8. Rezultatele medii obținute de elevii din grupul experimental la probele 
operatorii — evaluarea inițială 

După ce s-a făcut evaluarea iniţială am desfăşurat împreună cu elevii din 
grupul experimental un program intensiv de antrenament cognitiv. Programul de 
dezvoltare cognitivă a fost realizat pe baza probelor operatorii, având ca fundament 
teoria modificabilitatii cognitive structurale a lui R. Feurstein. Funcţiile cognitive 
deficitare (F.C.D.) aşa cum au fost definite şi sistematizate de Feurstein, au 
direcționat alegerea atât a microoperatiilor gândirii cât şi a problemelor, jocurilor etc. 
Programul propus se refera la următoarele microoperatii ale gândirii: identificarea, 
serierea, asemănarea, deosebirea, clasificarea şi corespondentele şi marchează 
drumul copiilor cu deficiență mintală spre rezolvarea unor probleme accesibile 
nivelului lor de dezvoltare. 

Programul a constat în antrenarea microoperatiilor gândirii în activităţi de 
învăţare la nivel actional, iconic şi verbal, folosindu-se, deci, cele trei modalităţi 
distincte prin care se asigură eficienţa instruirii în concepția lui Jerome Bruner. 
Prin programul de dezvoltare cognitivă am încercat să lărgim „zona proximei 
dezvoltări“ a copilului, altfel spus, să depășim nivelul actual al dezvoltării, 
reprezentat de ceea ce copilul este capabil să facă singur, încercând să atingem 
maximul potențialului lui cognitiv, printr-un sprijin fundamentat științific 
orientat spre rezolvarea sarcinilor de învăţare care marchează trecerea în zona 
proximei dezvoltări. 

De asemenea, am avut în vedere medierea sentimentului de competenţă pentru 
ca elevul cu deficiență mintală să trăiască sentimentul reconfortant al competenţei sale. 
Sentimentul de competenţă a fost asigurat printr-o dublă intervenţie: 

- sarcini structurate într-un mod care asigură îndeplinirea lor cu succes; 

- interpretare a celui mai mic semn de succes ca pe o creştere a competenţei 

mediatului. 

Copiilor cu deficiență mintală din grupul experimental li s-a atras permanent 
atenţia asupra elementelor din conduita personală, care le-au favorizat găsirea 
soluției corecte, pentru întărirea încrederii în competența proprie. 


[11.2.4. Programul de dezvoltare cognitivă 


Procesul de învățământ dintr-o şcoală specială trebuie să vizeze, pe lângă 
componenta instructiv educativă şi o componentă compensator - recuperatorie. 
Prin conţinutul lui, programul de dezvoltare cognitivă propus de noi are rolul de 
a conduce într-o modalitate coerentă la structurarea proceselor de cunoaştere, 
pomindu-se de la microoperatiile gândirii, urmărind formarea unor tehnici 
elementare de muncă intelectuală astfel încât să răspundă cerinţelor individuale 

de dezvoltare și are ca scop final creșterea capacităţii copilului cu deficiență 
mintală de a răspunde adecvat la un mediu în continuă schimbare. 

Obiectivul general este compensarea întârzierilor de la nivelul proceselor 
cognitive prin dezvoltarea microoperatiilor gândirii astfel încât elevul cu 
deficiență mintală să atingă maximul de potenţial 

Programul de dezvoltare cognitivă a fost realizat pe baza probelor operatorii, 
având ca fundament teoria modificabilităţii cognitive structurale a lui R. Feurstain. 

Programul de dezvoltare cognitivă presupune identificarea şi antrenarea în 
activitate a microoperatiilor gândirii la nivel actional şi imagistic, apoi, pe această 
bază se poate face trecerea la operarea la nivel verbal. Succesiunea în activitate a 
celor trei nivele de structurare a informaţiei este necesară, pe de o parte pentru 
asigurarea antrenării microoperatiilor gândirii într-un context corespunzător 
profilului psihologic al vârstei şi al copilului cu deficiență mintală, iar pe de altă 
parte pentru a crea treptele necesare interiorizării acțiunilor concrete. 

Programul de dezvoltare cognitivă cuprinde itemi care urmăresc 
identificarea, compararea, clasificarea, corespondențe etc. şi va fi administrat în 
succesiune, de la cele mai uşoare probe la cele mai grele. Punctul de plecare trebuie 
să fie dezvoltarea bazei senzoriale a cunoaşterii prin intermediul acţiunii directe cu 
obiectele, urmând deci traseul de la dezvoltarea perceptivă la cea cognitivă. 

În utilizarea lui copilul învaţă să operationalizeze noțiunile, capacitate utilă 
atât în activitatea școlară cât în situaţiile concrete de viață. 

Şedinţele se desfășoară în felul următor: 


- înainte de aducerea subiectului în cameră se pregăteau materiale pentru 
ședință; 

- ședința începea prin captarea atenţiei participantului (de exemplu: Eşti 
gata? Astăzi vom învăţa ce sunt ear, 

- se explică regulile (de exemplu: „Îţi voi arăta un obiect. Chiar dacă știi ce 
este, vei răspunde numai dacă te întreb eu.”). 


Şedinta începe prin prezentarea obiectelor, unul câte unul. Copilul este încurajat 
să atingă şi să manipuleze fiecare obiect, care apoi este aşezat pe masă. Răspunsurile 
corecte sunt întărite prin laude verbale; dacă răspunde incorect sau nu dă nici un 
răspuns i se pune întrebări ajutătoare până când copilul va răspunde corect. 

Pentru învăţarea noţiunilor se vor folosi câte trei obiecte fizice concrete care 
reprezentau diferit aceeaşi noțiune, trei reprezentări sub formă de imitații ale 
acelorași obiecte și câte trei seturi diferite de imagini care reprezentau obiectele 
respective. De exemplu, pentru a învăța noțiunea de fruct pot fi folosite trei fructe 

diferite: măr, banana, cireașă, apoi reprezentări din material plastic ale acestor 
fructe, după care se prezintă copilului imagini ale fructelor . 

Exerciţiile de învăţare în planul actional sunt menținute până când copilul 
asimilează şi poate să opereze cu conceptul. Pentru planul iconic un rol 
important îl poate avea calculatorul, prin intermediul programelor educaţionale 
sau chiar a materialelor realizate de către cadrul didactic. 


“(pred — 
gül 'uorae - pulSeul 'porsid 
- ƏUlg9:x4) şərəuoə-Anınşur 
nodns gap) aep runijou 
gnop ənul Hgupuləse ap 
pəliiqeis najuad ültədəxə - 


(„iedea nes əyəmdəl səspul 
PUI Əşsə 3ulD)”) əfEqləA 
aeojliui Jeop əs-npursoyoy 
“da  amjgns-so13 “rul 
-o1euu “an9s-8unj sinəyə 
ƏSTƏAIP 15  1unisuauulp 
pdnp a1esep əp tiləsəxə - 


( GüHəLəs 
a1e2 nə [npaqo əşəumnu 
əs um? ”) : şərəuoə-Animur 
nödns pap] dolunüou 
e ərümüuəp əp miədəxə - 


egean pet | 0 uoxmuni 0  Hruorbenumy) 


Ednp munyeu 
qöqəuəuqovəy 15: 4o/əlulu “1019)5əlqo 
Ee ərculüuəsip ap əol-ilirəsəxə - 

“51yp43 əşeyüəzəidəi 
nıpəur up J0Japarqo oqlipupulose 
e əƏrənüəpi ap HiDsəxə - 


qeuoreənpə 1n[n-312413J0s əs-npulsoloy 
dunapui-aui3eur 313Wose əp itltəsəxə - 
*aunapul 

uurSeun ur aeguozardar aparqo Joun 
döləmqine e əreərymüəpi əp mhtəsəxə - 
“0ypa3 əyeyüəzəldəi 

Jojaparqo e Ələnəs op  Mipbaəxə - 
£əysərqo oun mürpio 

e 1ul3etir ul ərqəş$eounəəl əp ilrərəxə - 
ƏTeZilEQ4ƏA nə “Veuolieonpə 
min-ərpAqyos ynipəuəlut uud 
POUSISeuul ərpəryüəpi 3p  mipsəxə - 
“(əyə purauezia> '1gepueai 'epiquez 
“eajej 95048 ) ajueţd “(əşə needed 
“muned 

“PDIEONURIOD  ferqeJA  'edunputi) 
əoneqips 15 (ə)ə üpoinə 'pose8 “pier 
“purp3) :aosawop uesed '301Je13033 
əuoz əle 

up 15 piei up “əoneqios 15 əönsəulop 
əfçunue “üo3əşycə əfərcoypurn 
urp qoşəlul 

E əzülnüəp 15 əreərnüəpi əp ütdəxə - 
£ 2O/ƏUƏUlOUƏ) 15 10[3appa1qo 

mur3eun e ərəşğpounəəi ap üiltərəxə - 


ƏS 85 UL” :8AMEDIJUUIAS əfəyüəuləyə pdnp 
10[apaiqo e a1eunur sp ap əol-irəsəxə - 
(„teu 

o 15 eyed un pupuwease əs əə uud””x4) 
Əyərəuoə əşüəuləyə pnop ənülp 
JOpapupiuuase e ƏliliqES ap  Hipdəxə - 
“(ednp “əşureul) əşrəyip aparqo ap 415 nun 
e qəpour pdnp aeuop1o ap əol- iirəsəxə - 
'Buupul səcəi apa1qo 

J0un doləyiqliyr e ərsərynüəpi əp ujp1axa - 
“(uüüqns “oseo018 “polua “eu 

“9Ru) 10[3paqo soqrurisoi3 15 10purapuu 
E ərcununəsip. /əreəynüəpi 3p ujn1ax2 - 
£əunisəəəns eynunue 

o-nul 1o/əşəəlqo e əxəturib ap 20f-u1$218x3 - 
£əşərəu09 əşəəlqo əs-npulsoyoy əvutipur 

ap soyrumaodei e a1apade ap üitərəxə - 


ıninieqoə$ əyəəətqo - 

Ps ulp əfəəəəlqo - 

P[eod$/esep up 2Japarqo - 

1odsueay ap əəeolliui - 
əyurueouyəyunupəpiqun əp 3p31q0 - 
puəlSi əp əşəəəərqo - 

:11108a7e2 a[a1eoyeurn 

urp 10[3pp31qo 

e aamunuap 15 ərpərynüəpi əp üitərəxə - 
“öləşəni) 

15 so/əum3əy e ərəşğcounəəi ap itirərəxə - 
“UI PUI IS 10J3UII0I 

“1oyquoqnə e a1a5eounda1 ap ujn1oxa - 


Henanəc ap ajduraxa 


vieaueaa 
ƏTE Əhuəulələ əşəyip ənurp 
əyupupurəse əəunüəpi ES 


əfiizod 
plpuorsuəurp 
euumnuc 
o pdnp “malo run 
əfəşuəuləfə qöşpösəsəsəp 
15 3öo)posəro əzəuopio Es 


əp nes 
ənönsur 


('272 plpoos 

“əryrure)) əynəsounə 
ərpəuu urp runtboe 
“mun?ru əib əvuəulouəş 
"Ajung *n22n[/appa1qo 
PISEOUNIAI es 


VİNIN344N 
24 aALLDaIAO 


:MIPUPUIBSV 


e313112$ 


vəlbəynüəpi 


IMOLVMN340O 


18 apaqo Joun e pjeqIaa 
alapose ap Miəsəxə - 


'0ep PUSapere> 
ezeq ad munu 
10[2udu0uay 
Holəlury Hoqənəərqo 
E əreənüəpi əp ültədəxə - 
ƏSƏ 

aup 

21595199” “oruoyotuğ 
[no[“ :02197U!S 
dep Joun toe1oâns pdnp 
ajunghanon[/opaiqo soun 


10un 


e a1eduuopr ap nəl - 


'P103sode 
Jojuipyuozaida 6 nüs 
Əşərəuoə söləşəərqo ejuosqe 
ul (eucueq 15 Inıpurxq) 
Tuniou pnop əə əp 
unidnə aur söqtüqəsoəp 
e ərpənnüəpi əp ülədəxə - 


IS ərpoşinləlA  əşəun aiţurp aeadape 
totțeţar vəriqes nauad itltərəxə - 


"299 „t2saueay 

ƏS 22 n)“ “,eəsərpi) apun“ “,6əsəsoyoy 
22 e” :0ANPDUIUUIAS  a[ouatua[a 
ednp 0[oiurtj /10[aparqo 

p a1eutuna sp ap əof-iliədəxə - 
fəsnişul 1ö/əyüəulələ 

vəşəputidins 1$ ərpoyra3əşu) əymoSəyeə 
pəvnuəpi əs ərə ul üİDMƏxƏ - 
“(€ 20350107 

22 p7” “dini ese> əşsə ər?” “əuin3əi) 
əp vyeleg” “,əypunur ap prrur4” 
: „10|N1083ye> (nəof”) əAnrr?osp tinəol - 
(üns insin “vədinA 

“ndn :xq) aoţasep 15 şoyoSəycə 
ərp əoryea3  üpyüəzəidəi nə itllədəxə - 
euorironpə imnin-ədvəMos əs-npulsoyoy 
mipiyrər ae əşüəulələ əşəyip: up 
Jojupupurase e ədəpəide ap lltədəxə - 
,65Səqəsoəp əs əə ulu” 

:BANPDIJIUUI2S əfəşüəuləfə rdnp nungeu 
J0[duowouaj 15 do/əluriy, '10[2parqo 
e aeuțunadstp ap 20l-mjoroxo - 
1( 4öşəluədəyip inəof,) a1eojrupmase 
Alpyər əpəərqo oun aje rutSeuur dau 
J0[2jua1opp e ərvəmüəpi ap ilhədəxə = 
|euorjeonpa in[n-312413J0s əs-npursoyoşy 
HipatjeaI ae auawaja əyrəşip: aaurp 
Jojupupuase e a1apaide ap iillərəxə - 
„iPUupuPaSe 

ƏS Ə) Uli“ :0ANeDIJIUtU AS əfəşüəüləyə 


[ndiue> ul əyeyye aparqo əşəşip: aaurp 
təhər: eazeoduynuopr namuad ülələxə - 


£ ,(5SƏSOlO) 

Ə) e” :aAnedgrumas əşəşüətləfə pdnp 
10[ap21q0 e aeuntura>stp ap əof-nlnədəxə - 
“sn8 “awtapuul “ərpoynə 

“puoy nəyə Oaajip rdnp 10japnuj 
15 J0Jauun3a| e aaeuntuoSIp ap ülədəxə - 
“101əyəərqo e ələrəost ap niDIaxo - 
“ƏYUZİƏQİ9A nə (233 puu1oy 

-Əqvornə :91e0[n2) 12412 anu eu nes 
nun pdnp pyeniəətrqo 213105 ap ültədəxə - 


,(589qəsoəp 

Əs 32 UI“ “ƏATyporruulos əşəşüətdəyə pdnp 
10[apo!qo e oreurtuta>stp ap əol-mirədəxə - 
(„€ Eseu ap jnune>s əşğəqəsoəp 

əs 22 ud” xa). "əbərqo enop ənurp 
döqünqəsoəp: pəniyiqes: nüyüəd. llədəxə - 
(ƏəMm)əyip“ uns) „123 e] juns nu“ 

31P2 10|3pa1qo e ədvərmüəpi ap nipaaxa = 


„iPupuease 


'10[apaqo  aplonstapeJe> 


əöyüəpi vs | ajuapuodsao) 


məyə əynəyip pdnp 
“DUdU0U3 “dun Mann 


ləyəərqo axyisep> rs PaIPIIISeID 


vâpareaa 
de Əüəüləşə yəy ənup 


əyurqəsoəp: axıyuəpi: (s uiqəsoəql 


? 65npoud əs pur)” 

(09  eoaeosuru “cuuniq 
“ejeao %auny “iəğini “ərcoyd 
“UPA) Hanyeu ae Buauoua; 
nə soyqundumouc 

e Ələrosp əp ülpdəxə - 
"(eurseuu 

-eJPOJ  :*Xq)  auamouaj 


PUUIEOJ-AJEISN OZUNII 'PIPA- DIPUI Pİ 
udoo “capApuld-ləoolu3 
'eurer-uqopoduu peaq :107pzundsa102 
pnduuţoue nə [oquuis 

-Əuəsəp 10un e a1apose ap ififəsəxə - 
duuoue mün əəyiəəds 


1otjejuauurjsaA e 313Dose əp HİTƏYəxə - 
“(əyə „19 minied ej 

esnded 315314“ “ əninyic) əv elnəsə?” 
£1nind 15 cureyy”) nun ey nun 
rəluəpuodsəioə e a1ezi[ea1 ap Hirərəxə - 
pəyioəds sol vuraq 


(əyə npo-ue[ay2o de 

-emop> (10pid-eyeoy8 putu -eSnueuu) 
mnındioə ae  asvoyezundsazo> əyllipd 
nə 10[3pP31qo ea1apose səlpni nilərəxə - 
(gan3ury-əninşiey xx) Andəəsəd 


əfə ənurp sovlieyər 
e 15 qoylllenoosE e 15 Timeu 
J0[3udu0u37 “öləlur 


104 VIOREL AGHEANA 


Programul de antrenament cognitiv a constat în probleme și exerciții de 
antrenare a microoperatiilor gândirii prezentate mai sus folosindu-se o gamă 
variată de mijloace: activităţi în mediul înconjurător, obiecte concrete, figurine, 
imagini, procedee verbale dar şi calculatorul, prin intermediul unor softuri 
adecvate. Punctul de plecare a fost dezvoltarea bazei senzoriale a cunoaşterii prin 
intermediul acţiunii directe cu obiectele, urmând deci traseul de la dezvoltarea 
perceptivă la cea cognitivă. Rezolvarea unor probleme de stabilire a unor aspecte 
specifice, de comparare a unui element cu elemente din aceeași categorie şi din 
categorii diferite, de exemplu, copilul învaţă să operationalizeze noţiunile, 
capacitate utilă atât în activitatea școlară cât în situațiile concrete de viață. Fiecare 
elev implicat în program a parcurs cel puţin o activitate de training cognitiv 
săptămânal. Subiectul trebuie sa rezolve probleme şi exerciții utilizând anumite 
microoperatii ale gândirii, identificând microoperatia gândirii corespunzătoare 
iar pe această baza li se cere sa găsească un sistem de organizare a raporturilor 
între părțile prezentate de problema. Interiorizarea acţiunilor copiilor la nivel 
actional şi apoi iconic şi verbal poate duce la organizarea structurii mintale şi la 
funcționalitatea acesteia în condiţii accesibile elevului cu deficiență mintală astfel 
încât acesta să-şi reprezinte, să stabilească mintal, printr-o serie de operaţii, unele 
raporturi şi să găsească un sistem de organizare a acestor raporturi. Pentru 
învăţarea noțiunilor au fost folosite câte trei obiecte fizice concrete care 
reprezentau diferit aceeaşi noțiune, trei reprezentări sub forma de imitații ale 
acelorași obiecte şi câte trei seturi diferite de imagini care reprezentau obiectele 
respective. De exemplu, pentru a învăța noțiunea de fruct au fost folosite trei 
fructe diferite: măr, banana, cireaşă, apoi reprezentări din material plastic ale 
acestor fructe, după care au fost prezentate copilului imagini ale fructelor . 

Şedinţele se desfăşurau în felul următor: 


- înainte de aducerea subiectului în cameră se pregăteau materiale pentru 
şedinţă; 

- şedinţa începea prin captarea atenţiei participantului (de exemplu: Eşti 
gata? Astăzi vom învăţa ce sunt ...), 

- se explică regulile (de exemplu: „Îţi voi arăta un obiect. Chiar dacă Ştii ce 
este, vei răspunde numai dacă te întreb eu.”). 


Şedinţa începe prin prezentarea obiectelor, unul câte unul. Copilul este 
încurajat să atingă şi să manipuleze fiecare obiect, care apoi este aşezat pe masă. 
Răspunsurile corecte sunt întărite prin laude verbale; dacă răspunde incorect sau 
nu dă nici un răspuns i se pune întrebări ajutătoare până când copilul va 
răspunde corect. 

Complexul de operaţii mintale pe care le parcurge subiectul se desfăşoară în 
felul următor: acestuia i se sugerează, pe baza unor obiecte, imagini sau 
instrucţiuni verbale, o modalitate de organizare cu un grad oarecare de legătură, 
aflate în câmpul operaţional. Subiectul trebuie să-şi reprezinte, să stabilească 
mintal, printr-o serie de operaţii, unele raporturi şi să găsească un sistem de 
organizare a acestor raporturi. Sistemul de organizare a raporturilor între părţile 
prezentate şi întregul grupaj reprezintă organizarea structurii mintale şi 
funcţionalitatea acesteia. 

De exemplu, copilului i se prezintă un fruct: mărul. În funcţie de nivelul 
operaţional la care vrem să lucrăm, copilului i se dau alte obiecte, imagini diverse 
sau i se prezintă verbal alte elemente ele realității, care trebuie să fie puse în 
această categorie, de pildă, o banană. 

Imaginea mărului şi cea a bananei nu au elemente de asemănare directă. 
Lipsesc deci acele elemente care prin suprapunere să ducă la identificare. Subiectul 
trebuie să reconstituie întregul proces care începe de la receptarea stimulilor 
vizuali, deci de la senzații şi percepții, şi, printr-o serie de analize ale compoziţiei, 
ale intrebuintörii cel mai ades, urmează generalizarea-sinteză, până ajunge la o 
formulă de clasare. Deci, subiectul trebuie să posede o noțiune sau dacă nu este 
formată, să construiască una, care să activeze sistemul de microoperaţii ale gândirii 
conducând la depășirea stadiului actual al dezvoltării gândirii. 

În cazul nostru, pentru ca subiectul să sorteze banana în categoria mărului, 
trebuie să existe sau să fie formată noţiunea de fruct. Confuzia categorială denotă 
absenţa integratoarelor la nivelul conceptelor şi al posibilităţilor acestora de a 
opera la nivelul microoperaţiilor gândirii. 

Variabila independentă a cercetării a fost elaborată ținând cont de 
validitatea ecologică a cercetării, de posibilitatea generalizării cu ușurință a 
modelului propus în activitatea cadrelor didactice. De aceea, înainte de 
implementarea propriului nostru model de antrenare a microoperatiilor gândirii 
în educația specială, ne-am raportat la Curriculumul formal existent, deoarece 
consemnează datele esenţiale privind procesele educative şi experienţele de 
învăţare pe care şcoala le oferă elevului. Am luat în considerare obiectivele cadru 
propuse, (de exemplu: dezvoltarea capacităţilor de observare, explorare şi 
înțelegere a realităţii din mediul înconjurător), dar și obiectivele de referință 
adecvate clasei (identificarea unor caracteristici ale mediului), după care am 
trecut la procesarea laturii informative și formative a prevederilor din segmentul 
exemplificat al programei, rezultând o categorizare pe dimensiunile: nivel 
informativ; nivel formativ. 

După parcurgerea programului de dezvoltare cognitivă elevii din grupul de 
control şi grupul experimental au fost testati din nou folosindu-se probele operatorii. 

Punctajele obținute de elevii din grupul de control la probele operatorii la 
evaluarea finală. 

Figura 9. Reprezentarea grafică a rezultatelor medii obținute de elevii din grupul 
de control la probele operatorii- evaluarea finală 


Rezultatele elevilor testati din grupul de experimental la evaluarea finală 
sunt următoarele: 

Figura 10. Reprezentarea grafică a rezultatelor medii obținute de elevii din grupul 
experimental la probele cu operatorii — evaluarea finală 


În continuare am reprezentat grafic diferenţele dintre rezultatele obținute la 
evaluarea inițială şi evaluarea finală pentru fiecare tip de microoperatie in parte, 
pe fiecare dintre cele trei componente: actional, iconic şi verbal. 

Pentru grupul de control rezultatele la evaluarea iniţială şi finală se 
prezintă astfel: 

Figura 11. Distribuţia rezultatelor la proba identificări pentru grupul de control 
comparație evaluare iniţială - evaluare finala 

La proba de identificări elevii din grupul de control obțin punctajul maxim încă 
de la evaluarea inițială, proba ca atare fiind relativ ușor de rezolvat. 


Comparaţie rezultate proba identificări 
grup de control 

m evaluare finala 

Figura 12. Distribuţia rezultatelor la proba serieri pentru grupul de control 


comparaţie evaluare iniţială - evaluare finală 


În fig.15 încep să se remarce o serie de diferenţe care sugerează un ușor progres, 
mai substanțial la probele actionale dar mai modest la probele iconice şi verbale. 

Figura 13. Distribuţia rezultatelor la proba asemănări pentru grupul de control 
comparaţie evaluare inițială - evaluare finala 

Pentru proba asemănări la grupul de control între evaluarea iniţială şi 
evaluarea finală avem pe de o parte o uşoară creștere a performanţelor la probele 
actionale și cele iconice dar şi o scădere a performanţelor la probele verbale. 
Proba asemănări le-a pus elevilor cu deficienţe mintale mult mai multe probleme, 
de unde şi punctajul general mai scăzut faţă de celelalte probe cu operatori logici. 


Comparaţie rezultate proba deosebiri 
grup de control 


El evaluare initiala 


m evaluare finala 

Figura 14. Distribuţia rezultatelor la proba deosebiri pentru grupul de control comparaţie 
evaluare iniţială - evaluare finala 
La grupul de control, la proba deosebiri constatăm un progres minor între 
evaluarea iniţială şi cea finală 


Comparaţie rezultate proba clasificare 
grup de control 


37 92 


Si evaluare initiala 


m evaluare finala 


actional iconic verbal 


Figura 17. Distribuţia rezultatelor la proba clasificare pentru grupul de control comparație 
evaluare inițială - evaluare finala 

Avem o creştere a performanţelor şi la proba clasificare dar constatăm 
totodată un punctaj mediu general mai scăzut la probele verbale. 

Figura 15. Distribuţia rezultatelor la proba corespondențe pentru grupul de control comparație 
evaluare iniţială - evaluare finala 


La proba corespondențe performanțele grupului de control sunt mult mai 
eterogene: crește punctajul la probele actionale, stagnează la probele iconice şi 
scad la probele verbale. 

Pentru grupul experimental rezultatele la evaluarea iniţială şi finală se 
prezintă astfel: 


Comparaţie rezultate proba identificări 

Figura 19. Distribuţia rezultatelor la proba identificări pentru grupul experimental 
comparaţie evaluare iniţială - evaluare finală 

Ca şi în cazul grupului de control, proba de identificări a fost rezolvată relativ 
ușor de majoritatea elevilor cu deficiență mintală din grupul experimental. 

Figura 16. Distribuţia rezultatelor la proba asemănări pentru grupul experimental 
comparaţie evaluare iniţială - evaluare finală 


La proba seriere remarcăm o creștere semnificativă a performanţelor elevilor din 
grupul experimental la evaluarea finală faţă de evaluarea iniţială. Această creştere a 
performanţelor se manifestă atât la nivel actional cât şi la nivel iconic şi verbal. 


Comparaţie rezultate proba asemănări 

Figura 17. Distribuţia rezultatelor la proba seriere pentru grupul experimental 
comparație evaluare inițială - evaluare finală 

Proba asemănări a pus grupului experimental aceleași probleme ca şi 
grupului de control, de unde și punctajul general mai mic. Totuși, remarcăm o 
creștere importantă a performanţelor elevilor din grupul experimental la proba 
asemănări după parcurgerea programului de antrenament cognitiv. 


Comparaţie rezultate proba deosebiri 
grup experimental 

Figura 18. Distribuţia rezultatelor la proba deosebiri pentru grupul experimental 
comparaţie evaluare iniţială - evaluare finală 


Performanţele grupului experimental ies mai pregnant în evidenţă la proba 
deosebiri, unde avem o creştere substanţială a punctajului de la evaluarea finală 
în comparaţie cu evaluarea inițială. 

Comparaţie rezultate proba clasificare 
grup experimental 


a evaluare initiala 


m evaluare finala 


actional iconic verbal 


Figura 19. Distribuţia rezultatelor la proba clasificare pentru grupul experimental 
comparaţie evaluare iniţială - evaluare finala 


Cea mai mare creştere a performanțelor grupului experimental, după 
parcurgerea programului de antrenament cognitiv o constatăm la proba 
clasificare unde diferențele dintre evaluarea iniţială şi cea finală prezintă un 
adevărat salt. 


Comparaţie rezultate proba corespondențe 
grup experimental 

m evaluare finala 


actional iconic verbal 


Figura 20. Distribuţia rezultatelor la proba corespondențe pentru grupul experimental 
comparație evaluare iniţială - evaluare finală 

La proba corespondențe deși grupul experimental obține un punctaj mediu 
mai ridicat la evaluarea finală în comparație cu evaluarea inițială, acesta nu are 
același avans la proba anterioară. De asemenea, la proba verbală punctajul mediu 
general este mai scăzut, acesta datorită faptului că proba a pus mari dificultăți 
elevilor cu deficiență mintală. 

În prima ipoteză a cercetării experimentale am presupus că, în condiţiile 
unui antrenament cognitiv aplicat sistematic la nivelul microoperatiilor gândirii, 
prin procesarea succesivă a informațiilor la nivel actional, iconic și verbal se va 
produce un progres semnificativ în ceea ce priveşte performanţele elevilor cu 
deficiență mintală în rezolvarea de probleme. În continuare prezentăm 
diferenţele de progres pentru întregul lot, astfel încât creşterea sau descreşterea 
performanţelor determinate în urma evaluărilor să fie evidenţiate: 


Diferenţele de progres la nivelul întregului lot 
IDENTIFICĂRI 


Bi-verbal,2 


cmağızə grup control 


elə grup experimental 
erbat;- 2 


ctional,-1 


Figura 21. Diferenţele de progres la proba identificări pentru intregul lot 


Se poate observa că progresul la nivelului grupului experimental se manifestă 
mai ales la nivel iconic şi verbal. La grupul de control există un progres, egal cu 
progresul grupului experimental, la nivel iconic, în timp ce pe celelalte două paliere 
avem de-a face un ușor regres la nivel actional și stagnare la nivel verbal. 

Diferenţele de progres la nivelul întregului lot 
SERIERI 


grup control 


grup experimental 


Figura 22. Diferenţele de progres la proba serieri pentru întregul lot 


La proba de seriere diferențele de progres dintre grupul experimental și 
grupul de control sunt substanţiale. Cea mai mare creștere se înregistrează la probele 
iconice — o diferență medie de 19 puncte între evaluarea inițială şi cea finală pentru 
grupul experimental, în timp ce grupul de control are o medie de 3 puncte. 


Diferenţele de progres la nivelul întregului lot 
ASEMĂNĂRI 

Figura 23. Diferenţele de progres la proba asemănări pentru întregul lot 

La proba asemănări rezultatele sunt mai modeste pentru ambele grupuri, 
dar diferenţa de progres în favoarea grupului experimental se menține. În plus 
am constatat chiar un ușor regres la proba verbală pentru grupul de control de -2 
la medie, în timp ce pentru grupul experimental diferența de punctaj între cele 
două evaluări este de 7 puncte. 


Diferenţele de progres la nivelul întregului lot 
DEOSEBIRI 

Figura 24. Diferentele de progres la proba deosebiri pentru intregul lot 


Punctajele obţinute de grupul experimental la proba deosebiri sunt mai 
mari față de punctajele obținute de grupul de control pe toate cele trei paliere: 
actional, iconic şi verbal. Punctajul cel mai ridicat obţinut de elevii din grupul 
experimental apare la rezolvarea probelor iconice în timp ce la grupul de control 
se obţine o îmbunătăţire a rezultatelor elevilor la probele actionale: +5 puncte. 


120 VIOREL AGHEANA 


Diferenţele de progres la nivelul întregului lot 
CLASIFICĂRI 


ctionat, 2: 


mate» grup control 


grup experimental 


Figura 25. Diferenţele de progres la proba clasificări pentru întregul lot 


La proba clasificări constatăm că avem cea mai substanţială creştere a 
performanţelor elevilor din grupul experimental în comparaţie cu elevii din 
grupul de control. În timp ce la grupul de control diferența dintre punctajele 
obţinute după evaluarea finală este de maximum 5 puncte la probele iconice, la 
grupul experimental remarcăm un adevărat salt: 27 de puncte, la probele 
actionale, 24 de puncte la probele iconice şi 16 puncte la probele verbale. 


Diferenţele de progres la nivelul întregului lot 
CORESPONDENTE 


a ie control 


s... — mim grup experimental 


Figura 26. Diferenţele de progres la proba corespondențe pentru întregul lot 

La proba corespondențe se menţin diferențele de progres în favoarea 
grupului experimental față de grupul de control. De asemenea, putem observa că 
performanţele elevilor cu deficiență mintală scad pe măsură ce probele își măresc 
gradul de complexitate cognitivă: progresul este mai evident la probele actionale 
faţă de probele verbale. 


Pentru a pune și mai clar în evidenţă diferențele de progres dintre grupul 
experimental și grupul de control am folosit analiza statistică prin intermediul 
programul SPSS cu ajutorul testului Paired Samples T Test. Scopul analizei noastre 
este de a argumenta statistic dacă performanţele elevilor cu deficiență mintală din 
grupul experimental sunt semnificativ mai mari decât cele ale elevilor din grupul 
de control în condiţiile parcurgerii unui program de dezvoltare cognitivă. Ipoteza 
de nul este aceea ca între cele două evaluări nu vom avea diferenţe semnificative, 
deci că performanţele elevilor din grupul experimental nu vor crește semnificativ. 


Pentru grupul de control rezultatele au fost următoarele: 
T-Test 


Paired Samples Statistics 


Paired Samples Correlations 


nx De “az IS Sig, 
initiala & finala 991 1000 1 


Paired Samples Test 


Paired Differences df 
Mean Std. : 9576 Confidence 
Deviation Interval of the 
Difference 
kl finala 


Analiza statistică realizată a arătat că media dintre evaluarea iniţială şi 
evaluarea finală pentru grupul de control este de 0,979. Faptul că este o valoare 
negativă arată punctajul mediu obținut la evaluarea finală este mai mare decât 
cel obținut la evaluarea inițială. 


Sig. 
tailed) 


(2- 

Analizând diferențele medii a rezultatelor la probele cu operatori logici 
pentru grupul experimental rezultatele au fost următoarele: 
T-Test 


Paired Samples Statistics 


HE... Deviation Mean 
Pair1 28,32 
3404  İ47 


Paired Samples Correlations 


A ÎN ra Tur 
initiala & finala „953 000 İ 


Paired Differences df 
Mean Std. Std. Error | 95% Confidence 
Deviation | Mean Interval of the 
Difference 
| Lover İ Upper | 


LPair1 | initiala finala İ -5,723 | 4,302 [628 1-6987 İ -4460 | -9,120 | 36  T/o00 


Am constatat că media dintre evaluarea iniţială și evaluarea finală pentru 
grupul experimental este de 5,723, astfel încât există o diferență semnificativă 
între cele două evaluări iar testul t pentru eşantioane perechi t=9,120 pentru 
p<0.01 argumentează statistic această ipoteza. De asemenea, coeficientul de 
corelaţie de 0,953 dintre evaluarea iniţială şi evaluarea finală pentru grupul 
experimental arată că programul de dezvoltare cognitivă a influențat în egală 
măsură elevii, astfel că, rezultatele lor urmează o curbă ascendentă, indiferent de 
nivelul de dezvoltare intelectuală al fiecăruia. 

În concluzie, considerăm că ipoteza noastră a fost confirmată. Analiza 
statistica realizată a permis identificarea unor diferențe semnificative între 
performanţele elevilor cu deficiență mintală din grupul experimental şi elevii din 
grupul de control. Astfel, media diferenţei dintre evaluarea inițială şi evaluarea 
finală pentru grupul de control de 0,979 este mai mică decât media diferenţei dintre 
evaluarea inițială şi evaluarea finală pentru grupul experimental care este 5,723, deci 
putem afirma că în condiţiile unui antrenament cognitiv aplicat sistematic la nivelul 
operaţiilor mintale se va produce o modificare semnificativa în ceea ce priveşte 
performanţele elevului cu deficiență mintală în rezolvarea de probleme. 


Sig. (2- 
tailed) 

Concluzii 


În lucrarea de faţă am pornit de la presupunerea că în anumite condiţii se 
pot obține progrese în ceea ce priveşte dezvoltarea cognitivă la copiii cu 
deficiență mintală: aceste progrese ar constitui un indiciu semnificativ că am 
impulsionat mecanismele responsabile pentru dezvoltare. 

Cercetarea constatativă a fost făcută pe un eșantion alcătuit din 220 de elevi 
cu deficiență mintala de diferite grade înscrişi la grădiniţă și în clasele I-X din 
Şcoala Speciala nr.11 „Constantin Păunescu” din Bucureşti şi s-a desfăşurat pe 
parcursul anilor școlari 2011-2013. Elevii şi preşcolarii incluşi în studiu au 
vârstele situate între 4 şi 19 ani iar cei mai multi dintre ei prezintă pe lângă 
deficienta primară şi o serie de deficienţe asociate. 

În prima ipoteză a cercetării constatative am presupus că posibilitatea de 
rezolvare a unei probleme de către elevii de o anumită vârstă, utilizând o anumită 
microoperatie a gândirii este diferită în funcție de nivelul actional, cel iconic şi cel 
verbal pe care-l presupune problema. Din analiza datelor obţinute putem afirma că 
ipoteza a fost confirmată. Din cercetare reies următoarele: până la vârsta de 10 ani, 
identificările sunt greu de realizat, în plan verbal (de exemplu după caracteristici 
fizice ale unei persoane cunoscute); și în ceea ce privește stabilirea asemănărilor, 
există un progres lent până în jurul vârstei de 9 ani, când apare un adevărat salt în 
ceea ce privește performanţele la această probă, dar mai ales în plan actional şi 
iconic; la proba de seriere în ordine crescătoare sau descrescătoare decalajul dintre 
planul actional și cel iconic este minim - în momentul în care copilul este capabil să 
opereze cu obiectele la nivel actional el poate face același lucru şi la nivel iconic, 
deci folosind reprezentări ale acestora, rezolvarea majorității problemelor în plan 
verbal fiind practic nerealizabilă; folosirea microoperatiei-corespondente termen cu 
termen probe: se face lent cu o creștere care își atinge un maxim la vârsta de 16 ani, 
urmată de o scădere a performanţelor până la vârsta de 19 ani, însoţită de un 
decalaj pentru planul verbal. 

Rezultatele cercetării sunt importante în planul educațional, deoarece 
indică nivelul de dezvoltare a microperatiilor gândirii la elevii integrați in școala 
specială, în momentul actual, şi directioneaza cadrul didactic în conceperea 
laturii formative a procesului de învățământ. 

A doua ipoteză a cercetării constatative a fost următoarea: „Prezumăn că 
diferă vârsta elevilor, vârstă la care fiecare dintre microoperațiile gândirii devine 
funcțională.” 

Ipoteza a fost confirmată parţial. Din analiza datelor obținute, am 
constatat că deşi există un decalaj între rezultatele la probele actionale şi cele 

iconice, acesta este minim, astfel încât, putem afirma că în momentul în care 
copilul este capabil opereze cu obiectele la nivel actional, el poate face același 
lucru şi la nivel iconic, deci folosind reprezentări în imagine ale obiectelor ş.a.. İn 
schimb, decalajul dintre planurile actional şi iconic şi planul verbal este 
semnificativ şi se menţine indiferent de vârsta subiecților. 

Elevii cu deficiență mintală, deși sunt capabili să opereze cu obiecte, 
fenomene concrete sau reprezentări ale acestora în imagini, au mari dificultăţi în 
a rezolva aceleaşi probleme care solicită aceeași microoperatie, dar sunt 
formulate numai în plan verbal. Considerăm că acest fapt se datorează 
insuficientei continuităţi între planul actional, iconic şi verbal în propunerea şi 
rezolvarea aceluiaşi tip de probleme, dat fiind faptul că elementele comune pe 
care deficienţii mintali le desprind în procesul de generalizare sunt strâns legate 
de experiența senzorială. 


örə 


Obiectivul principal al cercetării experimentale a fost elaborarea şi testarea 
unui program de dezvoltare cognitivă a copiilor cu deficiență mintală, prin 
antrenarea succesivă a microoperatiilor gândirii (accesibile copilului, din punct 
de vedere al vârstei şi gradului de deficiență) la nivel actional, iconic şi verbal. 
Grupul experimental şi grupul de control au cuprins câte 47 de elevi cu vârste de 
la 4 la 19 ani şi au fost alcătuite ținându-se seama de coeficientul de inteligență, 
astfel încât grupurile să aibă un profil asemănător. 

După ce s-a făcut evaluarea inițială prin intermediul probelor operatorii, am 
desfăşurat împreună cu elevii din grupul experimental un program intensiv de 
antrenament cognitiv. Acest program s-a desfăşurat în grupe de 2-3 copii cu 
caracteristici de vârsta și dezvoltare intelectuală asemănătoare pe parcursul anului 
școlar 2011-2012 şi parţial 2013. Programul de dezvoltare cognitivă a fost realizat 
pe baza probelor operatorii, având ca fundament teoria modificabilităţii cognitive 
structurale a lui R. Feurstein. Funcţiile cognitive deficitare (F.C.D.) au direcționat 
alegerea atât a microoperatiilor gândirii cât şi a problemelor, jocurilor etc.. 

Metodele şi instrumentele de cercetare folosite au fost: metoda 
experimentală, observaţia, teste şi probe obiective de achiziţii şcolare, studiul de 
caz vizând nivelul la care s-au format şi sunt utilizate microoperatiile gândirii, 
analiza produselor activităţii elevilor, metode statistice. Programul de 
antrenament cognitiv a cuprins probleme formulate pe baza unor observaţii în 
natură şi a unei game variate de mijloace: obiecte concrete, figurine, imagini, 
trusa Dienes, jocuri (inclusiv pe calculator), fişe de activitate independentă ş. a. 

După parcurgerea programului de antrenament cognitiv elevii din grupul 
de control și grupul experimental au fost testati din nou folosindu-se iar probele 
operatorii, utilizate și la cercetarea constatativă. 

Pentru a pune în evidenţă diferențele de progres dintre grupul experimenta 
și grupul de control am folosit analiza statistica prin intermediul programul SPSS 
cu ajutorul testului Paired Samples T Test. Scopul analizei noastre a fost de a 
argumenta statistic dacă performanţele elevilor cu deficiență mintală din grupul 
experimental sunt semnificativ mai mari decât cele ale elevilor din grupul de 
control în condiţiile parcurgerii unui program de dezvoltare cognitivă. Ipoteza de 
nul este aceea ca între cele doua evaluări nu vom avea diferențe semnificative, deci 
că performanţele elevilor din grupul experimental nu vor crește semnificativ. 

Analiza statistică a rezultatelor obținute de grupul de control au arătat că 
media diferenţei dintre mediile dintre evaluarea iniţială și evaluarea finală este 
de 0,979. La grupul experimental am constatat că media dintre evaluarea inițială 
şi evaluarea finală pentru este de 5,723, astfel încât există o diferență 
semnificativă între cele două evaluări iar testul t pentru eşantioane perechi t= 
9,120 pentru p<0.01 argumentează statistic această ipoteză. De asemenea, 
coeficientul de corelație de 0,953 dintre evaluarea inițială şi evaluarea finală 
pentru grupul experimental arată că programul de dezvoltare cognitivă a 
influentat/afectat în egală măsură elevii, astfel că, rezultatele lor urmează o curbă 
ascendentă, indiferent de nivelul de dezvoltare intelectuală al fiecăruia. 

În concluzie, considerăm că ipoteza noastră a fost confirmată. Analiza 
statistică realizată a permis identificarea unor diferențe semnificative între 
performanţele elevilor cu deficiență mintală din grupul experimental și elevii din 
grupul de control: media diferenței dintre evaluarea iniţială și evaluarea finală 
pentru grupul de control este mai mică decât media diferenței dintre evaluarea 
inițială și evaluarea finală pentru grupul experimental. Astfel, putem afirma că în 
condițiile unui antrenament cognitiv aplicat sistematic la nivelul microoperatiilor 
gândirii, prin procesarea succesivă a informaţiilor la nivel acfional, iconic şi 
verbal se va produce un progres semnificativ în ceea ce privește performanţele 
elevilor cu deficiență mintală în rezolvarea de probleme. 

Prin folosirea metodelor calitative în cercetare - studiul de caz- s-a evidenţiat, 
de asemenea, diminuarea afectării în zona funcţiilor deficitare așa cum au fost ele 
definite şi sistematizate de Feurstein. De exemplu, la elevii din grupul 
experimental în faza de culegere a informațiilor a fost îmbunătăţit comportamentul 
de explorare și al permanentei constantelor (formă, mărime, cantitate); în faza de 
elaborare a fost optimizat comportamentul de comparare spontană iar în faza de 
output, comportamentul impulsiv, de „trecere la faptă” în alegerea răspunsurilor 
la solicitările experimentatorului a fost ameliorat. 

I1L3. Interpretarea rezultatelor 


Studiile efectuate au arătat că persoanele cu deficiență mintală au dificultăți 
în realizarea transferului cunoștințelor și competențelor dobândite în situaţii noi, 
cu care nu s-au mai întâlnit (Alberto & Troutman, 1995), prin urmare, transferul 
de la nivelul cunoștințelor asimilate pe parcursul procesului instructiv educativ 
desfășurat cu elevii cu deficiență mintală la situaţiile concrete de viaţă ar trebui 
să fie în centru preocupărilor atunci când sunt proiectate activităţile educative. 

În lucrul direct cu elevul cu deficiență mintală constatăm că acesta nu 
folosește sau folosește doar în mică măsură strategii de natură metacognitivă. Ei nu 
reușesc să se auto-monitorizeze în activitățile de natură cognitivă, drept urmare, 
nu pot coordona cerinţele sarcinii cu strategia de lucru. Elevii cu deficiență mintală 
nu conştientizează că sunt necesare anumite cunoştinţe pentru a aborda eficient 
anumită problemă iar lipsa motivatiei inteme pentru învăţare își pune amprenta 
asupra randamentul microoperatiilor gândirii implicate în rezolvarea de probleme. 
Totuși, dacă sunt antrenate anumite proceduri și rutine de învăţare putem produce 
la elevul cu deficiență mintală modificări în ceea ce priveşte eficacitatea proceselor 
psihice implicate în învăţare. 

Copilul cu deficiență mintală, atunci când este pus în situaţia de a combina 
diferite elemente ale realităţii într-o structură categorială, are o proporţie 
considerabilă de erori de apreciere. 

Dificultăţile în procesele de ordonare, clasare, ierarhizare constituie 
caracteristica semnificativă a elevilor cu deficiență mintală, dar în acelaşi timp se 
poate determina însuşirea de noi capacităţi cognitive printr-o abordare structurală, 
modificând sistemul de informare a copilului şi exersând sistematic 
microoperatiile gândirii. Cunoştintele copiilor cu deficiență mintală au un caracter 
fragil şi fragmentar, mai ales atunci când ele implică un proces de generalizare şi 
de sistematizare a gândirii. Deficientele activităţii de comparare, de generalizare şi 
abstractizare fac ca la copiii cu deficiență mintală cunoştintele să nu se 
sistematizeze corect şi să fie incomplete. Cunoştintele şi deprinderile asimilate de 
copilul cu deficiență mintală sunt semnificative doar în măsura în care îi permite 
acestuia să opereze cu ele ori de câte ori este necesar și în orice condiţii care să 
conducă la o continuă coechilibrare a personalităţii cu mediul înconjurător. 

Odată formate, operaţiile asigură gândirii o mare mobilitate şi plasticitate. De 
exemplu, prin efectele unei operaţii de asemănare-deosebire - deci prin comparatia 
făcută între obiecte - mintea copilului cu deficiență mintală care a parcurs 
programul de dezvoltare cognitivă reuşeşte, chiar dacă parţial, să le pună în relaţii 
şi în corespondențe, în felul acesta constituindu-se substructurile operatiilor 

viitoare ale gândirii. Universul exterior se ordonează în ansambluri parţiale şi 
generale de cunoaştere, în acelaşi timp cu dezvoltarea structurilor psihice 
corespunzătoare acestor operaţii. Complexul de operaţii mintale pe care le 
parcurge subiectul se desfăşoară în felul următor: acestuia i se sugerează, pe baza 
unor obiecte, imagini sau instrucțiuni verbale, o modalitate de organizare cu un 
grad oarecare de legătură, aflate în câmpul operaţional. Subiectul trebuie să-şi 
reprezinte, să stabilească mintal, printr-o serie de operaţii, unele raporturi şi să 
găsească un sistem de organizare a acestor raporturi. De exemplu, copilului i se 
prezintă un fruct: mărul. În funcţie de nivelul operaţional la care vrem să lucrăm, 
copilului i se dau alte obiecte, imagini diverse sau i se prezintă verbal alte elemente 
ele realităţii, care trebuie să fie puse în această categorie, de pildă, o banană. 
Imaginea mărului şi cea a bananei nu au elemente de asemănare directă. Lipsesc 
deci acele elemente care prin suprapunere să ducă la identificare. Subiectul trebuie 
să reconstituie întregul proces care începe de la receptarea stimulilor vizuali, deci 
de la senzaţii și percepții, şi, printr-o serie de analize ale compoziţiei, ale 
întrebuințării cel mai ades, urmează generalizarea-sinteză, până ajunge la o 
formulă de clasare. Deci, subiectul trebuie să posede un concept sau, dacă nu este 
format, să construiască un concept, care să activeze sistemul de microoperafii ale 
gândirii conducând la depășirea stadiului actual al dezvoltării gândirii. În cazul 
nostru, pentru ca subiectul să sorteze banana în categoria mărului, trebuie să existe 
sau să fie format conceptul de fruct. Confuzia categorială denotă absenţa 
integratoarelor la nivelul conceptelor şi al posibilităților acestora de a opera la 
nivelul microoperatiilor gândirii. 

Pe parcursul cercetării de faţă elevii cu deficiență mintală au manifestat 
tendința de-a forma grupe numeroase de obiecte, folosind criterii de clasificare 
neobişnuite, devenite pentru ei importante. Atenţia acordată unor detalii aparent 
nesemnificative şi prin folosirea unor criterii de selecţie accidentale sau arbitrare 
face ca timpul necesar pentru a găsi principiile de clasificare să fie mai lung și să 
întâmpine mai multe dificultăţi când trebuie să treacă de la un criteriu de 
clasificare la altul. Când operează pe baza unor elemente senzoriale copilul cu 
deficiență mintală foloseşte mai ales criterii de ordin perceptiv „Mărul e în pom” şi 
de tipul asemănărilor concrete „mingea este rotundă ca un măr”. 

De cele mai multe ori, modul în care stabilesc copiii cu deficiență mintală 
similitudinea dintre lucrurile din mediul lor, cu alte cuvinte în ce caz se poate 
spune despre lucruri că sunt „la fel”, este supusă unor reguli subiective și 
arbitrarii. De exemplu, mărul, laptele, pâinea sunt asemenea pentru că toate sunt 
comestibile, dar, pentru copilul cu deficiență mintală laptele și pâinea sunt 
asemenea pentru că le-a mâncat în pauza de masă, mărul și pâinea sunt asemenea 

pentru că i se pare că au aceeaşi culoare sau că ambele au coajă etc. Aceste reguli 
folosite de copiii cu deficiență mintală sunt greu se anticipat dar toate operează eu 
asemănări periferice, cu aparente. 

Existența a mai multor elemente intuitive pe aceeaşi temă, dar diferite ca 
reprezentare, ajută elevii cu deficiență mintală în procesul formării noțiunilor. De 
asemenea, existența a mai multor reprezentări intuitive îi ajută pe elevi ca, prin 
operații de comparatie-opunere, să realizeze o întelegere mai clară a noţiunii. Sunt 
utile grupările care-l ajută pe copil să surprindă, iar apoi să fixeze prin repetare, 
relaţia, mai ales cea complementară, a unor operaţii ale gândirii. Prin numeroase 
exerciţii de acest fel se creează un bagaj de asociaţii care ulterior ajută la utilizarea 
corectă a microperatiilor gândirii în orice context. În cazul exerciţiilor cu 
microoperaţii ale gândirii ar trebui să se realizeze o rupere a unor stereotipuri 
cognitive defectuoase şi se producă o reconstituire a lor într-o nouă structură, cea 
corectă de data acesta. 

Programul de dezvoltare cognitivă a pus în evidenţă un alt comportament 
tipic al deficientului mintal: el reţine numai un element al sarcinii (culoarea sau 
poziţia unor părţi dintr-un item) şi uită sau nu sesizează ansamblul acesteia, 
aceasta pentru că elevul cu deficientă mintală nu poate trece sub control conştient 
două-trei criterii deodată. Dacă sarcina depăşeşte posibilităţile sale, copilul cu 
deficiență mintală recurge la alegeri care au doar un element din soluţia corectă - 
indică o anumită poziţie a itemului, care s-a dovedit corect la exercițiul anterior - 
sau face alegeri la întâmplare. Acestea sunt şi semne ale oboselii astfel încât este 
bine să se aprecieze corect momentul în care exerciţiul ar trebui să fie oprit pentru 
că răspunsurile copilului vor fi în continuare lipsite de coerenţă. Este util să se dea 
copilului spre rezolvare sarcini variate din punct de vedere al formei, cu pauze în 
care copilul să-si poată reface forțele. 

În cele mai multe cazuri am constatat că la elevii cu deficiență mintală 
noțiunile asimilate nu sunt autentice, operative, ci reprezintă mai degrabă un 
construct verbal, termeni mai mult sau mai puţin lipsiţi de conţinut. Copilul cu 
deticiență mintală nu poate organiza cunoaşterea doar pe baza unor concepte 
disparate. El are nevoie de încărcătură logică, pe care doar utilizarea activă a 
limbajului i-o poate oferi în condiţiile maturizării prin învăţare. Astfel, conceptul 
operează selectiv, iar limbajul devine un sistem superior de integrare şi un sistem 
operator. Aceste proprietăţi ale conceptului nu există decât prin exercitarea funcţiei 
limbajului. Deşi folosirea obiectelor concrete sau a reprezentărilor acestora poate 
conduce la un progres privind dezvoltarea microoperaţiilor gândirii doar proba 
verbală demonstrează că conceptele au fost asimilate corect, limbajul oferind o mai 
mare forță de selecţie, de diferenţiere şi de operativitate conceptelor. 

Atunci când copilul cu deficiență mintală este antrenat într-o activitate de 
învăţare, denumirea explicită sau implicită a obiectelor sau ale reprezentărilor 
acestora este fundamentală pentru învăţarea cuvintelor şi a noțiunilor. Rezultatele 
obţinute sunt în concordanță cu cercetări anterioare (Paivio, 1971) care au 
demonstrat că dacă imaginea evocă un cuvânt, cuvântul concret evocă (chiar dacă 
mai puţin corect şi mai puţin frecvent) o imagine (teoria dublei codări). 

Răspunsurile corecte ale copiilor cu deficiență mintală la probele verbale 
sunt la un nivel scăzut, unele dintre ele date chiar din întâmplare. Ei nu reușesc să 
găsească niciun reper de organizare sau structurare conceptuală, cu toate că o parte 
dintre aceşti subiecţi au în vocabularul de utilizare toate cuvintele, inclusiv unele 
din integratoarele superioare. La ei cuvintele nu s-au transformat în concepte, ci 
rămân nişte forme imprecise, nesigure, pe care numai contactul cu realitatea 
imediată le poate mobiliza şi activa. Copilul cu deficiență mintală se serveşte cel 
mai adesea de „etichete verbale” şi nu de concepte, noțiuni, iar pus în fata unei 
situaţii problematice el nu simte nevoia să o expliciteze şi să o rezolve. Acest fapt 
are o importanţă majoră atunci când ne punem problema de a conduce copilul cu 
deficiență mintală în zona proximei dezvoltări. 

Cele mai întâlnite tipuri de definiţii conceptuale la elevul cu deficiență 
mintală sunt cele tautologice: „mărul e un măr”, cele de utilitate: „mărul este ceva 
de mâncat”. Există şi tentative de definiţii analitice descriptive, pe baza unor 
indicatorilor neesentiali, nereprezentativi : „mărul e roşu”, „mărul e rotund” etc. A 
sorta mărul alături de banană şi nu alături de un câine înseamnă deja a opera după 
un criteriu categorial logic. Ori aceste categorii sunt înşişi parametrii conceptelor 
de clasă, regn, specie, noţiuni integratoare. 

Aplicarea probelor cu microoperatii ale gândirii ne-a dus la constatarea că 
chiar şi în absenţa limbajului este posibil ca un copil cu deficiență mintală să opereze 
cu unele noțiuni integratoare superioare (de clasă, gen). De asemenea, este posibil ca 
ei să ajungă până la achiziţionarea unor forme operatorii în planul noțiunilor. 

Performanţa copiilor cu deficiență mintală este afectată și din cauza 
dificultăţilor de concentrare a atenţiei și de lipsa de perseverență în efectuarea 
sarcinilor. În cadrul probei cu microoperafii ale gândirii apare deseori lipsa reacției 
dar şi reacţiile corecte parazitate de erori iar la probele verbale timpul de răspuns 
crește, probabil și ca urmare a intervenţiei oboselii care s-a instalat, aspect valabil 
pentru tot grupul de elevi cu deficiență mintală investigati. 

În cazul exerciţiilor cu microoperatii ale gândirii ar trebui să se realizeze o 
rupere a unor stereotipuri cognitive defectuoase şi să se producă o reconstituire a 
lor într-o nouă structură, cea corectă de data acesta. Elevul cu deficiență mintală ar 
trebui antrenat, permanent, la operarea cu materialul de învăţat (concret, iconic şi 

verbal), acţionând în zona proximei dezvoltări şi fiind supus sistematic influențelor 
educative. Existenţa a unor mai multe elemente intuitive pe aceeaşi temă, dar 
diferite ca reprezentare, ajută elevii cu deficiență mintală în procesul formării 
noţiunilor. De asemenea, existenţa a mai multor reprezentări intuitive îi ajută pe 
elevi ca, prin operații de comparatie-opunere, să realizeze o înțelegere mai clară a 
noţiunii. Sunt utile grupările care-l ajută pe copil să surprindă, iar apoi să fixeze 
prin repetare, relaţia, mai ales cea complementară, a unor operaţii ale gândirii. Prin 
numeroase exerciţii de acest fel se creează un bagaj de asociaţii care ulterior ajută la 
utilizarea corectă a microperatiilor gândirii în orice context. 

Din analiza datelor obţinute, am constatat că, deși există un decalaj între 
rezultatele la probele actionale şi cele iconice, acesta este minim, astfel încât, putem 
afirma că în momentul în care copilul este capabil opereze cu obiectele la nivel 
actional, el poate face același lucru şi la nivel iconic, deci folosind reprezentări in 
imagine ale obiectelor ş.a.. Elevii cu deficiență mintală, deși sunt capabili să 
opereze cu obiecte, fenomene concrete sau reprezentări ale acestora în imagini, au 
mari dificultăți în a rezolva aceleaşi probleme care solicită aceeași microoperatie, 
dar sunt formulate numai în plan verbal. Considerăm că acest fapt se datorează 
insuficientei continuităţi între planul actional, iconic şi verbal în propunerea şi 
rezolvarea aceluiași tip de probleme, dat fiind faptul că elementele comune pe care 
deficientii mintali le desprind în procesul de generalizare sunt strâns legate de 
experiența senzorială. O explicaţie o putem găsi și în plan didactic; nu se cere 
tuturor cadrelor didactice să definească obiectivele operaţionale ale lecţiei care 
presupun nu numai centrarea pe elev, ci şi (dar nu numai) precizarea condiţiilor de 
realizare. În acest moment-cheie al procesului de predare-invatare-evaluare ar 
trebui să fie examinată continuitatea planurilor actional-iconic-verbal iar 
formularea unei probleme numai în plan verbal să se întâmple numai atunci când 
copilul are suficiente reprezentări despre elementele care se interrelaționează şi au 
formate schemele de acțiune exterioare care urmează să fie interiorizate. În diferite 
cazuri, în procesul de învățământ se trece prea devreme la probleme formulate 
verbal, fără a parcurge recursul la planul actional şi iconic. Aceasta se datorează 
faptului că, o parte din copiii cu handicap mintal nu au memoria mecanică afectată 
şi, astfel, în vocabularul lor activ au cuvintele corespunzătoare unei noțiuni, 
inclusiv unele din integratoare superioare. Dar aceste cuvinte nu s-au transformat 
în noțiuni, ci rămân nişte „etichete verbale”. Copilul cu deficiență mintală nu 
ajunge singur la abstragerea şi generalizarea notelor esenţiale ale unei noţiuni, dar 
poate fi îndrumat spre conştientizarea lor prin probleme în plan actional şi iconic 
care să pregătească interiorizarea schemelor şi rezolutivitatea în plan verbal. 

Toate aceste cunoștințele și deprinderile asimilate de copilul cu deficiență 
mintală sunt semnificative din punct de vedere adaptativ doar în măsura în care îi 
permit acestuia să opereze cu ele ori de câte ori este necesar, de aici reieșind 
importanţa deosebită pe care o dezvoltare continuă de noi planuri, programe și 
metode didactice care să perfecţioneze procesul instructiv educativ. Considerăm că 
la elevii cu deficiență mintală microoperatiile gândirii sunt formate şi devin 
funcţionale atunci când reuşesc să le aplice în activitatea cotidiană și în situaţii 
concrete de viață. 


Aİ”: 
Bia 


IV. Propuneri pentru formarea microoperatiilor 
gândirii în cadrul procesului de învățământ 
la elevii cu deficiență mintală 


IV.1. Propuneri privind orientarea lectiei şi a unor activități 
de terapia tulburărilor de limbaj spre formarea 
microoperatiilor gândirii 


Psihopedagogia contemporană a demonstrat că şi copilul cu deficiență 
mintală se îndreaptă, în ritmul său propriu, spre stadiul gândirii concret-operatorii. 
La acest stadiu, copilul nu ajunge, însă, decât atunci când acţiunea educativă este 
orientată spre formarea microoperatiilor gândirii, prin structurarea conţinutului 
educativ. Toate microoperaţiile ale gândirii, dezvoltate prin procesul de 
învățământ, conduc la deprinderea regulilor după care un copil va efectua 
acţiunile curente de efectuare a ordonării, de comparare, clasificare, deprindere a 
conservării, acțiuni ce condiţionează construirea operaţiilor mintale. 

Urmărirea formării microoperatiilor gândirii la disciplinele de învăţământ 
din şcoala specială determină schimbări de accent la nivelul întregului proces de 
învăţământ, vizând obiectivele generale, operaţionale, modalităţile de selectare a 
conţinutului învățământului, inclusiv prin programe şi manuale, tehnologia 
didactică, formele de organizare ale mediului instructiv şi a procesului de 
învățământ, metodele, procedeele şi mijloacele de învăţământ, elaborarea 
instrumentelor de evaluare. Cadrele didactice au nevoie de instrumente concrete 
de lucru pentru elevi, orientate spre antrenarea microoperafiilor gândirii. 
Microoperatiile pot ierarhiza acţiunile transformative ce se aplică asupra 
obiectelor, aruncând „ancore“ spre integrarea lor în structuri de ansamblu dotate 
cu reversibilitate. Revine celor ce elaborează Curriculumul, sarcina de „procesare a 
informaţiei“, astfel încât suporturile concrete utilizate pentru desfăşurarea 
procesului de predare-învăţare să conţină scheme de antrenare a gândirii. 
Necesitatea unei accentuări a laturii formative a curriculumului este dată şi de 
disfuncţii ale realității şcolare. Disciplinele obişnuite de învăţământ au un conţinut 
(sistem de noţiuni, legi, experiențe, date), ce implică relationarea profesor-elev prin 


134 VIOREL AGHEANA 


şi pentru stăpânirea acestui conţinut. Primul transmite şi celălalt receptează mai 
mult sau mai puţin pasiv, în funcţie de metodele utilizate. Ceea ce este transmis are 
totuşi caracter imperativ, ceea ce fixează limite în „jocul” profesorului sau elevului. 
Profesorul predă într-o manieră mai mult sau mai puţin atrăgătoare, antrenând 
mai multe sau mai puţin elevul în lecţie, dar „scenariul” este prestabilit atât pentru 
elev, cât şi pentru profesor. Profesorul nu este centrat pe elev şi ceea ce reprezintă 
cerinţele sale de funcționare cognitivă, ci pe conţinutul obiectului de învățământ. 
Primul rol al şcolii este de a stimula experimentarea asupra mediului şi cooperarea 
dintre elevi, cu scopul de a dezvolta spiritul critic şi autonomia (independenţa) în 
explorarea realităţii într-un context care ajută elevii să-şi elaboreze cunoştinţele lor, 
mai mult decât de a le prezenta date, cunoştinţe de-a gata făcute. Învăţământul are 
sarcina să ghideze drumul copilului (demersul său de învăţare), înainte de toate, în 
funcţie de activitatea acestuia ca şi în funcţie de contextul de învăţare. Construcţia 
structurilor mentale, a cunoştintelor este principala funcţie a capacităţilor 
subiectului de a-şi reprezenta lumea şi de a efectua transformări sau operaţii 
mentale asupra obiectelor sau substitutelor lor. Subiectul îşi construieşte 
reprezentările lumii asupra cărora el operează în planul acţiunii directe şi în cel 
mental. Fiind privită în această perspectivă, cunoaşterea nu este o simplă copie a 
realităţii, ci rezultatul unui proces activ de reprezentare şi de construcție mentală a 
elementelor şi a relaţiilor care o definesc. 

De aceea apare necesitatea unui curriculum care evidenţiază latura 
formativă, strategiile de instruire şi cele de învăţare (learning strategy) care asigură 
dezvoltarea gândirii şi capacitatea de adaptare a copilului la cerințele deosebite şi 
în continuă schimbare ale mediului în care trăiește. În al doilea rând considerăm 
necesară dezvoltarea capacităţii unui cadru didactic de a descoperi potenţialul 
formativ al disciplinei pe care o predă. Fiecare obiect de învățământ are un 
potential specific de antrenare a microoperafiilor gândirii. Importante sunt: 
selectarea şi găsirea unor modalități de prezentare a conținutului în vederea 
declanşării activităţii reale a elevilor, ca şi evidenţierea microoperatiilor gândirii 
care pot fi antrenate, cu precădere, la clasa şi disciplina respectivă. De exemplu, la 
zoologie, se pot stabili corespondențe între: ansamblul funcţiilor şi modul de viață 
(caracteristici comune ale animalelor de apă); starea de sănătate a diferitelor organe 
şi anume condiţii de menţinere a sănătăţii (rinichii se menţin sănătoşi dacă se 
consumă lichide, nu inghitim medicamente fără sfatul medicului, nu consumăm 
plante sau fructe necunoscute); performanţe şi antrenament; ş.a. 

Compensarea unor disfuncţii ale operaţiilor gândirii, în cazul deficienței 
mintale, de exemplu, în ceea ce priveşte operaţia de a compara, solicită, continuu, 
luarea în considerare a trăsăturilor specifice ale elevului în domeniul cognitiv. Se 

ştie, de exemplu, că elevul cu deficiență mintală, pus să compare două plante, se va 
referi la culoare, mărime, grosime şi nu la elemente specific biologice. Date fiind 
dificultăţile de comparare a elementelor esenţiale care sunt relevate de disciplina 
respectivă (chiar şi când efectuează operaţia prin raportare „termen cu termen” a 
părţilor componente: rădăcina cu rădăcina, fructul cu alt fruct etc.), considerăm ca 
fiind necesare unele schimbări în însuşi sistemul de lecţii. La biologie, lecţiile de 
predare a diferitelor plante se cer urmate de lecţii în care se compară două plante 
deja studiate, precum şi lecţii în care două plante din aceeaşi grupă se compară cu 
o a treia. Astfel de lecţii, puţin justificate în învăţământul de masă, vor avea drept 
obiective antrenarea microoperatiilor gândirii (efectuarea de comparații), 
desprinderea pe etape a însuşirilor esenţiale şi depăşirea disfunctiilor şi a 
greutăților pe care le întâmpină copilul cu handicap mintal: stabilirea mai dificilă a 
asemănărilor decât a deosebirilor, greutăţi în trecerea de la desprinderea 
asemănărilor de natură perceptivă la cele de natură categorială. La geografie, după 
predarea unor forme de relief, se recomandă compararea formelor de relief două 
câte două: câmpie-munte, câmpie-deal, deal-munte, deal-podiş. Prin astfel de lecţii 
se va impune specificitatea percepţiei şi analiza elementelor realităţii în funcţie de 
conceptele de bază ale disciplinelor studiate şi de evidenţierea importanţei lor 
pentru viaţa şi activitatea umană. 

Programul de formare a microoperatiilor gândirii la o disciplină de 
învăţământ, pe baza unui conţinut dat, se poate declanşa numai atunci când definim 
exact ceea ce va face elevul pentru a demonstra că a înţeles sau a învățat ceva. 

În sistemul educaţiei speciale a copiilor cu deficiență mintală este important 
să existe activități specifice care-şi propun, în contextul activităţilor școlare, 
dezvoltarea gândirii copilului, pornind de la antrenarea microoperatiilor. Diferite 
conţinuturi ale disciplinelor şcolare, dar și activități specifice terapiei tulburărilor 
de limbaj oferă un prilej deosebit pentru realizarea acestui obiectiv general al 
dezvoltării gândirii care asigură adaptarea copilului sau adultului la condiţii noi. 
Din cercetare reiese necesitatea ca în cadrul Curriculumului, raportarea la latura 
formativă, în cazul temei abordate de noi, evidenţierea microoperatiilor gândirii 
care pot fi antrenate la nivelul unei clase să aibă cel puţin aceeaşi pondere ca și 
latura informaţională. Pe această bază, orice profesor poate trece la flexibilizarea 
curriculară, raportându-se la antrenarea microoperațiilor gândirii, având în vedere 
diversitatea individuală a elevilor cu handicap mintal. Din acest punct de vedere, 
momentul esenţial al proiectării didactice îl constituie definirea operațională a 
obiectivelor. În acest demers, hotărâtoare este centrarea pe elev, cunoașterea, prin 
studiu de caz, a particularitötilor de vârstă ale elevului şi a celor care decurg din 
deficienta specifică, sau date de mediu. Centrarea pe elev angajează cadrul didactic 

în conştientizarea particularităţilor de vârstă şi individuale ale copilului cu 
deficiență mintală, a tulburărilor de învăţare pe care acesta le manifestă, corelat cu 
modul de antrenare a unei anumite microoperatii a gândirii. Unii elevi pot 
surprinde transformările numai pe baza unui suport concret intuitiv, prezent în 
conținutul problemei (elevul nu poate identifica stările de agregare ale apei decât 
pe baza unor imagini, pe când alţi elevi pot reproduce în plan verbal, pe baza 
reprezentărilor, sensul aceloraşi transformări). Obiectivele unei lecţii, date fiind 
variabilitatea tulburărilor de învăţare în cadrul unei clase, nivelul diferit de 
formare şi antrenare a operaţiilor logice, fenomenele de heterocronie, trebuie să 
indice comportamentul observabil şi măsurabil atât la nivel actionai, cât şi la nivel 
iconic şi, când este cazul, şi la nivel verbal. De exemplu, în cazul seriei de lecţii cu 
tema ,Fractii”, obiectivele operaţionale, centrate pe elevul cu deficiență mintală, 
vor trimite la acțiuni şi operatori, pomind de la obiective operaţionale ierarhizate 
în trei planuri: a. elevul să taie un măr şi să obțină două jumătăți egale; elevul să 
taie un măr în patru sferturi; b. elevul să împartă un dreptunghi în două părţi 
egale, apoi în patru pătrimi şi să haşureze o pătrime; pe un desen reprezentând un 
dreptunghi împărţit în opt optimi, elevul să haşureze şase optimi din acesta şi abia 
apoi să adune şase optimi cu două optimi. Numai astfel, elevul va desfăşura 
operaţiile de măsurare, de împărţire în parti egale şi, reversibil, de refacere a 
întregului din părţi, de triere şi de denumire corectă a unor parti sau de stabilire a 
identităţii părţilor indiferent de poziţia lor relativă. Definirea în acest sens a 
obiectivelor determină modul de prezentare a noului conținut, metodele şi 
mijloacele indispensabile pentru realizarea obiectivelor, instrumentele de evaluare 
a nivelului de realizare a obiectivelor propuse. 

Este important de stabilit dacă: o anumită operaţie îi este accesibilă unui elev; 
activităţile, materialul concret, însușirile acestuia, elementele din lumea reală sau 
jocurile şi imaginile pe baza cărora este antrenată o microoperatie sunt cunoscute 
de către elev (de exemplu, realizarea corespondenţei între păsări, animale de curte 
şi modul lor de hrănire solicită identificarea acestora şi cunoașterea hranei 
specifice). Definirea obiectivelor în termeni de comportament observabil şi 
măsurabil trebuie să specifice: microoperatia care urmează să fie dezvoltată; 
materialul căruia i se aplică, (adică elemente ale lumii reale, figuri geometrice sau 
imagini satı material verbal) identificat anterior/binecunoscut; dimensiunile 
elementelor (culoare, mărime, formă) şi însuşirea pe fiecare dimensiune (de 
culoare alba/roşie, de mărime mare, mijlocie, mică , de formă -cerc, pătrat, 
asemănătoare cu...). Precizarea condiţiilor de realizare la nivelul microoperatiilor 
gândirii solicită, conform rezultatelor cercetării noastre antrenarea acelorași 
operaţii la nivel actional, iconic şi verbal. Reuşitele minimale stabilite la nivelul 
acestei categorii de obiective solicită ca, având în vedere nivelul atins în planul 

antrenării gândirii să specifice, de exemplu dacă elevul va stabili deosebiri între 
elemente extrem de diferite sau între elemente care au multe asemănări. 

Pentru centrarea pe elev în stabilirea microoperatiilor gândirii care se cer 
antrenate cu precădere, pentru stabilirea mediului natural sau a materialului 
didactic intuitiv în cadrul căruia/prin care se va face antrenarea în plan actional şi 
iconic, este deosebit de important de identificat nivelul învăţării perceptive, 
sensibilitatea absolută și diferenţială a analizatorilor, capacitatea de explorare 
perceptivă, capacitatea de identificare a obiectelor și fiinţelor, stimularea 
posibilităţilor de diferenţiere a formelor, mărimilor, în diferite poziţii spaţiale ș.a, 
iar în cazul elevilor cu handicap mintal grav chiar compararea obiectelor reale cu 
imaginile lor. Prescriptiile de repetare şi de îmbogățire care urmează evaluării în 
aria învățării perceptive dau posibilitatea centrării pe antrenarea microoperatiilor 
şi rezolvarea unor probleme importante pentru socializare și adaptare cu ajutorul 
acestora. 


IV.2. Strategii privind comunicarea cu elevul 
cu deficiență mintală 


Una dintre principalele trăsături ale copiilor cu deficiență mintală moderată 
este greutatea cu care mulți dintre ei dobândesc şi folosesc limbajul. Chiar și 
copiii cu deficiență mintală ușoară pot rămâne serios în urmă cu achiziționarea 
limbajului, față de copiii normali. O parte dintre copiii cu deficiență mintală 
severă nu ajung niciodată să-și însușească limbajul, de aceea este necesar să se 
dezvolte pentru ei metode alternative de comunicare (spre exemplu PECS, un 
sistem de imagini şi simboluri cu ajutorul cărora să înveţe să comunice). 

Vocabularul copiilor cu deficiență mintală este mult mai sărac decât cel al 
copiilor normali de aceeaşi vârstă, iar decalajul dintre forma pasivă şi cea activă a 
acestuia este semnificativ. Frecvent, noţiunile abstracte sunt însuşite doar ca 
etichete verbale, ceea ce împiedică folosirea lor adecvată. Frazele sunt mai scurte şi 
defectuos alcătuite, cu multe dezacorduri, greşeli de topică sau omisiuni. Vorbirea 
copiilor cu deficiență mintală are un fals caracter de economicitate. Precaritatea 
limbajului şi a comunicării este amplificată de handicapul socio-cultural. Lipsa 
unor deprinderi de comunicare fiabile, în contexte sociale cât mai variate, 
blochează iniţierea şi cultivarea unor relaţii interpersonale de calitate, mentinandu- 
i pe copiii cu deficiență mintală într-o perpetuă stare de izolare. 

Majoritatea elevilor cu deficiență mintală au nevoie de asistența unui 
logoped, dar îmbunătățirile în pronunție, voce și modul de articulare al cuvintelor 
sunt destul de lente la acești copii. În plus, rămâne aceeași problemă a incapacității 

de a generaliza, problemă evidentă mai ales în cazul limbajului, care este de cele 
mai multe ori decontextualizat la clasă şi greu de utilizat. İn plan semantic, este 
prezentă sărăcia de idei, un dezacord între ceea ce exprimă şi realitatea, dar şi o 
înțelegere simplificată sau trunchiată a ideilor vehiculate. Fragilitatea și labilitatea 
conduitei verbale - o caracteristică a limbajului copilului cu deficiență mintală 
descrisa de E. Verza (1998) - constă în neputinta copilului de a exprima logico- 
gramatical conţinutul situaţiilor semnificative, neputinta de a se menţine la nivelul 
unui progres continuu și de a-şi adapta conduita verbală la schimbările ce apar în 
diverse împrejurări. De asemenea, este posibil ca elevul cu deficiență mintală să 
poată vorbi relativ bine la un moment dat, dar ulterior să manifeste dereglaje 
accentuate şi chiar regres la nivelul limbajului şi comunicării. 

În cazul necesităţii comunicării cu un copil cu deficiență mintală, există o 
serie de recomandări cu caracter general care pot conduce la o mai bună receptare 
a mesajului. Persoanele cu deficiență mintală pot avea dificultăți în înțelegerea 
limbajului, dacă acesta este mai complex şi cuprinde concepte abstracte, astfel încât 
se recomandă: 


- vorbirea mai rar şi cu pauze, astfel încât copilul cu deficiență mintală să 
aibă timp să proceseze informația; 

vorbirea clară şi folosirea de propoziţii scurte; 

formularea întrebărilor trebuie să fie cât se poate de clară şi să nu 
presupună un răspuns complex: ex.: „Ce mănâncă girafa?” şi nu „Ce 
mănâncă girafa și unde trăieşte ea?” 

- contactul vizual, o gestică adecvată sau scurte atingeri atunci când acestea 
sunt necesare pot contribui semnificativ la menţinerea atenţiei și 
concentrării copilului cu deficiență mintală. Spre exemplu, atunci când se 
observă că elevul nu mai este atent, o atingere pe umăr însoțită de un gest 
îl poate scoate din starea în care se află; 

atentionarea copilul atunci când aveţi ceva importat de spus; „fii, te rOg, 
atent, sau fiti atenţi” este o formulare potrivită, dar trebuie folosită doar 
într-un anumit context, pentru că repetarea prea des va duce la pierderea 
efectului de atenţionare; 

repetarea mesajelor importate şi utilizarea de gestică şi de expresii faciale 
pentru a sublinia mesajul verbal. Se poate augmenta mesajul verbal 
folosind imagini, desene sau mesaje scrise; 

verificarea permanentă a faptului că elevii au înțeles mesajul: le veţi cere 
să repete ce ati spus cu propriile lor cuvinte; 

încurajarea copiilor să vă atentioneze dacă nu au înţeles, prin ridicarea 
mâinii, de exemplu. 

Persoanele cu deficiență mintală pot avea dificultăți în exprimarea 
gândurilor şi sentimentelor pe care le au la un moment dat. Se poate întâmpla ca 
răspunsurile date să fie, de fapt, niște scheme verbale învățate sau auzite care să nu 
exprime starea în care se află la momentul respectiv. De exemplu, la întrebarea 
„Cum te simti?”, răspunsul va fi aproape întotdeauna ,Binel”, deși starea copilului 
poate să fie oricum altfel decât bună. În astfel de situaţii întrebările trebuie să fie cât 
mai concrete şi ar trebui formulate astfel încât copilul să poată să-și concretizeze 
verbal stările în care se află. Folosirea unor mijloace vizuale sau o gestică sugestivă 
poate ajuta în această direcţie: figuri care exprimă anumite stări, gesturi care indică 
zona în care copilul simte disconfort etc. 

Tonul şi volumul vocii este extrem de important în comunicarea cu elevii cu 
deficiență mintală. Prin tonul vocii putem încuraja copilul, dar în același timp ne 
putem afirma şi autoritatea. O voce joasă, o vorbirea rară, apăsată şi sigură poate 
exprima calmul şi autoritatea, oferind încredere copilului. S-a constatat că atunci 
când cineva primeşte mesaje pe „tonul parental”, apare o tendință automată de 
acceptare a autorităţii persoanei care foloseşte acest ton. În schimb, tonul înalt, 
strident sau ascuţit trădează nemulţumire, teamă sau nervozitate iar persoana care 
foloseşte acest ton este percepută ca fiind nesigură și fără experienţă și autoritate. 
Este de preferat să se folosească un ton egal iar accentuările și modificările în 
intensitatea vocii trebuie făcute numai atunci când vrem să accentuăm mesajul 
într-o direcţie sau alta. 

Trebuie să avem în vedere faptul că uneori copiii cu deficiență mintală nu 
răspund la întrebări sau răspund greșit, pentru că nu au înțeles ceea ce li se cere. 
De aceea este important modul în care comunicăm, cuvintele cheie fiind claritatea 
şi simplitatea. În clasă sau în prezenţa copiilor cu deficiență mintală trebuie să 
vorbim permanent despre ce facem sau despre ce se întâmplă. De exemplu, dacă 
avem ca obiectiv învățarea culorilor, nu este de ajuns să îi prezentăm obiectele 
colorate, trebuie să vorbim despre ceea ce facem: „Acum eu o să-ți arăt nişte 
obiecte care au culori diferite. Le așezăm pe bancă, unul lângă altul iar tu va trebui 
să-mi spui ce culori au etc.” Comunicarea trebuie să fie un prilej de a-i învăța 
lucruri noi sau de a le reactualiza cunoștințele învăţate deja, de exemplu: „Adu-mi, 
te rog, mingea mare și galbenă”. Folosirea cunoștințelor și deprinderilor deja 
asimilate pentru a introduce altele noi trebuie să fie o preocuparea permanentă 
pentru cadrele didactice care lucrează cu copii cu deficiență mintală. 

În comunicarea cu copiii cu deficiență mintală se recomandă utilizarea de 
cuvinte ușor de înțeles şi propoziţii simple atunci când doriți să le cereti o 
informaţie sau le solicitati să facă ceva. De exemplu, dacă vreți ca elevul să va 
aducă creionul îi veţi spune: „Andrei, adu-mi creionul”, şi nu: „Andrei, adu-mi 

creionul şi caietul de exerciții”. Ultima propoziție cuprinde de fapt două comenzi, 
iar copilul cu deficiență mintală va răspunde fie la prima: „adu-mi creionul” fie, cel 
mai probabil, la cea de-a doua: „caietul de exerciții”, pentru că, din punct de vedre 
temporal, a fost auzită ultima. Acest fenomen are legătură cu modul în care 
funcţionează memoria de scurtă durată la persoanele cu deficiență mintală, unde 
există deficienţe atât în capacitate de a folosi memoria pe termen scurt sau în 
procesul de manipulare a informațiilor stocate de memoria pe termen scurt, 
aspecte care influențează semnificativ performanțele cognitive ale elevului 
(Dockrell şi McShane, 1992). 


IV.3. Aspecte specifice ale strategiei de instruire 


Memorarea unor cunoștințe este o activitate psihică relativ simplă, chiar 
pentru elevii cu deficiență mintală, mai ales că la unii dinte ei memorarea mecanică 
nu este afectată. Dar formarea microoperatiilor gândirii, care nu întâmplător în 
psihopedagogia franceză se întâlnesc sub termenul de operatori logici este un 
proces complex în cazul acestei categorii de elevi. De aceea, demersul didactic 
trebuie să fie adecvat acestei complexități şi dificultăţilor întâmpinate de fiecare 
elev în parte. În fapt, cadrul didactic va dirija procesul de îmbogățire instrumentală 
bazată pe folosirea sistematică a funcţiilor premergătoare operaţiilor cognitive. 

Teoria lui Feurstein, referindu-se la configuratiile interne sau externe ale 
stimulilor, evidențiază faptul că acestea se reflectă în comportamentul interiorizat 
sau exteriorizat al subiectului şi determină, în ultimă instanță, modificabilitatea 
cognitivă structurală. De aceea în sistemul educaţiei speciale a copiilor cu 
deficiență mintală este important să existe activităţi specifice care-şi propun, în 
contextul activităţilor şcolare, dezvoltarea gândirii pornindu-se de la nivelul 
actional, de exemplu, prin contactul direct cu mediul sau prin realizarea de 
excursii tematice. 

]. Bruner arăta că dacă există vreun mod de adaptare la transformările 
mediului, el trebuie să includă şi dezvoltarea unui metalimbaj şi a unor priceperi 
care să ofere formele şi modelele cu ajutorul cărora să înțelegem regularitötile din 
natură. În natură există similitudini, există serieri: ordine crescătoare sau 
descrescătoare, succesiuni temporale sau logice, meritele se grupează, sunt legate 
solidar prin elemente comune (care sunt criterii de clasificare), se aseamănă sau se 
deosebesc, sunt identice, se transformă, fenomenele sunt reversibile etc. Dincolo de 
diversitate există însă asemănări constante. Jean Piaget arăta că „principalele 
categorii de care se foloseşte inteligența spre a se adapta la lumea exterioară 

corespund fie unui anumit aspect al realității, aşa cum fiecare organ este în 
legătură cu un caracter special al mediului. Gândirea se organizează adaptându-se 
la lucruri şi, adaptandu-se, se structurează ea însăşi“. (]. Piaget, 1973, p. 15). 
Microoperaţiile gândirii, odată antrenate oferă chiar și copilului cu deficiență mintală 
posibilitatea de organizare a informaţiei. Activitatea copilului în medii diferite, cu 
mijloace de învățământ variate oferă și posibilitatea de regăsire a informaţiei în 
situaţii oarecum schimbate, existența transferului specific şi nespecific sunt 
indispensabile pentru un copil cu deficiență mintală să capete o anume autonomie. 
Pentru asta se impune ca o cerinţă și antrenarea gândirii în natură, în diferite 
activități extraşcolare, prin identificarea celor mai adecvate probleme, cu valoare și 
pentru integrarea socială și profesională a acestor elevi. Date fiind particularităţile 
elevului cu deficiență mintală, în cadrul activităților extrașcolare poate fi organizată 
explorarea realităţii cu care elevii vin în contact și motivarea acestora pentru 
cunoașterea ei. Microoperatiile gândirii, prin utilizarea lor de către copil se interpun 
între realitate, cu structurile sale specifice şi viitoarele operaţii, structuri de ansamblu 
dotate cu reversibilitate ce se vor forma şi interioriza în timp. De aceea este deosebit 
de important ca problemele selectate/construite pentru formarea microoperațiilor 
gândirii să aibă, printre datele cunoscute, elemente din natură şi realitatea în care 
elevul va trebui să trăiască şi să se integreze. 

Antrenarea microoperatiilor gândirii presupune o opțiune angajată pentru 
strategii activ-participative; fiecare elev este pus în fata unei sarcini care este de 
fapt o problemă, conţinând o dificultate, pe care, prin rezolvare trebuie să o 
surmonteze. Problematizarea, abordată ca principiu didactic și/sau ca metodă de 
predare-învățare uneşte metodele de stimulare a gândirii şi gândirea în acţiune a 
elevului care rezolvă problemele este esenţială în procesul de dezvoltare a gândirii, 
pornind de la microoperaţii. Deci, cadrul didactic, cunoscând nivelul specific de 
dezvoltare al fiecărui elev, în pregătirea lectiei are de realizat în primul rând 
identificarea de probleme cu dificultate cognitivă, a unui sistem de întrebări asupra 
unei necunoscute care conţin şi dificultatea cognitivă de a selecţiona sau construi 
un răspuns nemijlocit. Elaborarea de seturi de probleme, care conţin dificultăți 
gradate, ce pot fi rezolvate de către elevii cu deficiență mintală în plan actional, 
iconic şi verbal pe tot parcursul școlarității poate constitui o preocupare importantă 
a comisiilor metodice din școlile speciale. Un astfel de repertoriu de probleme ar fi 
deosebit de oportun și pentru învățătorii și profesorii din învățământul de masă, 
ştiindu-se că ceea ce constituie o problemă în condițiile handicapului de intelect, 
poate să nu prezinte dificultăți cognitive pentru un elev obișnuit. 

De asemenea, în activitatea la clasă este necesară diversificarea gamei de 
mijloace de învăţământ pentru antrenarea operatorilor logici la nivel actional şi 

imagistic; numai pe această bază se poate face trecerea la operare la nivel verbal. 
Planul verbal, pentru elevii şcolii speciale, trebuie să menţină pe cât posibil continuu 
legătura între planul actional şi cel iconic şi de asemenea este important să se țină 
cont de valoarea limbajului, nu numai în realizarea comunicării, ci şi ca instrument 
de ordonare a mediului, de evidentiere a ceea ce este comun, general, esenţial. 

Contribuţia mijloacelor de învăţământ la formarea microoperatiilor gândirii 
este deosebită, deşi ea se subordonează acţiunilor concrete. Majoritatea mijloacelor 
de învăţământ pot fi concepute în lumina exigențelor didacticii moderne 
referitoare la activizarea elevilor şi la promovarea activităţii lor independente. Pe 
lângă îmbogățirea universului informaţional al elevilor şi sprijinirea procesului de 
procesare primară a informaţiilor, mijloacele de învățământ pot contribui la 
antrenarea capacităţile lor intelectuale, inclusiv a microoperatiilor gândirii. În 
lumina problemelor abordate în acest studiu, mijloacele de învăţământ pot fi 
clasificate astfel: 


e Mijloace ce permit antrenarea microoperatiilor gândirii în plan actional 
(cuburi, seturi de figuri şi corpuri geometrice, trusa Dienes, modele ale 
elementelor realităţii, jocuri, jucării); prin activitatea proprie a copilului cu 
acestea, se realizează transpunerea experienţei într-un model despre 
lume, se realizează „reprezentarea activă”; 

e Mijloace ce permit antrenarea microoperatiilor gândirii în plan iconic 
(imagini special concepute, seturi de imagini corelate între ele în funcție 
de sarcinile concrete la rezolvarea cărora pot contribui, fişe de activitate 
independentă cu suport imagistic; jocuri bazate pe o anumită organizare a 
imaginilor); software educațional sau materiale sub pe suport electronic - 
acestea asigură organizarea vizuală sau alt fel de organizare senzorială şi 
conduc la folosirea unor imagini schematice („reprezentare iconică”); 

e Mijloace ce permit antrenarea operatorilor logici in plan verbal (fişe de 
activitate independentă, exerciţii de completare de propozitii, de 
transformare a acestora în funcţie de timpul acţiunii, ghicitori, versuri 
special concepute). 


Ca şi în cazul formării marilor operaţii ale gândirii, şi în cazul unei 
microoperatii, trebuie să se găsească soluţii metodice şi pentru ca progresul cognitiv 
al elevului să nu se limiteze numai la întipărirea în memorie (de exemplu a unei 
clasificări) sau la formarea unei deprinderi (care nu e dotată cu reversibilitate). Pe 
aceeaşi bază trebuie să se caute acele probleme care pun copilul în situaţia de a 
executa efectiv anumite acțiuni, care antrenează anumite operaţii. De exemplu, la 

Cunostinte despre mediu, formarea operaţiei mintale de clasificare trebuie să se 
finalizeze nu numai cu cunoaşterea şi reproducerea clasificărilor, ci la dezvoltarea 
capacităţii de a caracteriza un animal cunoscându-i apartenenţa la o clasă. Numai 
activitatea directă de observare în natură, desfăşurarea de acţiuni în plan concret 
intuitiv, în condiţiile organizării mediului instructiv şi dirijării procesului de 
învățare, conduce la dezvoltarea gândirii elevului, a unui operator care-i este 
accesibil, dacă primeşte un sprijin/suport specific. Totuși, un material intuitiv care 
abundă în detalii neesentiale, ce pot abate atenţia elevilor de la ideea centrală a 
lectiei, constituie un veritabil obstacol în formarea noțiunilor. În aceste cazuri, 
elevii fie că generalizează un amănunt neesenţial, formându-şi o noţiune eronată, 
fie că imaginile intuitive suplimentare şi inutile le abat atenţia spre urmărirea 
mişcării acestor amănunte, blocând în acelaşi timp formarea noţiunii vizată de 
profesor. Un rol important în procesul formării noţiunilor în şcoală îl are dirijarea 
corectă a percepţiei prin cuvânt, pe care o efectuează profesorul. Această orientare 
a percepției prin cuvânt îl ajută pe elev să desprindă însuşirile esenţiale şi să le 
generalizeze. În această operaţie de desprindere a esentialului de neesential, un rol 
mare îl are variaţia corectă a materialului intuitiv. 

În activitatea școlară trebuie ținută seama de recomandarea lui Bruner care 
sublinia că predarea unei discipline ar trebui să se realizeze astfel încât să reflecte 
modalitatea de gândire prin care operează copilul, progresul gândirii fiind 
favorizat de variaţia experienţei, de diversitatea obiectelor sau a situaţiilor. 


IV.4. Strategii privind predarea la elevul cu deficiență mintală 


În lucrul direct cu copilul cu deficiență mintală se constată că, și atunci când 
efectuează operaţiuni concrete, acesta ajunge cu greu la structuri de ansamblu. 
Psihopedagogia specială a evidenţiat dificultăţile insurmontabile de abstractizare şi 
generalizare, concretismul excesiv al gândirii, incapacitatea accentuată a elevului cu 
deficiență mintală de a se desprinde de concretul nemijlocit, de situaţia trăită in 
momentul dat, de a face generalizări şi de a verbaliza (conştientiza) propria 
experienţă. Elevii cu deficiență mintală au o mare problemă cu generalizarea 
informațiilor, pe care nu sunt capabili să le folosească de la o situație potențială la 
alta. Păunescu şi I. Muşu (1995) au descris modul defectuos în care copilul cu 
deficiență mintală operationalizeazö noțiunile: „evaluarea faptului că deficientul a 
achiziţionat o anumită noţiune este infirmată în condiţiile în care acesta trebuie să 
opereze cu ea pentru a soluţiona o problemă practică; în realitate, ne găsim în 
situaţia unui fals progres: noţiunile sunt înregistrate mecanic şi pur şi simplu le 
„recită”, fără a fi capabil de o veritabilă operare” (p. 227). 

Din studierea posibilităţilor diferitelor discipline de antrenare a operatorilor 
logici a reieşit că structura unei discipline calchiată după disciplinele din şcoala 
normală implică o mare cantitate de informaţii, multe ineficiente atât pentru 
dezvoltarea gândirii cât şi pentru viaţa şi activitatea practică a deficientului mintal. 
Una din situaţiile care demonstrează necesitatea acţiunii educative sistematice în 
problemă este faptul că prezenţa, absența sau gradul de utilizare a microoperatiilor 
gândirii nu depind de clasa în care se află elevul, de nivelul informaţiilor pe care le 
deține în cazul subsolicitării microoperatiilor, iar în cazul unui anumit elev nu există 
o dezvoltare omogenă a diverşilor operatori şi proceduri pe care le presupun. 

Analizele efectuate au confirmat că, în absenţa unei antrenări sistematice a 
operatorilor logici pe conţinuturi specifice, apare situaţia surprinsă de şcoala 
piagetienă, formulată astfel de către Barbel Inhelder (1968): „reacţiile elevilor 
constituie ciudate amestecuri de achiziţii reale şi de mecanisme primitive, suplinind 
în mod artificial lipsa exersării sistematice prin acțiune a operaţiilor gândirii“ (p. 57). 

Elevii cu deficiență mintală au o mare problemă cu generalizarea 
informaţiilor, pe care nu sunt capabili să le folosească de la situaţie potențială la 
alta (Hunt & Marshall, 2002). Pentru orice persoană care învaţă, cel mai dificil este 
stadiul final al învăţării, generalizarea informaţiilor dobândite. Pentru a fi capabil 
să ducă informaţiile dobândite, abilităţile şi strategiile la un nivel automatizat, 
elevul trebuie să dobândească capacitatea de a folosi informațiile şi cunoştinţele 
obținute şi în alte situații decât în cele pe care le-a întâlnit şi învăţat iniţial. 
Abstractizările şi generalizările de nivel incipient sunt posibile în condiţiile unui 
sprijin educativ adecvat pentru copilul cu deficiență mintală. Esenţial este însă ca 
acestea să fie legate de universul preocupărilor şi intereselor copilului pentru a fi 
fiabile şi durabile. 

Elevii cu un grad de deficiență uşor și moderat au o motivație normală de a 
învăţa încă din primii ani, dar când ajung la școală şi se lovesc din ce în ce mai des 
de dificultăți insurmontabile, frustrările care se adună fac ca şi motivaţia pentru a 
învăţa să dispară. Mash şi Wolfe (1999) afirmă că: „În comparaţie cu copiii de 
aceeași vârstă dezvoltați normal intelectual, copiii cu deficiență mintală se așteaptă 
la o rată extrem de mică de succes când fac ceva, işi setează obiective foarte mici 
pentru ei şi se demotivează chiar şi în cazurile când ar putea face mult mai mult. 
Această neajutorare dobândită este de cele mai multe ori accentuată de către adulți, 
care presează copilul să obțină aceleaşi rezultate cu copiii cu o dezvoltare cognitivă 
normală pentru vârsta lor.” (p.351). O consecinţă în plan educativ a acestui fapt 
este solicitarea ca, în procesul de învățământ, să nu se coboare nivelul de așteptare 
în ceea ce-i priveşte pe copiii cu deficiență mintală; este necesar să se simplifice şi 
să se adapteze sarcinile propuse, având în vedere nivelul atins de fiecare elev în 

aria respectivă; acest demers, corelat cu acordarea sprijinului necesar în rezolvarea 
problemei respective precum şi cu precizarea reușitelor minimale şi luarea lor în 
considerare în evaluare, determină, de regulă, acești elevi să redevină motivaţi de 
succesele, fie ele și mărunte, pe care le obțin în învăţare. Este important ca și efortul 
depus, chiar dacă nu se obţin rezultatele dorite, să fie evidențiat. 

Atunci când un copil cu deficiență este integrat într-o clasă dintr-o școală 
de masă este important să se ţină seama de o serie de elemente: 


- Cunoașterea copilului. Aflaţi punctele forte ale copilului, precum şi 
nevoile acestuia; 

- İncercati să aflați cât mai multe informaţii de la de părinţii copilului şi 
determinati-i să lucreze acasă împreună cu el; vă pot da sugestii valoroase 
şi idei pe care le puteți folosi în lucrul cu copilul la clasă. 

- Aflaţi tot ce se poate despre tipul de deficiență pe care îl prezintă. Există o 
mulțime de surse de informaţie online, citiți suficient despre problematică, 
astfel încât să vă simtiti confortabil și pregătit atunci când veți fi pus in 
situaţia de a lucra cu un astfel de copil. 

-Vorbifi cu alti profesori, dacă se poate, cu cei care au experiență în educația 
specială, cu părinţi sau cunoștințe care au lucrat sau care au avut contact cu 
copii cu deficiențe. 


În activitatea de învăţare cu elevii cu deficiență mintală ar trebui avute în 
vedere următoarele principii generale: împărţirea sarcinilor de învățare în 
segmente mai mici, care sunt parcurse progresiv, realizarea unor repetiții cât mai 
frecvente și permanenta motivare a copilului. În activitatea cu copilul cu deficiență 
mintală, atunci când ne propunem realizarea unui obiectiv, fie că e vorba de 
achiziția unei cunoștințe, fie că avem în vedere învăţarea unei deprinderi sau a 
unui comportament, este utilă împărțirea sarcinilor de învăţare în segmente, astfel 
încât să pornim de la cele mai simple elemente de învățare. Copilul va parcurge 
progresiv acești pași, iar dacă se întâmpină dificultăţi, putem reveni la paşii 
anteriori pentru a relua procesul, dacă este necesar. Cunoştintele sau deprinderile 
pe care noi considerăm că elevul cu deficiență mintală le-a achiziționat sau au fost 
formate ar trebui repetate periodic, din cauza fenomenului de uitare care uneori 
intervine foarte repede. Nu este neobișnuit ca atunci când copilul revine din 
vacanţă să nu mai știe sau să nu mai poată realiza o sarcină pe care o cunoștea doar 
cu câteva săptămâni înainte. Pentru copiii cu deficiență mintală nu este de ajuns să 
li se spună cum să facă un lucru sau altul, ei au nevoie să li se arate, demonstrând 
modul de realizare. Pentru a învăţa o deprindere, de exemplu, ei a nevoie de multe 

exerciţii, care trebuie reluate permanent. Începem de la cele mai simple elemente şi 
apoi vom complica treptat: ex.: desenarea unui pătrat — colorarea formei, forma 
punctată, copierea folosind o forma etc. Exersăm continuu până când ne asigurăm 
că elevul a reținut şi poate folosi informaţia sau deprinderea în orice context. Dacă 
nu o poate aplica, exersăm din nou până va reuși asta. Se recomandă să nu 
începem o altă activitatea decât dacă ne-am atins obiectivele în activitatea 
anterioară şi, de asemenea, vom parcurge o singură activitate până la finalizarea ei. 
În activitatea şcolară sau în cele de terapie utilizaţi pe cât posibil obiecte reale pe 
care copilul să le poată percepe şi manipula, astfel încât reprezentările să se 
formeze având la bază realitatea concretă. De asemenea, este important să folosim 
în activitatea de învăţare elemente şi experiențe cunoscute din viața de zi cu zi a 
copilului cu deficiență mintală. Materialele care interesează și motivează copilul 
datorită diferitelor modalități de prezentare şi care-l motivează se rețin mai ușor; 
memorarea unui material perceptiv sau verbal nelegat de preocupările, interesele 
şi mai ales de nivelul de înțelegere al deficientului mintal devine un exercițiu 
obositor şi neproductiv (de altfel, şi la persoana obișnuită, reținerea mecanică a 
unor termeni ştiinţifici, algoritmi matematici sau serii numerice aleatorii este 
dificilă şi rapid perisabilă). 

Atunci când urmărim formarea microoperatorilor logici şi a structurilor 
conceptuale la copilul cu deficiență mintală ar trebui să avem în vedere 
următoarele aspecte: 


a) Este important ca prezentarea obiectelor sau fenomenelor pentru 
învăţarea noţiunilor să fie făcută sub forma unor componente 
singulare, fără alte elemente care ar putea să distragă atenţia sau să 
provoace confuzii, de exemplu obiectul necunoscut copilului va fi 
aşezat pe o masă goală, reprezentarea imagistică a unui animal sălbatic 
nu va avea elemente de fundal etc. 

b) selectarea noţiunilor, a datelor, a cunoştinţelor cu care operăm în 
activitatea cu copilul cu deficiență mintală se va face în funcţie de 
vârsta, tipul de organizare mintală şi de nivelul de şcolarizare; 

c) prezentarea noţiunilor se va face în ordinea complexităţii, de la cele 
mai simple, la cele mai complexe; 

d) învățarea noţiunilor se va face prin exemple care să conducă copilul la 
generalizări şi discriminări; 

e) in învăţarea noţiunilor se va porni întotdeauna de la obiectele concrete, 
aflate în câmpul perceptual al copiilor, apoi se face trecerea la nivelul 
iconic, folosindu-se reprezentări ale obiectelor, iar în ultima etapa se va 
utiliza planul verbal, fără suport intuitiv-concret. 

Atunci când se lucrează cu copii cu deficiență mintală facem următoarele 
recomandări: 


copiii trebuie lăsaţi să manipuleze obiectele, să se joace, să experimenteze; 

- trebuie acceptate încercările repetate și greşelile; 

- copilul cu deficiență mintală are nevoie de timp, nu îl grăbiţi; 

- nu prezentați prea multe materiale de lucru în același timp, nu îi 
incörcati câmpul perceptiv; 

- copilul cu deficiență mintală oboseşte repede, dacă nu mai face față 
solicitărilor, opriţi activitatea şi o veți relua mai târziu; 

- faptul că un copil cu deficiență mintală știe numele unui concept nu 

înseamnă că este şi operationabil. Verificarea cunoștințelor în contexte 

diferite şi cât mai variate ne poate conduce la concluzia corectă. 


La copilul cu deficiență mintală (comparativ cu copilul normal) atenţia este 
uşor de distras, fiind fixată rigid asupra unor elemente frapante dar puţin 
relevante, deficitară atât din punct de vedere cantitativ, cât şi calitativ. Fiind foarte 
influenţabilă de dispoziţia afectivă sau de interesele de moment, ea poate fi 
îmbunătăţită dacă se creează cadrul emoţional şi motivational propice unei activităţi 
educaţionale specifice. Copiii cu deficiență mintală au cel mai adesea și probleme de 
concentrare a atenţiei când vine vorba despre concentrarea la aspectele relevante ale 
situaţiei de învățare (Detterman, Gabriel & Ruthsatz, 2000). Spre exemplu, când 
profesorul îi arată unui elev cum să folosească foarfeca pentru a tăia hârtia, elevul 
este mai mult atras de ceasul pe care profesorul îl are la mână decât la acţiunea în 
sine. Taylor, Stenberg și Richards (1995) au afirmat că această problemă are legătură 
directă cu faptul că un copil cu deficiență mintală este mai degrabă orientat către 
persoanele din jurul său decât către sarcinile care i se încredinţează. 

Fără o atenţie selectivă corespunzătoare fiecărei sarcini care i se dă, orice elev 
va eșua în a învăța sau a-și reaminti ceea ce profesorul încearcă să-l învețe. 
Tendinţa de a se concentra pe detalii irelevante sau de a fi distras foarte ușor de la 
ceea ce are de făcut este o problemă serioasă atunci când un copil cu deficiență 
mintală va încerca să fie integrat în învățământul de masă fără o atentă şi 
îndeaproape supraveghere. Atunci când copilul cu deficiență mintală este implicat 
într-o activitate educativă sau de terapie, una dintre recomandări se referă la 
reducerea pe cât posibil a elementelor din spațiul de lucru care l-ar putea distrage. 
Înlăturarea obiectelor care nu sunt strict necesare pentru desfășurarea activității 
este absolut necesară. Zgomotele, de orice natură ar fie ele pot distrage cu ușurință 
atenţia copiilor cu deficiență mintală. 

Dificultatea de a păstra informaţii în memoria pe termen lung sugerează că, 
cu cât capacitățile intelectuale ale elevului sunt mai scăzute, cu atât mai multe 
repetiții sunt necesare pentru a-l face să reţină orice informaţie. Deci, mesajul către 
profesori ar fi să le dea acestora cât se poate de multe oportunități și ajutor 
individual în toate zonele curriculare. Recapitularea foarte frecventă și învățarea 
permanentă reprezintă cheia în programele de instruire ale elevilor cu deficiență 
mintală. Motivarea pozitivă este mai eficientă decât cea negativă, copilul fiind mai 
relaxat şi mai receptiv la modelările educative atunci când ştie că îl aşteaptă o 
recompensă la sfârşitul activităţii. Centrarea interesului pe dobândirea acestei 
recompense este însă contraproductivă, cunoştinţele şi deprinderile ce s-au vrut a 
fi insuşite fiind strict asociate cu răsplata promisă. Voința necesară învăţării sau 
punerii lor în practică este extrem de redusă ca intensitate şi durată, ori lipseşte cu 
desăvârşire. Copilul cu deficiență mintală trăieşte în prezent, axat pe satisfacerea 
nevoilor actuale, incapabil de amânare pentru o perioadă prea îndelungată. Dacă 
este totuşi convins să o facă (spre exemplu: economisirea unei sume de bani), uită 
motivul pentru care s-a hotărât să renunțe la o plăcere imediată (cum ar fi 
procurarea unei jucării) şi, cu prima ocazie, cedează tentatiei. Dar, multi elevi cu 
deficiență mintală sunt dornici să facă ceea ce li se spune pentru că le place ceea ce 
li se cere sau pentru că plac profesorul atât de mult încât vor să-l mulțumească, sau 
pur şi simplu pentru că le place să fie ocupați cu ceva (Dever €: Knapezyk, 1997). În 
alte cazuri, deoarece motivaţia naturală instinctivă şi încrederea în sine lipsesc, 
profesorul este cel care trebuie să le suplinească, prin recompensarea permanentă a 
reuşitelor elevului, sau cel puţin a efortului acestuia. 

Evitaţi să deveniți prea protectori, dar în același timp fiti atenţi la nevoile de 
sprijin ale copilului. Dacă în timpul lectiei îl veţi „ajuta”, de exemplu, să rezolve un 
exercițiu dificil, care îi depăşeşte nivelul de cunoştinţe, doar pentru a arăta 
părinților că acest copil face progrese, diferenţa dintre aspectul formal al educaţiei 
şi realitatea lipsei de progres va ieși curând la suprafață. De asemenea, dacă se va 
cere copilului cu deficiență să rezolve teme sau să răspundă la solicitări pe care el 
încă nu este capabil să le înţeleagă, nereuşita este mai degrabă a profesorului, nu a 
elevului. Copilul cu deficiență mintală trebuie să fie încurajat să înveţe iar 
progresele, chiar dacă sunt lente, vor asigura dezvoltarea ulterioară a acestuia. 

Unii părinţi devin hiperprotectori cu copiii lor cu handicap pentru a 
compensa într-un fel toate problemele cu care se confruntă copilul lor. În cazul 
acesta, copiii vor aştepta ca adultul să rezolve situaţiile cu care se confruntă, fără a 
mai încerca să mai facă niciun efort, pentru simplu fapt că aşa a fost obişnuit să se 
desfăşoare lucrurile. Putem porni de la o situaţie comună pentru fiecare copil, cu 
handicap sau fără, îmbrăcatul de dimineaţă. Dacă acel copil este învăţat ca 
părintele să îl îmbrace şi să-l incalte, fără ca el să facă niciun efort în această 


DEZVOLTAREA COGNITIVA LA COPIII CU DEFICIENTA MINTALA 149 


direcţie, putem ajunge în situaţia în care copilul ajunge la vârsta şcolară fără să fie 
capabil să ştie cum să se încheie la nasturi sau să îmbrace singur un tricou. Trebuie 
înţeles faptul că acel copil va alege întotdeauna calea minimului efort iar faptul că 
părintele sau cadrul didactic ajunge să îl considere pe copil neajutorat îl va 
transforma în cele din urmă într-o persoană neajutorată. Desigur, motivațiile 
părinţilor sau ale cadrelor didactice pot fi diferite, în general fiind vorba de 
lentoarea copiilor şi lipsa de timp cu care se confruntă toată lumea. Dar, în felul 
acesta, în loc să lucrăm pentru a transforma copilul cu deficiență mintală într-o 
persoană cât mai independentă şi capabilă să se descurce singură, îi vom accentua 
dependenţa iar acesta se va aştepta întotdeauna ca altcineva să facă pentru el 
lucrurile dificile. 

În general, pentru cei care lucrează cu un copil cu deficienţe, primele eforturi 
nu vor fi încununate întotdeauna de succes, dar acest lucru este de așteptat. În 
aceste situații unele persoane se vor simţi frustrate şi vor avea chiar și sentimente de 
vinovăţie. În cazul în care ceea ce v-aţi propus să faceți cu copilul nu va funcționa, şi 
acest lucru se va întâmpla cu siguranţă, încercați să vă daţi seama de ce s-a întâmplat 
asta şi faceți în aşa fel ca data viitoare lucrurile să meargă puţin mai bine. Deşi este 
cumva inevitabil să observăm lucrurile pe care nu le poate face un copil cu deficiență 
mintală, comparativ cu un copil normal de aceeaşi vârstă cronologică, totuși este de 
preferat să ne concentrăm pe ceea ce poate face și pe ceea ce știe. Abordarea pozitivă 
trebuie să ghideze permanent demersul pedagogic. Dacă elevul nu reușește să ducă 
la bun sfârșit o activitate, trebuie încurajat pentru ca eșecul să nu îl demotiveze: „Nu 
face nimic! Dacă mai exersezi, o să vezi că în curând vei reuși.” Copilul cu deficiență 
mintală progresează lent, deci în acest caz nu vă așteptați la modificări substanţiale 
în performanţele acestuia. În acelaşi timp, nimeni nu vă va cere ca elevul cu 
deficiență mintală integrat într-o clasă normală să devină cel mai bun la citit sau să 
deseneze cel mai frumos. Important este ca potenţialul de dezvoltare al copilului cu 
deficiență mintală să fie valorificat cât mai bine iar acesta să se poată adapta la un 
context social cât mai variat. 

Principalul rol al școlii este acela de stimula dorința de experimentare a 
copilului asupra mediului, de a adapta copilul la un microcosmos constituit inițial 
din colegi și profesori, cu scopul de a-i dezvolta spiritul critic şi autonomia. 
Cunoştintele dobândite de către elevi nu ar trebui să fie informaţii sterile, pe care 
să le primească de-a gata, ci unele cu un caracter pragmatic, care să contribuie 
esenţial la dezvoltarea lui la potenţialul maxim. Învățământul are sarcina să 
ghideze drumul copilului printr-un proces de acumulare de informații adaptate la 
contextul de învăţare, care să aibă ca rezultat direct îmbunătăţirea calității vieţii 

Tiparul s-a executat sub cda 4156/2017 
la Tipografia Editurii Universităţii din Bucureşti 


ucrarea „Dezvoltarea cognitivă la copiii 

cu deficiență mintală” reprezintă o 

contribuţie importantă la domeniul 
psihopedagogiei speciale, atât datorită temei 
abordate cât și a recomandărilor aplicabile în 
procesul de învățământ, care pot duce la 
rezultate semnificative în cazul copiilor cu 
deficiență mintală. | 
Lucrarea de față pune în evidență succesiunea 
şi gradul de utilizare a microoperafiilor 
gândirii care se pot forma la elevii cu deficiență 
mintală și demonstrează că acestea, atunci 
când sunt adecvate rezolvării unor sarcini 
accesibile copilului şi sunt antrenate la nivel 
actional, iconic şi verbal, pot să asigure 
caracterul conștient şi finalist al activităților 
desfăşurate şi să favorizeze dezvoltarea 
cognitivă a copilului. Volumul conţine şi o 
suită de recomandări privind strategiile de 
predare, dar şi de comunicare cu elevii cu 
deficiență mintală. 

